(3 ޖޫން 2019 އާ ގުޅޭ)\nކައިވެނި ކުރުމަށް އެންމެ ދެދުވަހަށް ވެފައިވަނިކޮށް މަންހާ ވިޝާލްއަށް ގުޅިއެވެ. ބައްދަލު ކުރުމަށް އެދުނެވެ. ގިނަ ބަހަނާތަކެއް ދެއްކުމަށްފަހުވެސް އެއްބަސްވީ މަންހާ ކުރި އާދޭހުންނެވެ.\n"ވިޝާލް، ޕްލީޒް ތިހެން ނުހަދާ، އަހަރެންގެ ކައިވެނި ކުރެވޭވަގުތު އަހަރެންގެ ގާތުގައި ވިޝާލް ހުރުމަށް އަހަރެން ބޭނުން، އަހަރުމެން ދެމީހުންނަށް ކުރީގަ އުޅުނު ގޮތަށް ދެރަޙުމަތްތެރިންނަށް ނުވެވޭނެތަ؟" މަންހާ އަހާލިއެވެ. އޭނަ އިނީ ވިޝާލް އާއިއެކު އޭނަގެ ކާރުގެ ތެރޭގައެވެ.\n"އަހަންނަށް މަންހާ އާއި ދޭތެރޭ ފީލްވާގޮތެއް ބަދަލެއް ނުކުރެވޭނެ..........އަހަރެން އަދިވެސް މަންހާދެކެ ލޯބިވޭ، މަންހާގެ އުފަލަކަށް އަހަރެން ހުރައެއް ނާޅާނަން..........ތިދެމެދަށް އަހަރެން ވަންނާކަށް ބޭނުމެއްނޫން، ރަޙުމަތްތެރިކަމުގެ ނަން ދެވުނަސް މިހިތްދެކޭނީ އެހެންގޮތަކަށް" ވިޝާލް ކުރިމަތިން ފެންނަން އޮތް ހަލަބޮލި މަގަށް ނަޒަރު ހުއްޓާލައިގެން އިނދެ ބުނެލިއެވެ.\n"ވިޝާލްގެ ހިތުގަވަނީ ކީކޭކަންވެސް އެނގޭ، އަހަރެންގެ އަމިއްލަ އެދުން ކުރިއަށް ނެރެވުނީ..........ވިޝާލްގެ އެކުވެރިކަން އަހަރެންގެ ހިތަށް ހަމަޖެހުން ގެނެސްދިން، އަހަރެންގެ އެކަނިވެރިކަން ފިލި، މިއަދު ދެރަވަނީ އެއެކުވެރިޔާ ގެއްލެންއުޅޭތީ، އަހަރެންގެ ހަޔާތުގައި އަންނަ އެންމެ އުފާވެރި ދުވަހު ކައިރީގައި ހުންނާނެ ނަމައޭ ހިތަށްއެރީ..........ވިޝާލް އަހަރެންދެކެ ހިތްހަމަ ނުޖެހިފަ ނުހުންނައްޗޭ؟ އަހަންނަށް މާފުކުރާނަންތަ؟" މަންހާ އިނީ ވަރަށް ދެރަވެފައެވެ.\n"މަންހާއަށް އަހަރެން އެހާ ހާއްޞަތަ، މާފަށް އެދޭވަރުގެ ކަމެއް ކުރީ އަހަރެން، ދެން މަންހާ މާފަށް ތިއެދެނީ ކޮންކަމަކާ" ވިޝާލް މަންހާއަށް ބަލާލިއެވެ.\n"އަހަންނަށް ވިޝާލްދެކެ ލޯބި ނުވެވުނީމަ، އެކަމަކު އަހަރެންގެ ހިތުގެމައްޗަށް އަހަންނަށް ބާރެއްނުފޯރުވޭ، އެހިތް ހިޔާރުކުރީ ދާއިން............އެހެންވިޔަސް ވިޝާލްގެ އެކުވެރިކަން އަހަރެން ބޭނުން، ތިވެސް އަހަރެންގެ ހަޔާތަށް އައި ވަރަށް ޙާއްޞަ މީހެއް.........އަހަރެންދެކެ ލޯބިވި ފުރަތަމަ ފަރާތް........." މަންހާ އިސްޖަހާލަމުން ބުނެލިއެވެ.\nމަންހާ ގެނެސް ގެއަށް ލާދިން އިރުވެސް ވިޝާލް އެއްވެސް އެއްޗެއް ނުބުނެއެވެ. މަންހާ ކާރުން ފައިބާ ގެއަށްވަނުމުން ކާރު ދުއްވާލީއެވެ. މަންހާއަށް ވިޝާލް ގެއްލުނުކަމުގެ އިޙްސާސް ކުރެވުނެވެ. ދެރަވިއެއްކަމަކު އެކަމުގައި ދެން ކުރެވޭނެކަމެއް ނެތްކަން އެނގުނެވެ.\nމަންހާގެ ކައިވެނިވީ އާއަހަރުގެ ކައިވެންޏަކަށެވެ. ދާއިންގެ ކައިވެންޏަށް އޭނަގެ ގިނަ ވާހަކަތައް ހިއްސާކުރަމުން އަންނަ ދޮންބެ އާއި އޭނަގެ އަންހެނުންނާއި ދަރިފުޅު މާލެ އައެވެ. އެމީހުންގެ ފަރާތުންވެސް ދާއިންއަށް ހޫނު މަރުޙަބާއެއް ކިޔެވެ. ދާއިން ޒާރާގެ ބޮޑުދައިތަ ފަހީމާއަށާއި ދައްތަ ފަލަކްއަށް އެކައިވެނީގެ ވާހަކައެންގިއެވެ. ދެރަވެފައިހުރެވެސް ފަހީމާ ދާއިންގެ ނިންމުމަކީ ރަނގަޅު ނިންމުމެއްކަން ފާހަގަކުރިއެވެ. އަދި އުފަންދަރިއަކު ފަދައިން ލޯބިވާ ޒާރާ އާއިމެދު ހަމްދަރުދީފާޅުކުރިއެވެ. އެއާއި ހިލާފަށް ފަލަކް ދެކޮޅުހެދިއެވެ. އެކަމާ އެއްވެސް ފަރުވާލެއް ދާއިން ނުބެހެއްޓިއެވެ. އޭނައަށް މުހިއްމީ ފަހީމާގެ ހިޔާލު ހުރިގޮތެއް އެނގުމެވެ.\n"ފަހަރިކޮއްކޮގެ ފޮޓޮއެއްހާ ހިސާބުވެސް ނެއްތަ، ކައިވެނި ކުރާ ވަގުތުނޫނީ ނުފެންނާނެތަ؟ ކޮންއިރަކުންތަ އެމީހުން މިގެއަށް އަންނާނީ، މިހާރު އެއޮތްގެން ހަތެއްޖަހަނީ" ދާއިންގެ ކޮޓަރީގައި އޭނަގެ އެނދުގައި އިށީނދެލައިގެން އިން މާކިން އަހާލިއެވެ. އޭނަ ވަނީ މަންހާ ބަލާލާހިތުން ކެތްމަދުވެފައެވެ.\n"އަހަންނަށްވުރެ ދޮންބެގެ ހާލު މާބޮޑުކަންނޭގެ ދޯ، އެކަމަކު އަހަރެންގެ ކައިވެންޏޭ މިއުޅެނީ ކުރެވެން.........ދޮންބެއަށް އެނގޭތަ، ދެވަނަ ކައިވެނި ކުރަން އުޅުނަސް އަހަރެން ވަރަށް ނާވަސްވޭ، ކީއްވެކަމެއްނޭގެ ވަރަށް ހާސްވާކަހަލަ ގޮތްތަކެއްވަނީ........" ލޯގަނޑު ކުރިމަތީ ހުރެ ދާއިން އޭނަގެ ގަމީހުގެ އަތްކުރި އޮޅާލަމުން ބުނެލިއެވެ.\n"އެހެންވާނެ، އިންނަންވެސް ތިއުޅެނީ ޅަކުއްޖަކާވިއްޔަ، އަނެއްކާވެސް ހިތް ޒުވާންވީ ދޯ" މާކިން އޭނަގެ އެއްބަނޑު އެއްބަފާ ކޮއްކޮއާއި ދިމާކޮއްލިއެވެ.\n"ހެ ހެ ހެ ހެ ހެ..........ތިއެއްނޭގެ، ދޮންބެއަށްވެސް މަންހާ ކަމުދާނެކަން ޔަގީން، ޝީޒް ސްޕެޝަލް" ހެމުން ހެމުން ދާއިން މާކިންއަށް ބަލާލާފައި ބުނެލިއެވެ.\n"މިހާރު އެއީ އޭންޖަލްކަން އެނގިއްޖެތަ؟" މާކިން އަހާލިއެވެ.\n"ނޭގެ، ޔަގީންކޮށް ބުނާކަށް ނޭގޭ، މަންހާގެ އާއިލާގެ ކޯޅުން ގަނޑާހެދި އަހަރެން ޕޯސްޓު ބޮކްސް ބަލާލަންވެސް ހަނދާނެއްނެތް........މިހާރު ޔަގީން ބައިވަރު ސިޓީތައް ހުންނާނެކަން" ދާއިން ހިނިއައިސްފައި ބުނެލިއެވެ.\n"ކޮންއިރަކުން ކޭކު ފަޅާނީ" ކުއްލިއަކަށް ކޮޓަރިއަށްވަތް ޒާރާ ދާއިންގެ ގާތުގައި އަހާލިއެވެ.\n"ޕާޓީއަށް ހުރިހާ ކުދިން އައިމައެއްނު..........ކޮބާ މަންމަ، ހުރިހާ ކަމެއް ތައްޔާރުވެއްޖެތަ؟" ދާއިން އަހާލިއެވެ. ޒާރާއަށް ހީވެފައިވަނީ ގޭގައި އުފަންދުވަހުގެ ޕާޓީއެއް ބާއްވަން އުޅެނީ ކަމުގައެވެ. ގޭގެ ޓެރެސް ޒީނަތްތެރި ކުރެވިފައިވަނީ އެހެންވެ ކަމުގައެވެ.\n"ޒާރާގެ ފުރެންޑު އަންނާނެތަ" ޒާރާ ތުއިގޮތަކަށް އަހާލިއެވެ.\n"ޒާގެ ފުރެންޑަކީ ކާކުތަ؟" ޒާރާގެ ހަރަކާތްތަކަށް ބަލަން އިން މާކިން ސުވާލުކޮއްލިއެވެ.\n"ދާންގެ އޮފީސް ފުރެންޑެއް، އެކަމަކު މިހާރު އެއީ ޒާގެ ފުރެންޑެއް............ދޮންބެއަށް އެނގޭތަ........ވަރަށް ރީތި ފުރެންޑެއް އެއީ.............ޒާމިހާރު ހަނދާނެއްނެތް އެފުރެންޑަށް ކިޔާނަމެއް، ދާން ބުނެބަލަ ދޮންބެ ކައިރީ...........ވަރަށް ރީތި ހެނދުން ލާނެ....." ޒާރާ މަންހާގެ ވާހަކަ މާކިންއަށް ކިޔައިދިނެވެ.\n"މަންހާތަ؟" ދާއިން ނޭގޭކަމަށް ހަދާލަމުން ބުނެލިއެވެ.\n"އާން..........މަންހާ ކިޔަނީ ޒާގެ ފުރެންޑަށް..........މަންހާގެ ބާތުޑޭ ކާކުފެޅުން އޮތީ މިގޭގަ، ދާން ބުނީ ދެން ދުވަހަކުވެސް މަންހާ ނުދާނެއޯ، މިގޭގަ ޒާ އާއިއެކު ދެން މަންހާވެސް އުޅޭނީ..........ދޯ ދާން" ޒާރާ ގެ ޅަހިޔާލުތަކުގެ މައްޗަށް ވާހަކަދެއްކިއެވެ.\n"ޒާ، ދެންދޭ އަވަހަށް މަންމަ ކައިރިއަށް، މިރޭ ވަރަށް ބަސްއަހަންވާނެ އިނގޭ" ދާއިން އަނެއްކާވެސް ހަނދާންކޮއްދިނެވެ.\nމަންހާގެ ވަށައިގެން އެކިމީހުން އުޅެމުންދިޔައީ އޭނަގެ ހިދުމަތުގައެވެ. ތައްޔާރުވެ ނިމިގެން ގޭން ނުކުންނަން ހިނގައިގަތްވަގުތު އޭނަގެ ކުރިމައްޗަށް އައިސް ހުއްޓުނީ ވިޝާލްއެވެ. އަތްދިއްކޮލަމުން އޭނައާއިއެކު ހިނގާށޭ ބުނާފަދަ ގޮތަކަށް އިޝާރާތްކޮއްލިއެވެ. މަންހާގެ ހާސްވެފައިވާ ހިތަށް ކުޑަނަމަވެސް ފިނިކަމެއް އިޙްސާސްކުރެވުނެވެ.\n"ލެޓް މީ..........ޔޫ އަރ ބިއުޓިފުލް، ނޯވޯޑްސް ކެން ޑިސްކްރައިބް ޔޫ ޓުނައިޓް..........ދުނިޔޭގައިވި އެންމެ ރީތި އަންހެނުންތަކުގެ ތެރޭ މަންހާވާނެކަން ޔަގީން..........." ވިޝާލްގެ ދުލުން ތައުރީފުގެ ބަސްތައް ހިފެހެއްޓުމެއްނެތި އޮހިގަތެވެ. މަންހާގެ ލަދުވެތިކަމަށްވުރެ ދެލޮލަށް ކަރުނަ ޖަމާވާންފެށީ ލިބުނު ބޮޑު އުފަލުންނެވެ. ވިޝާލްގެ އަތުގައި މަޑުމަޑުން ޖަހާލީ ދެން ހެވޭ ބުނާފަދައަކުންނެވެ.\nމަންހާ އާއި އޭނަގެ އާއިލާ ދާއިން މެންގެއަށް އައެވެ. ނަމަވެސް ވަސީމާއެއް އެތަނަކުން ނުފެނުނެވެ. ކައިވެނީގެ ހެދުމުގައި މަންހާހުރިއިރު އޭނަ އެދަރިފުޅު ބަލާލަން އެއްފަހަރުވެސް ނުނިކުމެއެވެ. ސަޢީދުގެ އެތަށް އާދޭހަކަށް ދިނީ ފުރަގަހެވެ. ވަސީމާއަށް ރޮވުނީ ރުޅި ގަދަވެގެންކަމެއް، ލޯބިވާ އަންހެން ދަރިފުޅު ވަކިވެގެން ދާތީކަމެއް ނޭގެއެވެ. ކޮޓަރީގައި ދެއަތްތިލާގެ ތެރޭ މޫނު ފޮރުވާލައިގެން އިނދެ އޭނައަށް ރޮވެނީއެވެ.\nޓެރެސްގެ މެދުގައި ހުރި މޭޒުގެ ވަށައިގެން ކައިވެނި ކޮއްދޭން އައިސްތިބި މީހުންނާއިއެކު ދާއިން އާއި މަންހާ އިނެވެ. ވަލީވެރިޔާ އާއި ހެކިވެރިންވެސް ތިއްބެވެ. ޤާޟީގެ ނަސީޙަތުގެ ބަސްކޮޅަށްފަހު މަންހާ އާއި ދާއިންގެ ކައިވެނި ކުރުމުގެ ވަލީއަށް އެދުމާއިއެކު ސަޢީދު ވަލީދީފިއެވެ. ދެން އައީ އެތަކެއް އަހަރުތަކެއްވަންދެން މަންހާ އިންތިޒާރުކުރި ވަގުތުކޮޅެކެވެ. ޤާޟީ ދާއިންގެ ގާތުން އަނބިގަބޫލު ކުރުމަށް އެދުނުހިނދު މަންހާގެ ހިތްނުހުއްޓުނީ ކިރިޔާއެވެ. ހެނދުމުގައި ބާރަށް ހިފަހައްޓާލައިގެން އިނދެވުނެވެ.\n"އަނބިގަބޫލު ކޮއްފިން" ދާއިން ޤާޟީ އަށާއި މަންހާއަށް ބަލާލަމުން ބުނެލިއެވެ. ދެލޯ މަރާލަމުން އެތެރެއަށް ހިފަހައްޓާލައިގެން އިން ނޭވާ މަންހާއަށް ދޫކޮއްލެވުނެވެ. އޭނައަށް ލިބުނު ހިތްހަމަ ޖެހުމާ އުފާވެރިކަން ބަޔާންކުރުމަކީވެސް ވާނެކަމެއްނޫނެވެ.\nދާއިން ތެދުވުމާއިއެކު މަންހާވެސް އޭނަ އާއިއެކު ތެދުވިއެވެ. ޤާޟީ އާއި ދެންތިބި މީހުންނާއި ދާއިން ސަލާމްކުރިއެވެ. އަދި ކެއުންތައްޔާރު ކުރެވިފައިވާ މޭޒުގެ ކައިރިއަށް ދައުވަތުއަރުވަމުން އެމީހުންނާއިއެކު ހިނގައިގަތެވެ. މަންހާ ކުޑަކޮށް ފަހަތަށް ޖެހިލުމާއިއެކު އަލީޝާ އާއި އަމާނީ އަވަސް އަވަހަށް އައިސް އޭނަގެ ދެއަތުގައި ދެފަރާތުން ހިފާލިއެވެ. އެދެއެކުވެރިން އައިއިރު ޝިފްނާއަށް އާދެވޭގޮތެއް ނުވިއެވެ. އަލީޝާ ގުޅިޔަސް ޝިފްނާގެ ފޯނު އޮންނަނީ ނިއްވާލާފައިކަމުގައި ބުނެއެވެ. ޖެނީ އާއި ޖޫންވެސް މަރުޚަބާ ކިޔަން އަވަސްވެގަތެވެ. މޫމިނާ އާއި ޒާރާގެ އިތުރުން އަފްޝީން އާއި އޭނަގެ ދަރިފުޅު ހިނިއައިސްފައި މަންހާއަށް ބަލަހައްޓައިގެން ތިއްބެވެ. ނަމަވެސް ޒާރާއަކަށް މާގިނައިރަކު މަންހާގެ ގާތަށް ނައިހެއް ނުހުރެވުނެވެ.\n"ތެދެއް މަންހާ ދެން އުޅޭނީ މިގޭގަތަ؟" މަންހާ އޭނަގެ ގާތް މީހުންގެތެރޭގައި ލަދުވެތިކަމާއިއެކު ހުއްޓައި ޒާރާ އައިސް ހުއްޓިލަމުން އަހާލިއެވެ.\n"ކިހިނެއްވީ، ޒާރާގެ އެއްވެސް މައްސަލައެއް އެބައޮތްތައް؟" މަންހާ ހިނިތުންވެލަމުން ޒާރާގެ އަތުގައި ހިފާލާފައި ބުނެލިއެވެ. ޖެނީ އާއި ޖޫންގެ ލޮލުން ފެނިގެންދިޔަ ހައިރާންކަން މަންހާއަށް ފާހަގަވިއެވެ.\n"ޒާ ބޭނުންވަނީ މަންހާ މިގޭގަ އުޅެން، ދެން ނުދައްޗޭ އެނގޭ......." މަންހާ އޭނަގެ އަތުގައި ހިފާލައިގެން ހުރިއިރު ދެފަރާތަށް އަތްތަޅުވަމުން ބުނެލިއެވެ.\n"ޒާރާ....ޒާރާ......." މޫމިނާގެ އަޑުއިވިގެންދިޔައެވެ.\n"މަންމަ ކައިރިއަށް މިދަނީ، ދާންބުނީ މިރޭ މީ މަންހާގެ ސްޕެޝަލް ހެޕީބާތްޑޭއެކޭ، އެހެންވެ ޒާ މިހިރީ ބަސްއަހައިގެން އެނގޭ...." ޒާރާ ދާން ހިނގައިގަންނަމުން ބުނެލިއެވެ. އަދި ހިނިތުންވެލީ އަނގައިގާވާ ދަތްތައްވެސް ފެންނަވަރަށެވެ.\n"އެއީތަ ދާއިންގެ ވައިފްއަކީ......" ޖޫންއަށް އަހާލެވުނެވެ. މަންހާ އާއެކޭ ބުނުމުން އެތަށްސުވާލެއް ކުރިމަތިވިއެވެ. މަންހާ ވަކިޖަވާބެއް ނުދެވިގެން އުޅެނިކޮށް ޒާރާގެ ހާލަތު އަލީޝާ ކިޔާދިނެވެ.\n"އެހެންވެ ދޯ ދާއިން ދެވަނަ ކައިވެންޏެއް ކުރަން ބޭނުންވަނީ" ޖޫންއަށް ބުނެލެވުނެވެ.\n"އޯ......ހާދަ ދެރައޭ......." ޖެނީ ޒާރާއަށް ބަލަން ހުރެ ބުނެލިއެވެ.\nކައިވެނި ކޮއްދޭން އައި މީހުން އެނބުރި ދިއުމުން ދާއިން މަޑުކޮއްލައިގެން ހުރީ ސަޢީދުމެންގެ ގާތުގައެވެ. އެވަގުތު މަންހާއަށް ހައިރާންކަން ވެރިވެގެންދިޔައީ ޓެރެސްއަށް އަރައިގެން އައި ކާއިލް ފެނުމުންނެވެ. ލާނެތް ހިނިތުންވުމެއް އޭނަގެ ތުންފަތަށްވެރިވެފައިވެއެވެ. އަދި އަތުގައި ރީތިބޮޑު ގުލްދަސްތާއެއް އޮތެވެ.\n"މަރުޚަބާ......." ކާއިލް އައިސް މަންހާގެ ކުރިމަތީ ހުއްޓެމުން ބުނެލިއެވެ.\n"ތެންކިއު.........." މަންހާ ހިނިއައިސްފައި ބުނެލިއެވެ. އެކައިވެނި ހަފްލާގައި ކާއިލް ފެނިދާނެކަމަށް ހީނުކުރެވުނީއެވެ. ކާއިލް ހިނގައިގަތީ އެއްދިމާލެއްގައި އެއްވެފައިތިބި ފިރިހެންވެރިންގެ ވާހަކައިގައި ބައިވެރިވެ ދާއިން އާއި ވާހަކަ ދައްކާލުމަށެވެ. ކައިވެނި ފެށުނީއްސުރެ ދާއިން އާއިއެކު އުޅުނު ޒައުލް އޭނަ އާއި ވަކިނުވެއެވެ. ކާއިލް އާއި ދެމީހުން ބައްދަލުވުމުން ހަދާގޮތެއް ބަލަން މަންހާ ހުއްޓެވެ. އަލީޝާއަށް ކާއިލް ވަރަށް ކަމުދިޔަކަން އެނގުނީ އޭނަ ކާއިލްގެ ވަނަވަރު އަހަންފެށުމުންނެވެ.\nދެއާއިލާގެ މެންބަރުން އެކަކު އަނެކަކަށް ތަޢާރަފްކޮއްދެމުން ދާއިން ދިޔައެވެ. މޫމިނާ އޭނަގެ ތިންވަނަ ޅީދަރިފުޅަށް މަރުޙަބާ ކިޔެވެ. އަދި އޭނަގެ ފަރާތުން މަންހާއަށް ހަދިޔާއެއް ދިނެވެ. މާކިން އާއި އަފްޝީންވެސް މަންހާއަށް މަރުޙަބާކިޔެވެ. ދެއާއިލާގެ މެދުގައި އެކިއެކިވާހަކަތައް ދެކެވެމުންދިޔައެވެ. އެމީހުންގެ ތެރެއިން މަންހާ ވަގުތުކޮޅެއް ހޯދީ އެންމެނާ އެކަހެރިކޮށް ކޯކުތައްޓެއް ހިފައިގެން ހުރި ވިޝާލްގެ ކައިރިއަށް ދިއުމަށެވެ.\n"ކިހިނެއްވެފަ ތިހުރީ" މަންހާ ވިޝާލްގެ ފުރަގަހުން އޭނަގެ ކޮނޑުގައި އަތްޖައްސާލަމުން އަހާލިއެވެ.\n"ކަމެއްނުވޭ.........ދެން ހަމަ ހުރީ......." ވިޝާލް މަންހާއަށް ބަލާލަމުން ބުނެލިއެވެ.\nއެންމެނަށްވެސް ވަނީ މަންހާގެ މަންމަގެ ވާހަކައަޑުއިވިފައެވެ. އެހެންވެ ވަސީމާ ކޮބާތޯ އެކަކުވެސް ސުވާލެއް ނުކުރެއެވެ. ސަޢީދުގެ ދެލޯވަނީ ފެންކަޅިވެފައެވެ. ލޯބިވާ އަންހެން ދަރިފުޅު އެހެންބައެއްގެ އަތްމައްޗަށް ދޫކޮއްލަން ޖެހުމުންނެވެ. މޫމިނާގެ އަމިއްލަ ދަރިއެއްފަދައިން މަންހާދެކެ ލޯބިވާނަން ކަމުގައި ސަޢީދު ގާތު ބުނަމުންދިޔައެވެ. ދާއިން އާއި ޒައުލް އަމިއްލަ ވާހަކައެއްގައި ހުރިއިރުވެސް ދާއިންގެ ނަޒަރުވަނީ މަންހާއަށް ހުއްޓިފައެވެ. އަނބިގަބޫލުކޮއްފީމޭ ބުނިފަހުން އަދި ދެމީހުން އެކުގައިވާނެ ވަގުތުކޮޅެއް ނުލިބެއެވެ. ހުދުކުލައިގެ ދިގުދިގު އެހެނދުމުގައި މަންހާ ހުރިއިރު އަދިވަކިން ދިގުހެން ހީވެއެވެ. އެމޫނަށް ދޭތެރެ ދޭތެރެއިން ހިނިތުންވުން ވެރިވެގެންދާތަން ދާއިންއަށް ފެނުނެވެ. އެންމެނާއި ބައްދަލު ވިއިރުވެސް މަންހާ އާއިއެކު ހުރި ޒުވާނާ އާއި ބައްދަލުވާގޮތެއް ނުވެއެވެ. އެހެންނަމަވެސް އޭނަ އެޒުވާނާ މީގެ ކުރިން ދެކެފައިވެއެވެ.\n"ހޫން ސާބަހޭ ދާއިން، މިހާރުއްސުރެ ކުރާނެކަންތައްތައް ރާވާލަނީ ދޯ......" ޒައުލްއަށް ދާއިންގެ ނަޒަރު ހުއްޓިފައިވާ ދިމާ ފެނުމުން ބުނެލިއެވެ.\n"ހެ ހެ ހެ......" ދާއިން ހީލިއެވެ. އަދި އިސްޖަހާލަމުން ޒައުލް ބުނި އެއްޗަކާއިމެދު ވިސްނާލެވުނެވެ.\nރޭގަނޑު ދިހައެއް ޖަހަންވިއިރު މަންހާގެ އާއިލާ އޭނަ އާއި ވަދާޢުގެ ސަލާމް ކުރަމުންދިޔައެވެ. މަންހާއަށް ޖެނީ އާއި ޝަރަފްގެ ގުޅުން ފެނިގެންދިޔައެވެ. އެކަމާ އުފާކުރިއެވެ. ކޮންމެ މީހެއްގެ ފަރާތުން ލޯތްބާއި ނަސޭހަތުގެ ބަސްތައް އަޑުއިވެމުންދިޔައެވެ. ވިޝާލް މަންހާގެ ދެއަތްތިލާގައި ހިފާބާރުކޮއްލިއެވެ.\n"ޝީޒް މައި އެވްރީތިންގް، އިފް ޔޫ މޭކް ހަރ ކްރައި އައިލް ކިލް ޔޫ........." މަންހާގެ އަތުގައި ހިފަހައްޓާލައިގެން ހުރި ވިޝާލް ކައިރީގައި ހުރި ދާއިންއަށް ބަލާލަމުން ބުނެލިއެވެ. އަދި ދާއިންއަށް މަންހާގެ ދެއަތްތިލަ އުފުލާލަމުން ދިއްކޮއްލިއެވެ.\n"ހެ ހެ ހެ ހެ ހެ.......ވިޝާލް........ހީޒް މައި ބެސްޓް ފްރެންޑް" މަންހާ ހިނިއައިސްފައި ދާއިންއަށް ބަލާލިއެވެ. އެދެލޮލުގައިވި ވިދުން ވިޝާލްއަށް ފާހަގަ ކުރެވުނެވެ. ހަމައެފަދައިން ދާއިންއަށްވެސް އެކަން ފާހަގަ ކުރެވުނެވެ. ދާއިން މަންހާ އޭނަ އާއި ކައިރިކޮއްލަމުން މަންހާގެ އުނަގަނޑުގައި ހިފާލިއެވެ.\n"އައި ވޯންޓް މޭކް ހަރ ކްރައި........އިޓްސް އަ ޕްރޮމިސް.......ވިޝާލް، އިޓްސް ނައިސް ޓު މީޓް ޔޫ ފައިނަލީ...." ދާއިން ހިނިތުންވެލަމުން ވިޝާލްއާއި ސަލާމްކޮއްލިއެވެ. އެންމެން އެކުގައި ޓެރެސްއިން ފައިބަން ހިނގައިގަތެވެ. މަންހާގެ ދިރިއުޅުމުގައި ޚާއްޞަ ހުރިހާ އެންމެނާއި ދާއިން އާއި ބައްދަލުވެވިއްޖެއެވެ. އެކުޑަކުޑަ ޕާޓީ ނިމުނުއިރު އަލީޝާ އާއި އަމާނީ ސިޑިން ފައިބައިގެން ތިރިއަށް ދިޔައީ ކާއިލް އާއި އެކުއެވެ. އެތަންފެނި މަންހާގެ ކައިރިއަށް ހިނިއައެވެ. މަންހާ އާއި ދާއިން ފައިބަމުން ދިޔައީ އެންމެންގެ ފަހަތުންނެވެ. އެހެންނަމަވެސް އެމީހުންގެ ފަހަތުން އައި ޒައުލްގެ ކަމަކަށްވީ މަންހާ އާއި ދިމާކުރުމެވެ. ދޭތެރެއަކުން ދާއިން ޒައުލް އާއި ދިމާލަށް ފަހަތަށް އަތްހޫރާލައެވެ.\nމަންހާގެ އާއިލާ އާއިވަކިވުމުގެ ސަލާމްކުރުމަށްފަހު އޭނަ ލިފްޓަށްއެރިއެވެ. ދާއިން އާއިއެކުއެވެ. ފުރަތަމަ ފަހަރަށް އެރޭ އެދެމީހުން އެކަނިވުމާއިއެކު މަންހާގެ ހިތަށް ބުނެދޭންނޭގެ ގޮތްތަކެއް ވެގެންދިޔައެވެ. ދާއިންގެ ޢަމަލްތައް ހުންނާނެގޮތެއް ނޭގޭތީ އޭނަހުރީ ޖެހިލުންވެފައެވެ. ޒައުލްގެ ވާހަކަތަށް ހިތަށް އެރުމުން ލަދުގަންނަގޮތްވިއެވެ. ދާއިންގެ ހަރަކާތްތައް ހުންނާނީ އެގޮތަށް ބާއޭ ހިތަށްއެރިއެވެ. ރަކި ހިނިތުންވުމެއް ވެރިވީ އަމިއްލަ ސިކުނޑިވެސް ކުރާ ލާނެތް ސަމަސާތަކުންނެވެ. ލިފްޓު ހުޅުވެގެން ދިއުމާއިއެކު ދާއިން ލިފްޓުން ނުކުމެއްޖެއެވެ. އަދި މަންހާއަށް ނުކުމެވެންދެން މަޑުކޮއްލިއެވެ.\n"މަންހާ......." އެޕާރޓްމެންޓުގެ ދޮރުހުޅުވާލާފައި ދާއިން އާއިއެކު ވަތް މަންހާ ފެނުމުން ޒާރާ ދުވެފައި އައެވެ. މޫމިނާ ޒާރާގެ ގާތަށް ޖެހިލަމުން ވާހަކަދެއްކިއެވެ. އެހިނދު ޒާރާ އޭނަގެ ކޮޓަރިއަށް ދިއުމަށް ހިނގައިގަތެވެ. އެއްފަރާތުގައި ހުރި އަފްޝީން އާއި މާކިން ހިނިއައިސްފައި ބަލަންތިއްބެވެ. މޫމިނާ މަންހާގެ އަތުގައި ހިފާލުމާއިއެކު ހިނިތުންވެލިއެވެ. އޭނައަށް މަންހާ ހުރީ ފިނިވެފަކަން އެނގުނެވެ. ކޮންމެ އަންހެން ކުއްޖަކަށްވެސް ކައިވެންޏަށްފަހު އެފަދަ އިޙްސާސްތައް ކުރެވޭނެކަން މޫމިނާއަށް އެނގޭތީ ހިނިތުންވެލެވުނީއެވެ.\n"މިރެއިން ފެށިގެން ތީވެސް މަންމަގެ ދަރިއެއް، މަންމަގެ ދާއިންގެ ނިންމުން ވަރަށް ފުރިހަމަ، މިއާއިލާއަށް ދަރިފުޅަށް މަރުޙަބާ ކިޔަން، އެއްގޮތަކަށްވެސް ދެން ދުރުވެގެން ނުވާނެ........." މޫމިނާ ބުނެލިއެވެ. އަފްޝީންވެސް މަންހާއަށް މަރުޙަބާ ކިޔެވެ. އަދި އެދެމަފިރިންގެ ފަރާތުން ހަދިޔާއެއް ދިނެވެ.\n"ތެންކިއު......ވަރަށް ރީތި......" މަންހާ ބުނެލިއެވެ. އޭނަގެ އަތުގައި އޮތީ ގަހަނާސެޓެއް ލާފައިވާ މަހުމާ ފޮއްޓެކެވެ.\n"ކުޑަ ފަހަރީގެ ކައިވެނި ކުރެވެން ވާއިރަށް ދޭން އުޅުނީ، އެކަމަކު މި ދާއިން އެއްގޮތަކަށްވެސް އަހަރުމެންނަށް މަންހާ ދައްކާ ހިޔާލެއް ނުކުރި........." މާކިން ކުރިއަށް ޖެހިލަމުން ބުނެލިއެވެ. މަންހާގެ ކޯތާފަތް ރަތްވެގެން ދިޔަކަން އެންމެނަށް ފާހަގަވިއެވެ.\n"ދެން އެކުއްޖާ ލަދުނުގަންނުވަބަލަ............ދަރިފުޅު ދޭ މަންހާއަށް އޭނަގެ ކޮޓަރި ދައްކާލަން" މޫމިނާ ބުނެލިއެވެ. އަދި މާކިންގެ ހަރަކާތުން އަދިވެސް ހިނިއައިސްފައި ހުރެ ދެފަރާތަށް މަޑުމަޑުން ބޯހޫރުވާލިއެވެ.\nމަންހާ ހުރީ އުފަލުންނެވެ. ވަރަށް އުފަލުންނެވެ. ދާއިންގެ އާއިލާ އޭނަ ގަބޫލުކުރީތީއެވެ. ދާއިން އާއި އޭނަ އާއި ދެމެދުގައިވާ ފަރަގުތަކުގެ ވާހަކަ އެމީހުން ނުދައްކާތީއެވެ. އެއާއިލާގެ މެމްބަރެއްކަމުގައި މަންހާ ބަލައިގަތީމައެވެ. މަންހާ ހުރީ އޭނަގެ ކޮޓަރިއަކީ ކޮބާކަން އެނގެން ބޭނުންވެފައެވެ. ޒާރާގެ ކޮޓަރިއާއި ޖެހިގެން ބާއޭ އޭނަގެ ހިތަށް އެރިއެވެ. ނަމަވެސް ދާއިން އެދުނީ އޭނަ އާއިއެކު އެ އެޕާރޓްމެންޓުން ނުކުތުމަށެވެ. މަންހާ އެންމެނަށް ބަލާލަމުން ދާއިން އާއިއެކު ނުކުތެވެ. ކޮންމެވެސް ވަރެއްގެ ހައިރާންކަމެއް ލިބިފައިހުރެއެވެ.\n"ޓެރެސް އާއި ޖެހިގެން އިން ބުރިއަކީ މަންހާއަށް އަހަރަން ޚާއްޞަކުރި ބުރިއެއް" ދާއިން ހިނިތުންވެލަމުން ބުނެލިއެވެ. މަންހާވެސް ހިނިތުންވެލިއެވެ. އެހެންނަމަވެސް ހިތަށް ކޮންމެވެސް ވަރެއްގެ އުނދަގޫތަކެއް ކުރުވިއެވެ. ދާއިން އަނެއްކާ އޭނަގެ އާއިލާ އާއި މަންހާ ދުރުކޮއްލަނީބާއޭ ހިތަށް އަރާފައެވެ. ހީކުރެވުނީ އެންމެން އެކުގައި އުޅޭނެކަމަށެވެ. އެހެންނަމަވެސް ދާއިންގެ ނިންމުމަކީ މިވަގުތަށް އެންމެ ރަނގަޅު ނިންމުމަށް ވެދާނެ ކަމުގައި މަންހާ ވިސްނިއެވެ. ހުރިހާކަމެއް ބޭނުންހާ ގޮތަކަށް ނުވާނެކަން އަވަސް އަވަހަށް ހިތަށް ވިސްނާދިނެވެ.


ލީގުގެ ތިންވަނަ ބުރު އޮންނާނެ ކަމާއިމެދު ޝައްކު: ސުޒޭން ލީގުގެ ތިންވަނަ ބުރު އޮންނާނެ ކަމާއިމެދު ޝައްކު: ސުޒޭން\nލީގުގެ ތިންވަނަ ބުރު އޮންނާނެ ކަމާއިމެދު ޝައްކު: ސުޒޭން\nގްރީންގެ ކޯޗު އަލީ ސުޒޭން | ފޮޓޯ: ޕީއެސްއެމް\nދިރާގު ދިވެހި ޕްރިމިއަރ ލީގުގައި މިހާރު ކަންތައްތައް ދާގޮތަށް ބަލާއިރު، ލީގުގެ ތިންވަނަ ބުރު އޮންނާނެކަމާއިމެދު ސުވާލު އުފެދޭކަމަށް ކްލަބް ގްރީން ސްޓްރީޓްސްގެ ކޯޗު އަލީ ސުޒޭން ބުނެފިއެވެ.\nޕްރިމިއަރ ލީގުގެ ދެވަނަ ބުރުގައި ކުޅޭ ފުރަތަމަ މެޗުގައި ކްލަބް އީގަލްސްއާއި ދެކޮޅަށް ނުކުތުމުގެ ކުރިން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަމުން ކޯޗު ސުޒޭން ބުނީ، މިހާރު ކަންތައްތައް ދާގޮތުން ލީގުގެ ބުރެއް މަދުކޮށްފާނެކަމަށާއި، ސަބަބަކީ މިހާ ބޮޑެތި ބްރޭކްތައް އައުންކަމަށެވެ. ސުޒޭން ބުނީ މިއަހަރުގެ ލީގު ޝެޑިއުލާއި އެއްގޮތަށް ކުރިޔަށް ނުގޮސްދާނެކަމަށާއި، މިދިޔަ ސީޒަންގައިވެސް ކުޅެން ރާވަފައި އޮތް ދެ މުބާރާތް ފަހުން ކެންސަލް ކުރީކަމަށެވެ.\nސުޒޭން ބުނީ ވަކި ބުރަކަށް ޓާގެޓްކޮށްގެން މަސައްކަތްކުރެވޭ ވަރަށް ވުރެއް ބޮޑަށް ލީގު އޮތީ އުނދަގޫ ހާލަތެއްގައިކަމަށާއި، އެގޮތުން ކުރިޔަށް އޮތް މެޗު ކުޅެފައި އަނެއްކާ އަންނަ މަހުގެ 16 އާއި ހަމައަށް ލީގު ބްރޭކްވާނެކަމަށެވެ. އަދި ބްރޭކަށްފަހު ދެ މެޗު ކުޅެ އަނެއްކާވެސް 27 އޮކްޓޯބަރ އިން 12 ޑިސެމްބަރ އަށް ލީގުގެ ކުޅުން މެދު ކެނޑޭނެކަމަށެވެ.\nސުޒޭން ބުނީ މިހާ ބޮޑެތި ބްރޭކްތައް އަންނާތީ ޓީމުގެ ފަރިތަކުރުންތައްވެސް ކުރިޔަށްގެންދަން ޖެހެނީ ޕްރީ ސީޒަން ސްޓައިލަށްކަމަށާއި، އެކަމުގެ ސަބަބުން ކުޅުންތެރިންނަށް ވަރަށް ބޮޑު ގެއްލުމެއް ލިބޭކަމަށެވެ.\n"މިހާރު މި ދާގޮތުން އަނެއްކާ ބުރެއް މަދުވެސް ކޮށްފާނެ. އެއީ ވަރަށް ބޮޑެތި ބްރޭކް އެބަ އާދޭ. އެހެންވީމަ ލީގު އޮތް ޝެޑިއުލާއި އެއްގޮތަށް ނުގޮސްދާނެ. މިދިޔަ އަހަރުވެސް ހަަމަ އެގޮތަށް ވެގެންގޮސް ދެ މުބާރާތެއް ނުވެސް ބާއްވާ"، ސުޒޭން ބުންޏެވެ.\nދިރާގު ދިވެހި ޕްރިމިއަރ ލީގުގައި އެންމެ ފަހުން ޔޫވީ އަތުން ހޯދި ބޮޑު މޮޅާއެކު ގްރީން ސްޓްރީޓްސް އޮތީ ލީގުގެ ދެވަނައިގައެވެ. ގްރީން ސްޓްރީޓްސް އަށް ފުރަތަމަ ބުރުގެ އަށް މެޗުން ލިބުނީ 15 ޕޮއިންޓެވެ. އެއް ވަނައިގައި އޮތް މާޒިޔާ އަށް މެޗުން ލިބުނީ 20 ޕޮއިންޓެވެ. އަދި ތިންވަނައިގައި ކްލަބް އީގަލްސް އޮތީ ކުޅުނު 8 މެޗުން ލިބުނު 14 ޕޮއިންޓާއެކުއެވެ.


James hoadhumuge reyhugai Atletico ves baiverivehjje\nކުޅިވަރު - ހަމޭސް ރޮޑްރިގޭޒް\nހަމޭސް ހޯދުމުގެ ރޭހުގައި އެޓްލެޓިކޯވެސް ބައިވެރިވެއްޖެ\nހަމޭސް ހޯދުމަށް ނަޕޯލީންވެސް އަންނަނީ މަސައްކަތް ކުރަމުން\nކ. މާލެ 14 ޖުލައި 2019 | އާދީއްތަ 09:37 4,301\nހަމޭސް ރޮޑްރިގޭޒް - ރޮއިޓަރސް\nރެއާލް މެޑްރިޑުގެ ކޮލަމްބިއާ ވިންގާ ހަމޭސް ރޮޑްރިގޭޒް ހޯދުމުގެ ރޭހުގައި އެޓްލެޓިކޯ މެޑްރިޑް ވެސް ބައިވެރިވެއްޖެއެވެ.\nސްޕެއިންގެ މަޝްހޫރު ކުޅިވަރު ނޫހެއް ކަމަށްވާ މާސާއިން ބުނީ، ފެށޭ ސީޒަނަށް ތައްޔާރުވުމުގެ ގޮތުން ހަމޭސް ހޯދުމަށް އެޓްލެޓިކޯއިން މަސައްކަތް ފަށާފައިވާ ކަމަށެވެ.\nކުރިޔަށް އޮތް ސީޒަނަށް އަމާޒުކޮށް ހަމޭސް ހޯދުމަށް އެޓްލެޓިކޯގެ އިތުރުން ނަޕޯލީން ވެސް އަންނަނީ މަސައްކަތް ކުރަމުންނެވެ. އެގޮތުން އެ ކްލަބުން އަންނަނީ ހަމޭސްގެ ޓްރާންސްފާގެ ކަންކަމާ ގުޅޭގޮތުން ރެއާލްއާ މަޝްވަރާ ކުރަމުންނެވެ.\nރެއާލްއިން ލޯން އެއްބަސްވުމެއްގެ ދަށުން ބަޔާންއަށް ދޫކޮށްފައިވާ ހަމޭސް ވަނީ ބަޔާންއާއެކު ދެ އަހަރު ހޭދަކޮށްފައެވެ. ބަޔާންގައި ހަމޭސް ހޭދަކުރަންޖެހޭ މުއްދަތު ހަމަވެފައިވާއިރު، އޭނާ ކުރިޔަށް އޮތް ސީޒަނުގައި ރެއާލްއަށް އަލުން ބަދަލުވާނެއެވެ.\nރެއާލްއާއެކު ހަމޭސް ހަދާފައިވާ އެއްބަސްވުން ހަމަވާނީ އަންނަ އަހަރުގެ ޖުލައި މަހެވެ. އަދި އޭނާ އެއްބަސްވުން ހަމަވުމުގެ ކުރިން ކްލަބް ބަދަލުކުރާނެ ކަމަށް ރިޕޯޓްތައް އަންނަނީ ބުނަމުންނެވެ.\nމީގެ ކުރިން ޕޯޓޯ އަދި ބެންފީކާ އަށް ވެސް ކުޅެފައިވާ ހަމޭސް ވަނީ އޭނާ ރެއާލްގައި ހޭދަކުރި ތިން ސީޒަނުގައި ކުޅުނު 111 މެޗުގައި 36 ލަނޑު ކާމިޔާބު ކޮށްފައެވެ. އޭނާ ވަނީ އެޓީމާއެކު ލަލީގާ، ޔުއެފާ ޗެމްޕިއަންސް ލީގު ދެ ފަހަރު، ޔުއެފާ ސުޕާ ކަޕް ދެ ފަހަރު އަދި ފީފާ ކްލަބް ވޯލްޑް ކަޕް ދެ ފަހަރު ކާމިޔާބު ކޮށްފައެވެ.\nބަޔާން އަށް ކުޅުނު 67 މެޗުގައި 15 ލަނޑު ކާމިޔާބު ކޮށްފައިވާ ހަމޭސް ވަނީ ނިމިގެން ދިޔަ ސީޒަނުގައި އެ ޓީމާ އެކު ޖަރުމަން ބުންޑަސް ލީގާ ވެސް ކާމިޔާބު ކޮށްފައެވެ.\nކޮލަމްބިއާގެ ގައުމީ ޓީމަށް ކުޅުނު 72 މެޗުގައި 22 ލަނޑު ކާމިޔާބު ކޮށްފައިވާ އުމުރުން 27 އަހަރުގެ ހަމޭސް ވަނީ އެޓީމާއެކު 2016 ވަނަ އަހަރު ބޭއްވުނު ކޮޕާ އެމެރިކާގެ ތިންވަނަ ހޯދާފައެވެ.


އުރުދުންނާއި ސޫރިޔާ ގުޅުވައިދޭ މައިމަގު ހުޅުވައިފި އުރުދުންނާއި ސޫރިޔާ ގުޅުވައިދޭ މައިމަގު ހުޅުވައިފި\nއުރުދުންނާއި ސޫރިޔާ ގުޅުވައިދޭ މައިމަގު ހުޅުވައިފި\nއުރުދުންނާއި ސޫރިޔާ ގުޅުވައިދޭ މައިމަގު / ފައިލް ފޮޓޯ: ރޮއިޓަރސް\nއުރުދުންނާއި ސޫރިޔާ ގުޅުވައިދޭ މައިމަގުކަމަށްވާ ޖާބިރު ބޯޑަރ ކުރޮސިން ޢާއްމުންނަށް ހުޅުވާލައިފިއެވެ. އެ މަގު ހުޅުވުމަށް އުރުދުނުން އެއްބަސްވެފައިވަނީ އެ ޤައުމުގެ ވެރިރަށް ޢައްމާނުގައި ސޫރިޔާގެ މަތީފަންތީގެ ވަފުދަކާއެކު ކުރި މަޝްވަރާތަކަކަށްފަހުއެވެ.\n2018ވަނަ އަހަރުގެ ތެރޭގައި ސުރިޔާގެ އިދިކޮޅު ހަނގުރާމަވެރިންގެ ބާރުގެ ދަށުން ޖާބިރު ބޯޑަރ ކުރޮސިން މިނިވަންކުރި ނަމަވެސް އެ ސަރަޙައްދުގައި ކާމިޔާބުކަމާއެކު އިޤްތިޞާދީ ޙަރަކާތްތަކެއް ހިންގިފައެއް ނުވެއެވެ. ސޫރިޔާގެ ދާޚިލީ ހަނގުރާމައިގެ ކުރިން އެ ސަރަޙައްދުގައި އެއް ބިލިޔަން އެމެރިކާ ޑޮލަރުގެ ވިޔަފާރި ކުރެއެވެ. އަދި ކޯވިޑް-19ގެ ސަބަބުން އެ ސަރަޙައްދުގެ ވިޔަފާރިއަށްވަނީ ވަރަށް ބޮޑަށް އަސަރުކޮށްފައެވެ.\nއުރުދުނުން ބުނެފައިވަނީ އެ ސަރަޙައްދު ޢާއްމުންނަށް ހުޅުވާލުމުން އެ ޤައުމާއި ސޫރިޔާއާއި ޢިރާޤާ ދެމެދު އޮންނަ ވިޔަފާރީގެ ގުޅުންތަކަށް ބޮޑު ކުރިއެރުމެއް އަންނާނެކަމަށެވެ. އަދި ސޫރިޔާއާއި ޢިރާޤުގެ މުދާ އުރުދުންގެ މަގުން ވިލާތުގެ ޤައުމުތަކަށް ފޮނުވުމަށްވެސް ފަސޭހަވާނެކަމަށް އެ ޤައުމުން ބުނެފައިވެއެވެ.\nޖާބިރު ބޯޑަރ ކުރޮސިން ޢާއްމުންނަށް ހުޅުވާލުމުގެ ކުރިން ވިޔަފާރީގެ މުޢާމަލާތްތަކަށް ސޫރިޔާއާ ބޭނުންކުރަނީ އެ ޤައުމާއި ލުބުނާނާ ގުޅުވައިދޭ މައިމަގުކަމަށްވާ ޤާއިމު ކުރޮންސިންނެވެ. 2019ވަނަ އަހަރުން ފެށިގެން އެ ސަރަޙައްދުގައި ވިޔަފާރީގެ ޙަރަކާތްތައް ދަނީ ކުރަމުންނެވެ.


Dhiraagun Qur'an abehey marukaru Digital koh Male' aai rahtha gulhuvaalaifi\nދިރާގުން ޤުރުއާނާ ބެހޭ މަރުކަޒު ޑިޖިޓަލްކޮށް މާލެއާއި ރަށްތައް ގުޅުވާލައިފި\nދިވެހިރާއްޖޭގައި އެންމެ ފުޅާދާއިރާއެއްގައި ޑިޖިޓަލް އަދި މުވާސަލާތީ ހިދުމަތް ފޯރުކޮށްދޭ ކުންފުނި ދިރާގުން ކީރިތި ޤުރުއަނާ ބެހޭ މަރުކަޒުން، ފުވައްމުލަކާއި ލ. ފޮނަދޫގައި ޤުރުއާން ކްލާސް ހިންގުމަށް، އެމަރުކަޒަށް މެގަ އެކްސެސް ނެޓްވަރކް ސޮލިއުޝަން ދިރާގުގެ ސީއެސްއާރގެ ދަށުން މިއަހަރުވެސް ފޯރުކޮށްދީފިއެވެ.\nމިހިދުމަތް ފޯރުކޮށްދިނުމާ ގުޅޭގޮތުން ދިރާގުން ކީރިތި ޤުރުއާނާ ބެހޭ މަރުކަޒާއެކު ރަސްމީ އެއްބަސްވުމުގައި މިއަދު ވަނީ ސޮއިކޮށްފައެވެ.\nދިރާގުގެ އިޖްތިމާއީ ޒިންމާ ގެ ދަށުން ފޯރުކޮށްދޭ މިހިދުމަތުގެ ސަބަބުން ކީރިތި ޤުރުއާނާ ބެހޭ މަރުކަޒުން ވީޑިއޯ ކޮންފެރެންސިންގް މެދުވެރިކޮށް ކްލާސްތައް ނަގައިދިނުމުގެ ފުރުސަތު ހުޅުވިގެންދެއެވެ.\nމި2ރަށުގައި ތައުލީމު ހާސިލުކުރަން ބޭނުން ވާ ދަރިވަރުންނަށް ރަށުގައިތިބެގެން ކުލާހުގައި ބައިވެރިވުމުގެ ފުރުސަތު މިހިދުމަތުގެ ސަބަބުން ހުޅުވިގެންދާނެއެވެ. އަދި ޑިޖިޓަލް ކްލާސްރޫމް ޒަރިއްޔާ އިން މާލޭގައި ތިއްބަވައިގެން މުދައްރިސުންނަށް ފިލާވަޅު ނަންގަވައިދެއްވާ ދަރިވަރުންގެ ސުވާލުތަކަށް ޖަވާބުވެސް ވަގުތުން ދެއްވޭނެއެވެ.\nކީރިތި ޤުރުއާނާ ބެހޭ މަރުކަޒުން ވިދާޅުވިގޮތުގައި މި ޕްރޮގްރާމަކީ އަތޮޅުތެރޭގައި ތިއްބަވާ ފަރާތްތަކަށް ރަށުގައިތިބެގެން ޑިގްރީ ލެވެލްއަށް ކިޔެވުމުގެ ފުރުސަތު ލިބިގެންދާނެ ޕްރޮގްރާމެކެވެ. އަދި މި ކަމުގެ ސަބަބުން މުޖްތަމަޢަށް ގިނަގުނަ ފައިދާތަކެއް މި ޕްރޮގްރާމުގެ ޒަރިއްޔާއިން ކުރާނެއެވެ.\nއަދި ހަމައެއާއެކު ދިރާގުން އަބަދުވެސް މަސައްކަތް ކުރަމުން ދަނީ ދިވެހި ރާއްޖެ ޑިޖިޓަލް ރާއްޖެ އަކަށް ގެންގޮސްދީ، ދިވެހީން ޑިޖީޓަލް މުސްތަގްބަލަށް ބޭނުންވާނެ މިފަދަ ހިދުމަތްތައް މުޅި ރާއްޖެއަށް ފޯރުކޮށްދިނުމަށެވެ.\nދިރާގު ނައު: ބޭނުންތެރި އަދި ރޯދަމަހަށް މުހިންމު އެޕެއް01 month ago\nދިރާގުން ސަރުކާާރު މުވައްޒަފުން ގޭގައި ތިބެގެން މަސައްކަތްކުރުމަށް ބޮޑު ލުޔެއްދެނީ03 months ago


Champions League in ketumaaeku Juventus in Sarri vakikohfi\nޔުވެންޓަސްއިން ސާރީ ވަކިކުރުން\nސާރީއަށް ގިނަ ބައެއްގެ ފާޑުކިޔުން ވަނީ އަމާޒުވެފައި\nސާރީ ވަކިކުރީ އޭނާއާއެކު ޔުވެންޓަސްއިން އަމާޒުހިފި ހިސާބަށް ވާސިލްނުވެވުމުން\nކ. މާލެ | 8 އޯގަސްޓް 2020 | ހޮނިހިރު 18:15 | 5,607\nޔުވެންޓަސްއަށް އިރުޝާދުދިން މައުރީޒިއޯ ސާރީ: ޔުވެންޓަސް ވަނީ ޗެމްޕިއަންސް ލީގުގެ ދެވަނަ ބުރުން ކަޓާފައި - ގެޓީ އިމޭޖާސް\nޔުއެފާ ޗެމްޕިއަންސް ލީގުގެ ކުއާޓާފައިނަލަށް ނުގޮސް ޔުވެންޓަސް ކެޓުމާ ގުޅިގެން އެޓީމުގެ ކޯޗުގެ މަގާމުން މައުރީޒިއޯ ސާރީ ވަކިކޮށްފިއެވެ.\nމިދިޔަ އަހަރުގެ ޖޫން މަހު ޔުވެންޓަސްގެ ކޯޗުގެ މަގާމާ ހަވާލުވި ސާރީ މަގާމުން ވަކިކުރިއިރު، ފަހަކަށް އައިސް ޔުވެންޓަސްއިން ނެރެމުން އަންނަ ދަށް ނަތީޖާތަކުގެ ސަބަބުން ސާރީއަށް ގިނަ ބައެއްގެ ފާޑުކިޔުން ވަނީ އަމާޒުވެފައެވެ.\nމިދިޔަ އަހަރު ޗެމްޕިއަންސް ލީގުގެ ކުއާޓާއިން ކެޓި ޔުވެންޓަސްއަށް މި ފަހަރުގެ ދެވަނަ ބުރުން މުބާރާތް ނިމުނުއިރު، މި ނަތީޖާއާއެކު ޔުވެންޓަސްއިން 1996 ވަނަ އަހަރަށް ފަހު ޗެމްޕިއަންސް ލީގު ކާމިޔާބުކުރަން ކުރަމުން އަންނަ އިންތިޒާރު ވަނީ ދިގުލައިގެން ގޮސްފައެވެ. ޗެމްޕިއަންސް ލީގަށް އަމާޒު ހިފާފައިވާ ޔުވެންޓަސްއިން ޕޯޗުގަލްގެ ތަރި ކްރިސްޓިއާނޯ ރޮނާލްޑޯގެ ސޮއި ހޯދީވެސް އެ މުބާރާތް ކާމިޔާބުކުރުމަށެވެ.\nމި ސީޒަނުގެ ޗެމްޕިއަންސް ލީގުން ކެޓުމާއެކު ހޮނިހިރު ދުވަހު ބޭއްވި ބައްދަލުވުމެއްގައި ޔުވެންޓަސްގެ މެނޭޖުމަންޓުން ވަނީ ސާރީ ވަކިކުރަން ނިންމާފައެވެ. މިގޮތަށް ނިންމީ ސާރީ އާއެކު ޔުވެންޓަސްއިން އަމާޒުހިފި ހިސާބަށް ވާސިލްނުވެ، ސާރީ އާއި ޔުވެންޓަސްގެ ބައެއް ކުޅުންތެރިންނާ ދެމެދު މައްސަލަތަކެއް ހުރުމުން ކަމަށް ރިޕޯޓުތައް ބުނެއެވެ.\nއެގޮތުން މީގެ ކުރިން ސާރީ އާއި ޔުވެންޓަސްގެ ތަރި ރޮނާލްޑޯއާ ދެމެދު މައްސަލަތަކެއް ޖެހިގެން އުޅޭ ކަމަށް މީޑިއާތަކުން ވަނީ ރިޕޯޓުކޮށްފައެވެ. އެކަމަކު އެފަހަރު ސާރީ ވަނީ ރޮނާލްޑޯ އާއި އޭނާއާ ދެމެދު މައްސަލައެއް ނެތް ކަމަށް ބުނެފައެވެ.\nމިފަހަރުގެ ޗެމްޕިއަންސް ލީގުން ޔުވެންޓަސް ކެޓި ނަމަވެސް، ސާރީގެ އިރުޝާދުގެ ދަށުން ޔުވެންޓަސްއިން ވަނީ މި ސީޒަނުގެ އިޓާލިއަން ލީގު ކާމިޔާބުކޮށްފައެވެ.\nރިޕޯޓުތައް ބުނާ ގޮތުން ޔުވެންޓަސްއިން ސާރީ ވަކިކޮށް، އެޓީމުގެ ކޯޗުގެ މަގާމަށް ޓޮޓެންހަމް ހޮޓްސްޕާގެ ކުރީގެ ކޯޗު މައުރީސިއޯ ޕޮޗެޓީނޯ ގެންނަށް އަންނަނީ މަސައްކަތް ކުރަމުންނެވެ. ޔުވެންޓަސްގެ އިތުރުން ބާސެލޯނާއިންވެސް އަންނަނީ ޕޮޗެޓީނޯއަށް ފާރަލަމުންނެވެ. މިދިޔަ އަހަރުގެ ނޮވެންބަރު މަހު ޓޮޓެންހަމްގެ ކޯޗުގެ މަގާމުން ވަކިކުރި ޕޮޗެޓީނޯ އަދި ޓީމަކާ ހަވާލުވެފައެއް ނުވެއެވެ.


BREAKING NEWS: Maruvefai Oeh Meehaku Resortakun Fenijje - Vaguthu\n1 އަހަރު ކުރިން ( މާޗް 23, 2020 )\nމަރުވެފައި އޮއްވާ ރިސޯޓަކުން ފެނުނު މީހާ\nއޮޅުވެލި ބީޗް އެންޑް ސްޕާގައި މަރުވެފައި އޮތް މީހަކު ފެނިއްޖެއެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި މަރުވެފައި އޮއްވާ ފެނުނީ އެރިސޯޓްގައި މަސައްކަތް ކުރާ ސްރީލަންކާ މީހެކެވެ. އޭނާ އަކީ ރިސޯޓްގެ ޕޭސްޓްރީ ޝެފް ކަމަށް މައުލޫމާތު ލިބެއެވެ.\nއޭނާ މަރުވެފައި އޮތްކަން އެނގުނީ މިއަދު ހެނދުނު އޭނާ ދިރިއުޅޭ ކޮޓަރި ސާފުކުރަން ދިޔަ މުވައްޒަފުންނަށް ކަމަށް ވެސް މައުލޫމާތު ލިބިފައި ވެއެވެ. އޭނާ މަރުވެފައި އޮތީ ކޮޓަރީގެ ފާހާނާތެރޭގައެވެ.\nމަރުވެފައި ވަނީ ވިމަލްސިރީ ނަމަކަށް ކިޔާ މީހެކެވެ. އޭނާ އަކީ 2013 ވަނަ އަހަރުން ފެށިގެން އޮޅުވެލި ބީޗް އެންޑް ސްޕާގައި މަސައްކަތް ކުރަމުން އަންނަ މީހެކެވެ.\n"ވަގުތު" އަށް މައުލޫމާތު ދިން މީހަކު ބުނީ މިހާރު ފުލުހުން އެރަށަށް ދަތުރުކުރަމުން ގެންދާކަމަށެވެ.\nމިކަމާއި ގުޅިގެން ފުލުހުންގެ ބަހެއް އަދި ނުލިބެއެވެ.\nކުރިނބީގައި އަންހެން ޓީޗަރަކު މަރުވެފައި އޮއްވާ ފެނިއްޖެ\nއުއްތަމަ ފަނޑިޔާރުގެ މަންމާފުޅު އަވަހާރަވެއްޖެ\nތިނަދޫގައި 27 ދުވަސްވީ ކުއްޖަކު ކުއްލި ގޮތަކަށް ނިޔާވެއްޖެ\nމާޗް 23, 2020 12:43\nޢައިލާ އަށް އެނގެން ބޭނުންވާނެ މަރުވިގޮތް. އެޓްލީސްޓް ވައިރަސް ޖެހިގެންތޯ\nމާޗް 23, 2020 13:00\nގޮތްނޭނގޭ މަރުބަލާ ކޮމިޝަން ކޮބައިތޯ؟\nމާޗް 28, 2020 18:13\nހަމަ ތެދެއް. އެވެރިންގެ ހަބަރެއް ނުވެ ހާދަ ދުވަހެއް ވެއްޖެއޭ\nމާޗް 23, 2020 13:26\nއެންމެންވެސް ބޭނުންވާނެ އެނގެން\nމާޗް 23, 2020 14:02\nކުއްލިއަކަށް ފޮޓޯ ފެނުނީމާ ހީވީ މަޖިލީހުގެ ކުރީގެ ރައީސް މަސީހު ކަމަށް.\nމާޗް 23, 2020 14:41\nހުރިތާމައެއްގެ ބޮކަމާއޭ މިވެރިކަން ފެށުނުވަހު ން އެންމެ ހަފުތާއެއް ނުދޭ ގޮތްނޭގޭ މަރެއް ނުފެންނަ މީއީ ކޮންފަދަ ނުބައި ކަމެއް ކޮށްގެން ތިބި ޖާހިލުންތަކެއްގެ ވެރިކަމެއްބާ!\nމާޗް 28, 2020 12:19\nމީހަކު މަރުވުމުން ނޫނީ ދެރަކަމެއް ދިމާވުމުން ވަކި މީހެއްގެ ބޮލަށް ޖަހާނީ އަދި އެއީ މުސީބާތެއް ކަމަށް ދެކޭނީ ﷲ ފިޔަވައި އެެހެން އެއްޗެއްސަށް އަޅުކަންކުރާ ޖާހިލުން.. ދިރުމާއި މަރަކީ ހަމައެކަނި ﷲ ދެނެވޮޑިގެންވާ ކަންތައްތަކެއް. ކުއްލިކުއްލިޔަށް މީހުން މަރުުވުމަކީ ޤިޔާމާތްވުމުގެ އަލާމާތެއް. ހަަމަ މީހަކު މަރުވާ އިރަށް ނޫނީ ދަންޖެހޭ އިރަށް އެއިރެއްގަހުންނަ ސަރުކާރެއްގެ ބޮލުގަ ތިއަޅުވަނީ އެމީހުންނަކީތަ މަރުގެންނަވާ ފަރާތަކީ؟ ޤިޔާމާތް ދުވަހުން ކަލޭ ކުރި ހެޔޮ ކަންތައް އެމީހުނަށް ގޮއްސަ އެމީހުން ކޮށްފަހުރި ނުބައިކަންތައް ކަލެޔަށް އަންނަން ބޭނުންނުވަންޏާ މައިތިރިވެގެންހުރޭ މީހުނާ ދިމަލަށް ފާޑުފާޑު އެެއްޗެހި ނުކިޔަ. ކަލޭއަށް ތިހުރިހާ އިލްޒާމެއް ސާބިތުކޮށްދެވޭނެހޭ ސުވާލަކީ؟\nމާޗް 23, 2020 15:54\nކަލޯ ކިނބުލާ! ރައްޔިތުންނަށް ސާފުކޮށްދީ ގައުމުގައި މިބަލި އޮތް ހާލަތު! ޔަޤީނާއި ގާތަށް އެނގޭ މިތާނގައި ކޮރޯނާ ވައިރަސް އެބަ އުޅޭކަން! ކުއްލި މަރުތައް ގިނަވީ ވެސް އެހެންވެ! އަދި ވެސް ކަލޭ ތިޔަ އުޅެނީ ސިއްރުކުރަން!\nމާޗް 28, 2020 12:09\nތިމާ މީހާއަށް ވަހީތަ އަންނަނީ؟ އެއްޗެއް ސިއްރު ކުރާކަން ކަލޭމެނަށް އެނގެންޏާ ކަލޭމެން މާ މޮޅެއްނު. އެހެންވީމާ ފިތުނަ ނުއުފައްދާ އަޅެ ބުނެބަލަ އެނގޭ މީހާ ކޯއްޗެއްކަން އެމީހުން ސިއްރު ކުރަނީ؟\nމާޗް 23, 2020 16:05\nމަރުތަންމަތިއަޅާ ކޮމިޓީގެ އެއްމެ ދިގުއަތް ސޫދު ހުސްނު މިހާރުވަނީ ހުސްވެފައި ރައްޔިތުންގެ ހަޒާނާއިން އެތަށް ލައްކަ ރުފިޔާއެއް ބޭކާރު ކޮށްލި މީހެއްއެއީ މަރުތަހުގީގު ކުރީ ސާބިތުވީ ސޫދު ހުސްނު އެއީ އެއްމެ އަތްދިގު މީހާކަން މިހާރު އަނެއްކާ ހުރިހާ މަރެއް ތަހުގީގު ކުރަން ފުޅުހުންނަށް ހަވާލުކުރީ ސޫދު ހުސްނަށް ބޮޑު މަގާމެެއްް އެއާހިސާބުން ހައްޕު ސޫދު ހުސްނު ހުސްވެއްޖެ؟\nމާޗް 23, 2020 16:50\nމީ ކުރީ ސަރުކާރުގެ ކަމެއްތޯ ހުސްނު ބުރޯ ގެ ކޮމިޝަން ގައި އަހާލަބަލަ އެސޮރު ވަރަށް މޮޅޯލަ އެކަހަލަ ކަންތައް ބަލަން\nމާޗް 23, 2020 16:51\nމާޗް 23, 2020 18:25\nމިސަރުކާރު އައިފަހުން ދިމާވާ ކޮންމެކަމަކީ ކުރީސަރުކާރާހެދި ދިމާވާ ކަންތައް ކަމައްގަބޫލުކުރާމީހުންވެސް މަދެއްނޫން އެއީ އެފަދަމީހުންގެ މޮޔަކަން\nމާޗް 24, 2020 00:51\nމަނެތިން އެއްވެސް އެއްޗެއް ބުނާކަށް?\nމާޗް 28, 2020 18:14\nތި ބުނީ އެއްޗެއްނު؟؟؟؟؟؟؟


މި އޮފީހުގެ ބޭނުމަށް މާލެއިން ގުދަނެއް ހޯދުމަށް ބޭނުންވެއެވެ.\nވީމާ، މިކަމަށް ޝައުޤުވެރިވެވަޑައިގަންނަވާ ފަރާތްތަކުން 02 ފެބުރުވަރީ 2022 ވާ ބުދަ ދުވަހުގެ 11:00 އަށް މި އޮފިހަށް ވަޑައިގެން މަޢުލޫމާތު ސާފުކުރެއްވުމަށްފަހު 09 ފެބުރުވަރީ 2022 ވާ ބުދަ ދުވަހުގެ 11:00 އަށް އަންދާސީ ހިސާބު ހުށަހެޅުއްވުން އެދެމެވެ.\nމި އިޢުލާނާއި ގުޅޭ މަޢުލޫމާތު ކަރުދާސް މަޢުލޫމާތު ސާފުކުރަން ވަޑައިގަންނަވާ ފަރާތްތަކަށް ހަވާލުކުރެވޭނެއެވެ. އަދި މަޢުލޫމާތު ސެޝަނަށްފަހު މި އޮފީހުގެ ވެބްސައިޓު www.agoffice.gov.mv ގައި ޝާއިޢު ކުރެވޭނެއެވެ.\n22 ޖުމާދަލްއާޚިރާ 1443\nޕަބްލިޝްކުރި ގަޑި: 11:25\nސުންގަޑި: 09 ފެބުރުވަރީ 2022 11:00


އެހެން މީހުން ސަލާމަތްކުރަން މިއީ ނަމޫނާއެއް - AO News\n“އެ ހިސާބުން ބަލި ކޮންޓްރޯލް ވެގެން ދިޔައީ ކަރަންޓީނަށް ވަޑައިގެންނެވި ފަރާތްތަކުން ކަރަންޓީނު ގައިޑްލައިންތަކާ އެއްގޮތަށް ގޭގައި ތިއްބެވީމާ،” ނަޒްލާ ވިދާޅުވެފައިވެ އެވެ.\n“އަޅުގަނޑު ބުނިން މަންމަ އާއި ކޮއްކޮމެންގެ ގާތުގައި ވެސް، ގެއަށް އެއްޗެއް ގެންނަންޏާ ގޯތިތެރެ އަށް އެތެރެކޮށްލާފައި ދާށޭ. އެއްޗެއް ބެހެއްޓިކަން އަންގާނީ ދުރަށް ގޮސްފައޭ،” މުހައްމަދު ބުންޏެވެ.\n“ފުރަތަމަ ފެނުނު އަލާމާތަކީ ހުން ވައްތަރުވުން. އެ ހިސާބުން ހެލްތު ސެންޓަރަށް ގުޅާފައި ވަގުތުން އެވާހަކަ ބުނިން. އެ ހިސާބުން އެކަމަށް ބޭނުންވާ ބޭސް ހެލްތު ސެންޓަރުން ފޮނުވި،” މުހައްމަދު ބުންޏެވެ.\nނޯޓު:މިއީ “ކޮވިޑް ހުއްޓުވާނީ އަހަރެން” ގެ ނަމުގައި ދިވެހި މީޑިއާއިން އިސް ނަގައިގެން ކުރިޔަށް ގެންދާ ގައުމީ ކެމްޕެއިންގެ ދަށުން ގެނެސްދީފައިވާ ރިޕޯޓެކެވެ.


ހައިކޯޓުގެ ހަތަރު ފަނޑިޔާރަކު ސުޕްރީމް ކޯޓުގެ ފަނޑިޔާރު ކަމަށް ކުރިމަތިލައްވައިފި\nސުޕްރީމް ކޯޓުގެ ފަނޑިޔާރުންގެ ބެންޗަށް އިރުކޮށްފައިވާ ދެ ޖާގައަށް ހައިކޯޓުގެ ހަތަރު ފަނޑިޔާރަކު ކުރިމަތިލައްވައިފިއެވެ.\nސުޕްރީމް ކޯޓުގެ ފަނޑިޔާރުކަމަށް ކުރިމަތިލެއްވި ހައިކޯޓުގެ ހަތަރު ފަނޑިޔާރުންނަކީ ފަނޑިޔާރު އަބްދުﷲ ހަމީދާއި ފަނޑިޔާރު އަލީ ސަމީރާއި ފަނޑިޔާރު މުހައްމަދު ނިޔާޒުގެ އިތުރުން ފަނޑިޔާރު ޝުއައިބު ހުސައިން ޒަކަރިއްޔާއެވެ.\nމި ބޭފުޅުންގެ އިތުރުން ސިވިލް ކޯޓުގެ ކުރީގެ ގާޒީ އައިޝާ ޝުޖޫން މުހައްމަދާއި ހައިކޯޓުގެ ކުރީގެ ފަނޑިޔާރު ޑރ. އަޒްމިރަލްދާ ޒާހިރުގެ ނަން ވަނީ ޖުޑީޝަލް ސާވިސް ކޮމިޝަން (ޖޭއެސްސީ) އަށް ރައީސް އިބްރާހިމް މުހައްމަދު ސޯލިހު ފޮނުވާފައެވެ.\nރައީސް އިބްރާހިމް މުހައްމަދު ސޯލިހު ވެސް ވަނީ ސުޕްރީމް ކޯޓަށް އައްޔަން ކުރެއްވުމަށް ދެ ބޭފުޅެއްގެ ނަންފުޅު ޖުޑީޝަލް ސާވިސް ކޮމިޝަން (ޖޭއެސްސީ) އަށް ފޮނުއްވާފައެވެ. ރައީސް ފޮނުއްވީ ސިވިލް ކޯޓުގެ ކުރީގެ ގާޒީ އައިޝާ ޝުޖޫން މުހައްމަދާއި ހައިކޯޓުގެ ކުރީގެ ފަނޑިޔާރު ޑރ. އަޒްމިރަލްދާ ޒާހިރުގެ ނަންފުޅެވެ.\nޖޭއެސްސީން ބުނެފައިވަނީ އަމާޒަކީ ސުޕްރީމް ކޯޓަށް ދެ ފަނޑިޔާރުން އައްޔަން ކުރުމުގެ މަސައްކަތް މާދަމާގެ ނިޔަލަށް ނިންމައި ރައީސް އަށް ނަންފުޅުތަކެއް ފޮނުއްވުން ކަމަށެވެ.\nމުނާޒް ކުރެއްވި ޓްވީޓަކާއި ގުޅިގެން ކޯޓަށް ހާޒިރުކޮށްފި!\nސުޕްރީމް ކޯޓުގެ ފަނޑިޔާރު ކަމަށް ކުރީގެ އުއްތަމަ ފަނޑިޔާރު ފާއިޒް އައްޔަން ކުރުމާ މެދު ޖޭއެސްސީ ގެ ލަފައަކަށް ރައީސް އެދިވަޑައިގެންފި\nކޯޓުތަކުގައި ނުނިމި ލަސްވާ މައްސަލަތައް މުރާޖައާ ކުރަން ޕީޖީ އޮފީހަށް ހުށަހެޅޭ ގޮތަށް ހަމަޖައްސައިފި!


SunOnline: Aabaadhee aa gulhey research thah hedhumah MNU in UNFPA aa eku ebbas vejje\nއާބާދީއާ ގުޅޭ ރިސާޗްތައް ހެދުމަށް އެމްއެންޔޫއިން ޔޫއެންއެފްޕީއޭ އާއެކު އެއްބަސްވެއްޖެ\nއައިޝަތު ފަރީޙާ 11 Jul 2018, 11:34\nއެމްއެންޔޫގެ ވައިސް ޗާންސެލަރު ޑރ. ފަވާޒު --- ފޮޓޯ: ޔޫއެންއެފްޕީއޭ\nއާބާދީއާ ގުޅޭ ރިސާޗުތައް ހެދުމަށް ގައުމީ ޔުނިވާސިޓީ އާއި ޔޫއެންއެފްޕީއޭހެ ރާއްޖޭގެ ގޮފިން އެއްބަސްވުމެއްގައި ސޮއިކޮށްފިއެވެ.\nއެއްބަސްވުމާ ގުޅޭގޮތުން އެމްއެންޔޫގެ ވައިސް ޗާންސެލަރު އާއިޝަތު ޝާހީން ވިދާޅުވީ، އެއްބަސްވުމުގެ ދަށުން އާބާދީއާ ގުޅޭ ރިސާޗުތައް ކުރިއަށް ގެންދާނެ ކަމަށެވެ.\n"އެއްބަސްވުމުގެ ދަށުން އެމްއެންޔޫއިން މައިގަނޑު ގޮތެއްގައި ކުރިއަށްގެންދާނީ އާބާދީއާ ގުޅޭ ރިސާޗުގެ ކަންތައް. އެގޮތުން ޔޫއެންއެފްޕީއޭއާ ގުޅިގެން ރިސާޗުތައް [އެމްއެންޔޫގައި] ކުރިއަށް ގެންދާނަން. ޒުވާނުންނަށް އަމާޒުކޮށްގެންވެސް މި އެއްބަސްވުމުގެ ދަށުން ހަރަކާތްތައް ހިންގާނަން،" ޝާހީން ވިދާޅުވިއެވެ.\nޒުވާނުންނަށް އަމާޒުކޮށްގެން ކުރިއަށް ގެންދާނެ ހަރަކާތްތަކުގެ ތެރޭގައި ޔޫއެންއެފްޕީއޭއިން އާންމުކުރާ ފޯކާސްޓްތަކާ ގުޅޭގޮތުން މަޝްވަރާކޮށް، ވާހަކަ ދައްކާނެ ފޯރަމްތައް ބާއްވާނެ ކަމަށްވެސް އޭނާ ވިދާޅުވިއެވެ.\n"ދިރާސާ ކުރުމުގެ އެއް މަގުސަދަކީ ސިޔާސަތުތައް ކަނޑައެޅުމުގައި ދިރާސީ ހެކިތަކެއް ހުރެގެން ކަންތައް ކުރުން. ދިރާސާ ކޮށްގެން ޕޮލިސީ އަށް ބޭނުންވާނެ މައުލޫމާތު ހޯދުމަކީ މި އެއްބަސްވުމުގެ އަމާޒު،" ޝާހީން ވިދާޅުވިއެވެ.\nމިއަދު ސޮއިކުރި އެއްބަސްވުމުގައި އެމްއެންޔޫގެ ފަރާތުން ސޮއިކުރެއްވީ އެ ޔުނިވާސިޓީގެ ވައިސް ޗާންސެލަރު ޑރ. އަލީ ފަވާޒު ޝަރީފެވެ. ޔޫއެންއެފްޕީއޭގެ ފަރާތުން ސޮއިކުރެއްވީ ޔޫއެންއެފްޕީއޭ މޯލްޑިވްސްގެ ކަންޓްދީ ޑިރެކްޓަރު ރިޓްސޫ ނެކަން އެކެވެ.\nމިއަދުގެ ރަސްމިއްޔާތުގައި ވާހަކަ ދައްކަވަމުން ރިޓްސޫ ވިދާޅުވީ އަންހެނުން ބާރުވެރި ކުރުމުގައި އާއިލާ ރޭވުމަކީ މުހިއްމު ކަމެއް ކަމަށެވެ. އާއިލާ ރޭވުމުުގައި އިހުމާލު ވުމާއި ހޭލުންތެރިކަން ކުޑަވުމުގެ ސަބަބުތައް ދެނެގަތުމަށް ދިރާސާތައް ކުރުން މުހިއްމުކަން އެނާ ފާހަގަ ކުރެއްވިއެވެ.\nއާބާދީ ދުވަހާ ގުޅިގެން މިއަދު އެމްއެންޔޫ އާއި ޔޫއެންއެފްޕީއޭ އަދި ނޭޝަނަލް ބިއުރޯ އޮފް ސްޓެޓެސްޓިކްސް ގުޅިގެން ބޭއްވި ރަސްމިއްޔާތުގައި ވަނީ #ބައި2030 މި ހޭޝްޓެގްގެ ދަށުން 2030 އަންނަންވާއިރަށް ރާއްޖެއިން ދެކެން ބޭނުންވާ ކަންތައްތަލާ ގުޅޭގޮތުން ސޯޝަލް މީޑިއާގައި ފާޅުކޮށްފައިވާ ހިޔާލުތައް ހިމަނައިގެން ތައްޔާރުކޮށްފައިވާ ބިލަބޯޑުވެސް ލޯންޗުކޮށްފައެވެ. ބިލަބޯޑު ލޯންޗުކޮށްދެއްވީ އެމްއެންޔޫގެ ވައިސް ޗާންސެލަރު ޑރ. ފަވާޒެވެ.\nމީގެ އިތުރުން މިއަދު ވަނީ "މޯލްޑިވްސް ޕޮޕިއުލޭޝަން ޕްރޮޖެކްޝަންސް 2014-2054" އަދި ތެމެޓިކް އެނަލިސިސް އޮން ޔޫތް އިން ދަ މޯލްޑިވްސްގެ ނަމުގައި ދެ ރިޕޯޓެއްވެސް ނެރެފައެވެ.\nކޮންމެ އަހަރެއްގެ ވެސް ޖުލައި މަހުގެ 11 ވަނަ ދުވަސް ފާހަގަ ކުރަނީ ދުނިޔޭގެ އާބާދީ ދުވަހުގެ ގޮތުގައެވެ. މިއަހަރުގެ އާބާދީ ދުވަހުގެ ޝިއާރަކީ "ޢާއިލާ ރޭވުމަކީ އިންސާނީ ހައްގެއް" މިއެވެ.\nދުނިޔޭގެ އާބާދީ ދުވަސް\nބަނބުކެޔޮ ގަސް އިންދުމުގެ މޫސުމެއް، ޒުވާނުން ހޭބޯނާރާ\nފިތުރު އީދު 1441\nއީދުގެ ފޮނިފޮނި ހަނދާންތަކެއް!\nރިވެތި އަޚުލާގު ލިބިގަންނާނީ ކިހިނެއް؟


BREAKING NEWS: Indonesia Ah Baarugadha Binhelumeh Ais Gina Bayaku Maruvejje - Vaguthu\nއިންޑޮނޭޝިއާގެ ސުލަވެސީ އައިލެންޑަށް ބާރުގަދަ ބިންހެލުމެއް އައިސް ގިނަބަޔަކު މަރުވެއްޖެއެވެ.\nމީޑިއާ ރިޕޯޓްތައް ބުނާ ގޮތުގައި 6.2 މެގްނެޓިއުޑްގައި އައި ބާރުގަދަ ބިންހެލުމުގެ ސަބަބުން 24 މީހަކު މަރުވެފައިވާ ކަމުގެ ރިޕޯޓް މިހާތަނަށް ވަނީ ލިބިފައެވެ. ބިންހެލުމުގެ ސަބަބުން އެތައް ސަތޭކަ ބަޔަކަށް އަނިޔާވެ، ގިނަ އިމާރާތްތަކަކަށް ގެއްލުންތައް ލިބިފައިވާ ކަމަށް ވެސް ރިޕޯޓްތައް ބުނެއެވެ.\nބިންހެލުން އައި ސަރަހައްދުގެ ޑިޒާސްޓާ މިނިގޭޝަން އެޖެންސީން ވިދާޅުވީ އެޖެންސީއަށް މައުލޫމާތު ލިބިފައިވާ ގޮތުގައި ބިންހެލުމުގެ ސަބަބުން މަރުވެފައި ވަނީ ހަތަރު މީހުން ކަމަށާއި ޒަހަމްވެފައި ވަނީ 637 މީހުން ކަމަށެވެ. ނަމަވެސް ރިޕޯޓްތައް ބުނާ ގޮތުގައި މަރުވި މީހުންނާއި ޒަހަމްވި މީހުންގެ އަދަދު އެއަށްވުރެ މާބޮޑަށް އިތުރެވެ.\nބިންހެލުން އައިސްފައި ވަނީ އިންޑޮނޭޝިއާ ގަޑިން މެންދަމު 01:00 ކަންހާއިރުއެވެ. ބިންހެލުމުގެ ސަބަބުން އިމާރާތްތައް ގާތްގަނޑަކަށް ހަތް ސިކުންތު ވަންދެން ހެލުވެމުން ދިޔަ ކަމަށް އެސަރަހައްދުގެ މީހުން މީޑިއާ އަށް މައުލޫމާތު ދެމުން ބުނެފައި ވެއެވެ. ނަމަވެސް މިބިންހެލުމުގެ ސަބަބުން ސުނާމީގެ އިންޒާރެއް ނެރެފައެއް ނުވެއެވެ.\nބިންހެލުމުގެ ސަބަބުން ސުނާމީއެއް އަރާފާނެ ކަމުގެ އިންޒާރު ނުލިބުނު ނަމަވެސް ބިންހެލުން އައުމާއިއެކު ގިނަ ބަޔަކު ބިން އުސް ސަރަހައްދުތަކަށް ދަތުރު ކޮށްފައެވެ.\nފާއިތުވި 24 ގަޑިއިރުގެ ތެރޭގައި އިންޑޮނޭޝިއާ އަށް ވަނީ ތިން ބިންހެލުމެއް އައިސްފައެވެ.\nއިންޑޮނޭޝިއާ އަކީ "ރިންގް އޮފް ފަޔާ" ގައި އޮންނަ ގައުމެއް ކަމުން އެގައުމަށް ބިންހެލުން އައުމަކީ ވަރަށް އާއްމު ކަމެކެވެ. ނަމަވެސް ގެއްލުން ބޮޑު ބިންހެލުމެއް އެގައުމަށް ނާންނަތާ މިހާރު އަހަރެއްހާ ދުވަސް ވެއްޖެއެވެ.\nރަށަކަށް އަލިފާން ފޭބުމަށްފަހު މިހާރު ޔޫރަޕަށް ވިހަ ވާރޭ!\nއޮސްޓްރޭލިއާއަށް ބާރުގަދަ ބިންހެލުމެއް އައިސް ގެއްލުންތަކެއް ލިބިއްޖެ


Japan ah ai binhelumugai Dhivehsakah gehlumeh nuvey: Ministry\nޖަޕާނަށް އައި ބިންހެލުމުގައި ދިވެއްސަކަށް ގެއްލުމެއް ނުވޭ: މިނިސްޓްރީ\nޖަޕާނަށް މިއަދު އައި ބިންހެލުމުގައި ގެއްލުންވެފައި\nޖަޕާންގެ އޮސާކާ ސިޓީއަށާއި ގުއަޓަމާލާއަށް އައި ބާރުގަދަ ބިންހެލުމެއްގައި ދިވެއްސަކަށް ގެއްލުމެއްވެފައިނުވާ ކަމަށް ފޮރިން މިނިސްޓްރީން ބުނެފި އެވެ.\nއެމެރިކާގެ ޖިއޮލޮޖިކަލް ސާވިސް އިން ބުނި ގޮތުގައި ޖަޕާނު ގަޑިން މިއަދު ހެނދުނު 8:00 ގައި ރެކްޓާމިންގަނޑުން 5.3 ގެ ބާރު މިނުގައި ބިން ހެލުން އައިސްފައި ވަނީ އެ ގައުމުގެ އެންމެ ބޮޑު ރަށް، ހޮންޝޫ އައިލެންޑްގެ އޮސާކާ އަށެވެ. ޖަޕާނުގެ މީޓްރޮލޮޖިކަލް ސެންޓަރުން ބުނަނީ، ބިން ހެލުމުގެ ބާރުމިން ހުރީ ރެކްޓާމިންގަނޑުން 5.9 ގައި ކަމަށެވެ.\nފޮރިން މިނިސްޓްރީން ކުރި ޓްވީޓެއްގައި ބުނީ، ބިންހެލުން އައި ސަރަހައްދުގައި ތިބި ހުރިހާ ދިވެހިން ވެސް ތިބީ ސަލާމަތުން ކަމަށާއި ހާލަތު ވަރަށް ގާތުން މޮނީޓާކުރަމުންދާ ކަމަށެވެ.\nޖަޕާންގެ ސަރުކާރުން ބުނި ގޮތުގައި ބިން ހެލުމުގައި ދެ މީހަކު ވަނީ މަރުވެފަ އެވެ. އޮފީސްތައް ފެށި އެންމެ ކާރޫބާރޫބޮޑު ވަގުތުގައި އައި މި ބިންހެލުމުގެ ސަބަބުން، ބައެއް ސަރަހައްދުތަކުގެ ބިންގަނޑު ކަނޑައިގެން ގޮސް ބައެއް އިމާރާތްތަކަށް ބޮޑެތި ގެއްލުންވި ކަމަށެވެ. ޖަޕާނުގެ ސަރުކާރުން ބުނި ގޮތުގައި މަރުވި މީހުންގެ ތެރޭގައި ކުޑަ އަންހެން ކުއްޖަކު ހިމެނެ އެވެ. އެ ކުއްޖާ މަރުވީ ސްކޫލަށް ދިޔަ މަގުމަތީގައި އައި މި ބިންހެލުމުގެ ސަބަބުން ކައިރި އިމާރާތެއްގެ ފާރު އެ ކުއްޖާގެ ގައި މައްޗަށް ވެއްޓިގެން އެވެ. އަދި ދެވަނަ އަށް މަރުވި މީހަކީ ވެސް ވެއްޓުނު ފާރެއް ދަށުވެ މަރުވި މުސްކުޅި މީހެކެވެ.\nމި ބިންހެލުމާ ގުޅިގެން އޮސާކާ ސިޓީގެ ރޭލުގެ ދަތުރުގެ ހިދުމަތްތައް މިހާރު ވަނީ ވަގުތީ ގޮތުން ހުއްޓާލައިފަ އެވެ. އަދި ބިން ހެލުން އައި ވަގުތު 170،000 ގޭބިސީއަކުން ކަރަންޓްގެ ހިދުމަތް ވެސް ކެނޑުނެވެ. އެހެން ނަމަވެސް، ގަޑިއެއްހާ އިރު ތެރޭގައި މި ސަރަހައްދުތަކަށް އަލުން ވަނީ ކަރަންޓް ދީފަ އެވެ.\nގުދުރަތީގޮތުން ޖަޕާނާއި ގުއަޓަމާލާ އުފެދިފައި ވަނީ، އަލިފާން ފަރުބަދަތަކާއި ލޮޅުންތައް ގިނަ އަދި ބިންހެލުމުގެ އައުމުގެ ފުރުސަތު ވަރަށް ވެސް ބޮޑު، ޕެސިފިކް ކަނޑުގެ "ރިންގް އޮފް ފަޔާ" ޕްލޭޓްގަ އެވެ. ޕެސިފިކް ކަނޑަށް ފެތުރިފައިވާ މި ޕްލޭޓްގެ 25،000 މޭލުގެ ސަރަހައްދަކަށް ފެތުރިފައިވެ އެވެ.\nބިންހެލުން ފޮރިން މިނިސްޓްރީ ޖަޕާން


Afghan Communication imaaraathah dhin hamala nimumakah\nހަމަލާ ދީފައިވާ އިމާރާތް ކައިރީގައި ސިފައިންގެ މީހަކު ފޯރި މަރަނީ: މިހާރު ހަމަވަނީ އާދައިގެ ހަލަތަކަށް ގެނެވިފައި\nއަފްޣާނިސްތާނުގެ ވެރިރަށް ކާބުލްގައި ހުންނަ ކޮމިއުނިކޭޝަން މިނިސްޓްރީގެ އިމާރާތަށް މިދިއަ ހޮނިހިރު ދުވަހު ދިން ހަމަލާއާ ގުޅޭކަންކަން ނިމުމަކާ ހަމައަށް ގެނެވުނު އިރު ހަތް މީހުން މަރުވެފައިވާ ކަމަށް އޮފިޝަލުން ވިދާޅުވެއްޖެ އެވެ.\nއަފްޣާންގެ މި ހަމަލާގައި އާންމުންގެ ހަތަރު މީހަކާއި ސިފައިންގެ ތިން މީހަކު މަރުވި އިރު އިތުރު އަށް މީހަކު ޒަހަމްވި އެވެ.\nއަށާރަ ބުރީގެ އިމާރާތަށް ދިން ހަމަލާގައި ފުރަތަމަ އިމާރާތަށް ވަންނަ ގޭޓް ކުރިމަތިން ވަނީ ޖާނުން ފިދާވެ ބޮމެއް ގޮއްވާލާފަ އެވެ. ބޮން ގޮއްވާލުމަށް ފަހު އެތާނެގެ އެތެރެއަށް ހަތަރު މީހަކު ވަދެ ބަޑީގެ ހަމަލާތައް ދީފައިވާއިރު ހޮނިހިރު ދުވަހުގެ ހަވީރުވާން ކައިރިފައި ވަނިކޮށް ފުލުހުން ވަނީ ހަނގުރާމަވެރިން މައިތިރި ކުރަން އެ މީހުން ގަޔަށް ބަޑި ޖަހާ މަރާލާފަ އެވެ.\nއަފްޣާންގެ ރައީސް އަޝްރަފް ޤަނީ މި ހަމަލާ ކުއްވެރިކުރަމުން ނެރުއްވި ބަޔާނެއްގައި ވިދާޅުވެފައި އެ ގައުމުގެ ސިވިލް ސާވަންޓުންނަށް އަމާޒުކޮށް ދިން އެ ހަމަލާއަކީ ގައުމުގެ ދުޝްމަނުން އާންމު ރައްޔިތުންގެ ހިތްތަކުގައި ބިރުވެރިކަން އުފައްދަން ދިން ހަމަކާއެއް ކަމަށެވެ.\nތާލިބާނުން މީގެ ކުރިން ކާބުލްގައި ދީފައިވާ ހަމަލާތަކަށް ޒިންމާ ނަގާފައިވީ ނަމަވެސް ތާލިބާނުން ބުނަމުންދަނީ މި ހަމަލައާއި އެ މީހުންނާއި އެއްވެސް ގުޅުމެއް ނެތް ކަމަށެވެ. އެކަމަކު މި ހަމަލާ ދީފައި ވަނީ އެންމެ ފަހުން އަފްޣާން ސަރުކާރާއި ތާލިބާނުންނާއި ދެމެދު ދެކެވުނު ސުލްހައިގެ ވާހަކަތައް ފެއިލްވެ އިތުރު މަޝްވަރާތަކަކަށް ދިއުމަށް ވާހަކަ ދެކެވެމުން ދިޔަ ދަނޑިވަޅެއްގަ އެވެ.\nއަފްޣާނު: ހަމަލާދިން މެޓާނިޓީ ވޯޑު ބަންދު ކުރަނީ\nއަފްޣާނިސްތާނު: ހުކުރު ނަމާދާ ދިމާކޮށް ބޮމުގެ ހަމަލާއެއް


(16 މެއި 2019 އާ ގުޅޭ)\nއެމީހުންނަކީ އައިޒަންއާ އެންމެ ގާތުގައި ތިބޭ ޖިންނީންނެވެ. އެމީހުން ދަތުރުކުރި ސަވާރީއަކީ އައިޒަން ފިޔަވައި މިހާތަނަށް އެހެން އެއްވެސް ޖިންނިއަކު ދަތުރުކޮށްފައެއްނުވެއެވެ. އެމީހުންނަށް އައިޒަންގެ ކަންކަމާ ސުވާލުކުރުމުގެ ހުއްދައެއް ލިބިގެނެއްނުވެއެވެ. އީޝަލްގެ ވާހަކަތައް ތެދުކަން ޤަބޫލުކުރަން އިތުރު ހެއްކެއް ރާހިޤަށް ބޭނުމެއްނުވިއެވެ.\nއައިޒަންއަށް ލިބިފައިވާ ވަރައަކީ އެ މީހުންގެ ތެރެއިން ދުށް އެންމެ އާދަޔާ ޚިލާފު ބޮޑު ދެ ވަރައެވެ. ސިފަ ޖެހޭހިނދު އެ ވަރައިން ރަންކަނި ބުރާލައެވެ. އެފަދަ ކަމެއް ރާހިޤުމެންނަށް ފެނުނީ އެމީހުންގެ ކުރިމަތީ ހުރި އީޝަލްގެ ދެވަރަށް ހާމަވެ ސިފަވެގެންދިޔަ ވަގުތެވެ. އެއާކު މަޑު ހުވަނދެއް ފަޒާގައި ލެވުނު ފަދައެވެ. އެ ވަސް މާޙައުލުގައި ހިފީ އީޝަލްގެ ދެވަރަށް ހުޅުވާލި ފަހުންނެވެ. ބިޔަވެފައި ބޮޑުކަމުން ވަރައިގެ ކޮޅުވަނީ ބިމުގައި ޖެހި ލެނބިފައެވެ. ވާހުގައި ފަތުރާލާފައި އޮންނައިރު އެ ވަރައިގެ ފުރިހަމަވާނޭ ވަރު ރާހިޤާއި އޭނާއާއެކު ތިބި ދެ ބައިވެރީންނަށް ވެސް ސިފަކުރެވުނެވެ.\n"އަހަރެމެންނަށް އަމުރުވެވިގެންވަނީ އީޝަލް މިތަނުގައި ރައްކާތެރިކަމާއެކު ބެލެހެއްޓުމަށް، ފުރާނަ ވަކިވެގެންދަންދެން އަހަރެމެން ބޯލަނބާ ކިޔަމަންވާނީ ރަސްގެފާނަށް، އެ ރަސްގެފާނުގެ ބަސްފުޅަށް" ރާހިޤް މަޑުމައިތިރިކަމާއެކު ބުނެލީ އީޝަލްއަށް އެއްޗެއް ވިސްނައިދޭން ބޭނުންވެ ހުރެއެވެ.\n"ކާފައަށް ޖަވާބުދާރީ އަހަރެން ވާނަން، ކަލޭމެންގެ ތެރެއިން އެކަކުގެ ފުރާނައެއް ވެސް އަހަރެން ބޭނުމެއްނޫން، ސުލްޙަވެރިކަމާއެކު އަހަރެމެންގެ އަހުލުންގެ ގާތަށް ދާން މި އެދެނީ، އެމީހުން މުސީބާތެއްގެ ތެރޭގައިވާކަން އެނގި މަރަށް ފިލާ ފިނޑިއެއްހެން ހުރުމަކީ އަހަރެންގެ އުސޫލެއްނޫން، އަހަރެން ބޮޑުވީ އެފަދަ ފިނޑިންގެ ތެރެއަކުނޫން، ކޮންމެ މެންބަރަކީ ވަރުގަދަ ފަހުލަވާނެއް... އެމީހުން އަހަރެން ތަމްރީނުކުރީ... މިފަދަ ދުވަހަކަށް... ވަގުތު ބޭކާރުކުރެވޭކަށްނެތް، އާދޭސްކުރަން ރާހިޤު، އަހަރެން ދިޔަ ދީ" އީޝަލް ދިއްކޮށްލައިގެން ހުރި ކަނޑި ތިރިކޮށްލައި އޭނާ ވެސް އާދޭސްކުރިއެވެ.\n"މަޑުކުރޭ..." ރާހިޤު ބުނެލިއެވެ. އަދި އޭނާ ކުއްލިއަކަށް ޣައިބުވީއެވެ. އެސްފިޔަ ޖަހާލާހާ ކުޑަ ހިނދުކޮޅެއްގެ ތެރޭ އުޑުމަތިން ވައިދުންޏެއް ފާޅުވެލިއެވެ.\n"އޭނާ އެ ދިޔައީ ޚަބަރު ހިފައިގެންތަ؟ ކާފަގެ އަރިއަހަށްތަ؟" ކުރިމަތީ ރާހިޤާއެކު އައި ދެ ބައިވެރިން ތިބީތީ އެ މީހުންނާ އީޝަލް ސުވާލުކުރިއެވެ. ނަމަވެސް އެއިން މީހަކު އަނގަޔަކުން ނުބުންނެވެ. އެހެންވެ ހިމޭނުން ތިބީ ރާހިޤު އެނބުރި އަންނަންދެނެވެ. އޭނާ އެނބުރި އަންނާނޭކަމުގެ ޔަގީންކަން އީޝަލްއަށް އޮތެވެ.\nއަޖައިބުވެ އަންތަރީސްވެފައިވާ މީހަކު ފަދައިން ސިއްތާ ކޮޅުކޮޅަށް ހުއްޓި އީޝަލްއަށް ބެލިއެވެ. ރާވިން ކުރިއަށް ޖެހިލިއެވެ. ފެންނަ މަންޒަރު ޤަބޫލުނުކުރެވިފައި ހުރި ފަދައަކުން ރާވިންގެ ކަނާއަތް ހިއްލާލައި އީޝަލްގެ ވަރައިގައި އަތްލަން އުޅުނެވެ. އެހިނދު ކުއްލިއަކަށް އީޝަލްގެ ފުރަގަހުގައި ހުއްޓިލީ ރައުލްއެވެ. އޭނާ ރާވިންގެ އަތުގައި ހިފިއެވެ. އޭނާއާ ހަތަރުކަޅި ހަމަކޮށްލައިގެން ހުރެ ދެފަރާތަށް ބޯހޫރުވާލީ އޭނާ ކުރަން އުޅުނުކަމެއް މަނާކުރާ ފަދައިންނެވެ. ޔާފިއާ ވަގުތުން އައިސް ރާވިންގެ ގާތުގައި ހުއްޓި އޭނާގެ މުލައްދަނޑީގައި ހިފާލިއެވެ. އަދި އަނެއްއަތުން ރާވިންގެ މޭގައި އަތްތިލަ ޖައްސާލިއެވެ. ލޮލަށް ފެންނަ އަޖައިބުގެ އަޖުމަ ބަލައިލުމުގެ ޝައުގުވެރިކަން ރާވިންގެ ހިތުގައި އުފެދުނީއެވެ. ދެންތިބި އެންމެންނަށް އެކަން އެނގުނެވެ. އީޝަލް ފަސްއެނބުރެން ބޭނުންނުވީ އޭނާގެ ކުރިމަތީގައި ތިބި ދެ ޖިންނީންނާ ނަޒަރު ވަކިކޮށްނުލާން ވެގެންނެވެ. އުފެދުނު ޝައުގާއެކު ވެސް ކުރެވެން އުޅެނީ ކޮށްގެން ނުވާނޭކަމެއްކަން ރާވިންއަށް ރެއަކާލީ ދެނެވެ. އަވަސް އަވަހަށް ރައުލްއަށް ބޯޖަހާލުމާއެކު ފަހަތަށް ޖެހުނެވެ. ރައުލް ހުރި ފިޔަވަޅު މަތީ މަޑުކޮށްލައިގެން ހުއްޓެވެ.\n"އޭނާ އެބާދޭ" އީޝަލް ބުންޏެވެ. އެންމެން ސަމާލުކަމަށް އައެވެ.\n"ކޮބާ ޚަބަރަކީ؟" އީޝަލް އުޑުމައްޗަށް ބަލަން ހުރެ މަޑުމަޑުން އޭނާގެ ނަޒަރު ތިރިވަމުން އައިސް ދިމާ ކުރިމައްޗަށް ހުއްޓުނެވެ. ދެންތިބި މީހުންނަށް ރާހިޤު ފެނުނީ އެމީހުންގެ ކުރިމަތިން ފާޅުވީމައެވެ. ނަމަވެސް އެވަގުތު ރައުލް އިސްއުފުލާ ބަލަން ހުރިކަން ދެން ތިބި މީހުންނަށް ފާހަގަވިއެވެ. ރާހިޤު މޫނުން ކުރިން ފެނުނު ހަރުކަށިކަން ފާޅެއްނުވެއެވެ. އޭނާގެ މޫނުގައިވަނީ އީޝަލްއާ މެދު ރުހިފައިވާ ކަމުގެ އަސަރެވެ. ސަލާމް ގޮވާލުމާއެކު ރާހިޤު ކުރުނީސް ކުރުމުން އެތަނުގައި ދެން ތިބި ދެ ބައިވެރިން ހައިރާންވެ ރާހިޤަށް ބަލާލިއެވެ. އަދި ރާހިޤު ފަދައިން އެ މީހުން ވެސް ނިކަން އަވަހަށް ކުރުނީސް ކޮށްފިއެވެ.\n"ތި ކުއްޖާފުޅާ ކުރިމަތިލުމަކީ އަހަރެމެންގެ މައްޗަށް އަމުރުވެވިގެންވާކަމެއްނޫން، ސަވާރީ އެބަ ގެނޭ... ތައްޔާރުވޭ... އެނބުރިދާން" ރާހިޤު ބުންޏެވެ.\n"ކޮބާ ކާފަ؟" އީޝަލް އެއްސެވެ.\n"ތި ސުވާލަށް ޖަވާބުދިނުމަށް ހުއްދަ ލިބިގެނެއްނުވޭ" ރާހިޤު ބުނެލިއެވެ. އަދި އީޝަލްއަށް ބަލަން ހުރެ ބޯ ތިރިކޮށްލައި އޭނާ ދަތުރަށް ތައްޔާރުވަނީ ކަމުގައި ބުނެ ދުރަށް ޖެހިލިއެވެ. އޭނާގެ ގާތުގައި ތިބި ބައިވެރީންނާ އޭނާ ވާހަކަދެއްކިއެވެ. އިރުޝާދުތައް ދިނެވެ. އަދި އެހެން ބައިވެރީންނާ ބައްދަލުކުރުމަށް އޭނާ އެ މީހުން ގޮވައިގެން އެތަނުން ހިނގައްޖެއެވެ.\n"މީ ކޮންބައެއް؟" ސަވާރީ ތިރިކުރެވި އެއަށް އަރަންވީ ވަގުތު ޠަލަބްއާއި ސިއްތާ ތިބުމުން ރާހިޤް ސުވާލުކުރިއެވެ.\n"އެއީ އަހަރެންގެ އެކުވެރީން، އޭމީހުންވަނީ އަހަރެންގެ ބެލުމުގެ ދަށުގައި" އީޝަލް ބުންޏެވެ. އިރުކޮޅަކު އީޝަލްއަށް ބަލަން ހުރެފައި ރާހިޤު ބޯޖަހާލިއެވެ. އެއާއެކު ލުއި ހިނިތުންވުމަކާއެކު ޠަލަބްއާއި ސިއްތާއާ އީޝަލް ކުރިމަތިލިއެވެ. އެންމެންނާއެކު ސަވާރީއަށް އެރުމަށް އެދުނެވެ. އީޝަލްގެ އެހީގައި ސިއްތާ ނަގައި ސަވާރީގެ ތެރޭގައި ބެހެއްޓިއެވެ. ފިރިހެނަކަށްވެ ހުރެ ޠަލަބްގެ އަމިއްލަ ފަޚުރުން ބައެއް އުނިވެދާނޭތީ އޭނާ އެކަކުގެ އެހީތެރިކަމެއް ބޭނުމެއްނުވިއެވެ. ސަވާރީގެ ބައެއްގައި އެލިގަނެގެން ބަނޑުޖަހައިގެން ކަހަލަ ގޮތަކަށް އޭނާ އަރައިފިއެވެ. އެތަން ބަލަން ހުރި ސިއްތާ ދެފަރާތަށް ބޯހޫރުވާލިއެވެ. އޭނާގެ ބޭބެގެ ބޯހަރުކަން ހިތަށް އަރާފައެވެ. އެންމެފަހުން އެރީ އީޝަލްއާއި ރައުލްއެވެ.\n"އެމީހުން ފެތުރިގަނެއްޖެ" ޒިޔަޒެލް ބުންޏެވެ. އެހިނދު ހަލުވިކަމާއެކު ރަށުގެ އެކި ދިމަދިމާއަށް ޒިޔަޒެލްއާއެކު މީކާޢިލް އައިސް ހުއްޓި ވާނުވާ ބެލިއެވެ. އެމީހުންނާއެކު ޒަލަފް ހުއްޓެވެ.\n"އަބުތައް ފެނުގެ ތެރެއަށް ގިރުވާލަފާނެ، ވެލިގަނޑު ދޫވެއްޖެނަމަ އޭގެ މަޤާމުން ސޮއްސައިލައިގެން ދާނެ، އޭރުން އެމީހުންނަށް އެ ލިބުނީ ފުރުޞަތެއް" ދިޔަރެސް ފަށުގައި ހުރެ ޒަލަފް ބުންޏެވެ.\n"ހަތްފުނައިގެ އަބެއް... ހަތްތަނުގައި... އެކަތި އުފުރާލުމަކުން މޮޅެއްނެތް" ޒިޔަޒެލް ބުންޏެވެ. އޭނާ އަބުތައް ތައްޔާރުކުރީ ތަފާތު ހަތް ފުނަގަހުން ނެގި ލަކުޑީގައެވެ. ލޯ މޮހޮރަކުން އޭގައި ލިޔެ ކެލާ ފެނުގައި އެ ކައްކައި އޭނާ އެއަށް ކިޔަވައި ފުމުނެވެ. އަދި އިރު އޮއްސުނީއްސުރެން އުދަރެހުން އިރު ފާޅުވަންދެން އޭނާ ކިޔެވިއެވެ. ދަނޑިވަޅަށް ހުއްޓައި ވަކި ދުރުމިނެއްގައި އަބުތައް ޖެހީ ޚުދު އޭނާގެ ދެއަތުންނެވެ. ކޮންމެ އަބެއްގެ ފަހަތަށް އެ އަބު ހިމެނޭނޭހެން ހަތް އަބު ޖެހިއެވެ. ދިޔަރެސް ފަށަށް އެޅީ އެ އަބުތައް ކެއްކި ފެންގަނޑެވެ.\nރަށުމެދުގައި މައިދާނެއް ހަދައި އެތަނުގައި ކިޔަވާ ބަޔަކު ތިއްބެވެ. އެމީހުންގެ ތެރޭގައި ޒިޔަޒެލް ބެހެއްޓީ މިޒަރެންނެވެ. ކިޔަވަންވީ ކޮން ސޫރަތްތަކެއްކަމާއި ކޮންކޮން އާޔަތްތަކެއްކަމާއި ތަކުރާރުކުރަންވީ އަދަދު އޭނާ ކިޔައިދިނެވެ. އެމީހުންގެ ތެރޭގައި ބޮޑު ދެ ފެންކަންވާރު ހުއްޓެވެ. އެމީހުން އެ ކިޔަވަނީ އެ ދެ ކަންވާރުގައިވީ ފެނަށެވެ.\nއަތިރި މައްޗަށް އައިސް އައިސް ހުރި މީކާޢިލް ކުއްލިއަކަށް އޭނާގެ މިސްރާބު ބަދަލުކޮށްލިއެވެ. އޭނާގެ ފަހަތުން ޒަލަފް އައެވެ. ޒިޔަޒެލް އޭރު ހުރީ އޭނާގެ އުޅޭ ގޭގެ ބިއްދޮށުގައި ހުސް ބިމުގައެވެ. އުޑުމައްޗަށް ބަލަހައްޓައިގެންނެވެ. މީކާޢިލްގެ ނަޒަރު ވެސް މައްޗަށް ހުއްޓުނެވެ. ޒަލަފްއަށް އެމީހުން އެބަލާއެއްޗެއް ނުފެނެއެވެ. ގިނައިރެއްނުވެ ވަރުގަދަ ބާރެއް މަތިން ފައިބާ ކަމުގެ އިޙްސާސް ޒަލަފްއަށް ކުރެވުނެވެ. އެއާއެކު އެއީ ކޮންބައެއްކަން ޒަލަފްއަށް ހަނދާންވީ ކުރިން އެ އިޙްސާސް ކުރެވިފައި ހުރީމައެވެ.\n"އެމީހުން ބަލާ ފޮނުވީތަ؟" ޒަލަފް އެއްސެވެ. ނަމަވެސް މީކާޢިލްއާއި ޒިޔަޒެލް ތިބީ ހިމޭންވެއެވެ. ދެ މީހުން ވެސް ފެންނަނީ ކަންބޮޑުވެފައި ތިބިހެންނެވެ.\n"އައިޒަންގެ ނިންމުން ބަދަލުވީތަ؟" މަޑުމަޑުން ޒިޔަޒެލް ބުންޏެވެ. އޭރު މަތިން ފޭބި ޖިންނީންގެ މެދުގައި އޮތް ސަވާރީ ބިމަށް ތިރިވެއްޖެއެވެ. އެންމެންގެ ކުރިއަށް ހުރި ރާހިޤު އައިސް ޒިޔަޒެލްގެ ކުރިމަތީ ހުއްޓި ކުރުނީސްކޮށް ސަލާމް އަދާކުރިއެވެ. އަދި އޭނާގެ ލިބާހުގެ ބަޔަކުން ނެގި ސިޓީއެއް ޒިޔަޒެލްއަށް ދިނެވެ.\n"ބައްޕާ..." އެންމެންނަށްވުރެ ކުރީން ސަވާރީގެ ތެރެއިން ފުންމާލައިގެން މީކާޢިލްގެ ގާތަށް އީޝަލް އައެވެ. ދަރިފުޅުގެ ދެކޮނޑުގައި މީކާޢިލް ހިފަހައްޓާލިއެވެ.\n"ތި އައީ ކާފަގެ ހުއްދައެއްނެތިކަން ޔަގީން" މީކާޢިލް ބުނެލިއެވެ.\n"ޒަގަން އަތުވެއްޖެކަން ޔަގީން... މީ އޭނާއާ ކުރިމަތިލާންވީ ވަގުތު، މިތަނުގައި އޭނާދެކެ ބިރުން ފިލާނޭ ޖިންނިއަކުނެތް" އީޝަލް ބުންނެވެ. ލޯ މަރާލުމާއެކު މީކާޢިލްއަށް ފިނިނޭވާއެއް ދޫކޮށްލެވުނެވެ. އަދި ދަރިފުޅުގެ މޭގައި ޖައްސާލުމާއެކު އޭނާގެ ބޮލުގައި ފިރުމާލީ އޯގާތެރިކަމާއެކުއެވެ.\n"އީޝަލް ފެނުމުން ބައްޕަ އުފާވެއްޖެ، އެކަމަކު އެނބުރި އައީތީ ދެރަވެއްޖެ... ފިލަން ދުވުމަކީ ވެސް ބައެއްފަހަރު ކުރަން އެންމެ ރަނގަޅު ކަންތައް، ދަރިފުޅުގެ މުސްތަޤްބަލްވަނީ ރައުލްއާއެކު، މިތަނުގައި ޒަގަންއާ ކުރިމަތިލާނޭ މީހުން މަދެއްނޫން، އީޝަލްގެ ބައްޕަ އަދި ދުނިޔޭގައި އެބަހުރި، މި ބައްޕައަށް ކުރިމަތިނުލެވޭނޭކަމެއް އަދި އިރާދަކުރެއްވިއްޔާ ކުރިމައްޗެއްނުވޭ، އަދި ﷲގެ އިރާދަފުޅާއެކު ކާމިޔާބު ވެސް ލިބޭނެ" މީކާޢިލް ބުންޏެވެ.\n"ބައްޕައާއި ޒިޔަޒެލްއާއި... ދެންތިބި މީހުންގެ ކުޅަދާނަކަމާމެދު ކުޑަކޮށް ވެސް ޝައްކެއްނުކުރަން، އެހެންވިޔަސް ވާނޭ ގޮތެއް ނޭނގެއެއްނު... އަހަރެމެންގެ ތެރެއިން އެކަކަށް އަނިޔާއެއް ލިބުނަސް އެތަން ދުށުމަށް އަޅުގަނޑެއް ނުހުންނާނެ، ބައްޕަގެ ދަރިއަކަށްވެ ހުރެ އަޅުގަނޑު ފިލާ ހުރުން އެއީ ޚުދު އަޅުގަނޑަށް ބަލައިގަނެވޭނޭކަމެއްނޫން، މީ އެންމެންނާއެކު އެއްސަފެއްގައި އަޅުގަނޑު ވެސް ހުންނަންޖެހޭ ވަގުތު" އީޝަލް ބުންޏެވެ.\n"ޒަގަންގެ ދުޝްމިނުކަން އޮތީ އަހަރެންނާ، ފުރިހަމަ ބަލިކުރުމަކުން ބަލިވެއްޖެކަމުގައި އޭނާ ޤަބޫލުކުރާނީ އަހަރެން އޭނާއާ ކުރިމަތިލައިފިނަމަ" އީޝަލްއާއި މީކާޢިލް ގާތު ހުއްޓިލި ރައުލް ބުންޏެވެ.\n"ރައުލްގެ ޒިންމާއަކީ އީޝަލް ރައްކާތެރިކުރުން، ޒަގަންގެ އަމާޒަކީ އީޝަލް، އޭނާ މިސަކަރާތެއް އެ ޖަހަނީ އީޝަލް ހާސިލުކުރުމަށް، ކަލެއަށް ކަމެއްވެއްޖެނަމަ އީޝަލްއަށް ވާނީ ކިހިނެއްކަން ވިސްނާލިންތަ؟..." މީކާޢިލްގެ ވާހަކަ މެދުކަނޑާލީ އީޝަލްއެވެ.\n"ރައުލް އައީ އަޅުގަނޑު އެދިގެން، އޭނާގެ ޒިންމާ އަދާކުރުން މަތީ ދެމިހުރި... އަޅުގަނޑު ރައްކާތެރިކުރުމަށް އެކޮޅުގައި މަޑުކުރަން ރައުލް ވެސް ބޭނުންވި، ބައްޕާ... އަޅުގަނޑަށް ކެތްތެރިވާން އެނގޭ، ރައުލްއަށް އަޅުގަނޑު ފުރިހަމަ އިތުބާރުކުރަން، އޭނާއަށް ކަމެއް ކުރިމަތިވެއްޖެނަމަ އަޅުގަނޑު ކެތްތެރިވާނަން، ހަމައެގޮތަށް އަޅުގަނޑަށް ކަމެއް ދިމާވެއްޖެނަމަ އޭނާ ވެސް އުންމީދު ކަނޑައެއްނުލާނެކަން އެނގޭ، ޒަގަންއާ ކުރިމަތިނުލައި އަޅުގަނޑުމެންނަށް ހަމަޖެހުމެއްނެތް، ވާންހުރި ގޮތެއް ވާނެ، ރައްކާތެރިވުމަކީ އަޅުގަނޑުމެން ފެށުނީއްސުރެން ސަމާލުކަން ދެމުން އައިކަމެއް... އަޅުގަނޑާއި ރައުލް ފަހަތަކަށް ނުޖެހޭނަން، އަދަދުގެ ގޮތުން އަޅުގަނޑުމެން މިވަނީ ފަހަތުގައި، ވީއިރު އަޅުގަނޑާއި ރައުލް ބައިވެރިވުމަކީ އަޅުގަނޑުމެންގެ ބާރު ގަދަވާނޭކަމެއް" އީޝަލް ވިސްނައިދިނެވެ.\n"އަހަރެމެން އީޝަލްއަށް އެހީވާނަން" ސިއްތާގެ އަޑުއިވުނެވެ. ހައިރާންކަމާއެކު މީކާޢިލްގެ ކުރިމަތީ ހުއްޓި ހުރި ޖިންނިއަށް އޭނާ ބަލާލިއެވެ. އެހިނދު ޒިޔަޒެލް އައިސް މީކާޢިލްގެ ކޮނޑުގައި ކަނާއަތްތިލަ ބާއްވާލިއެވެ.\n"މީ މިކަންވާނޭގޮތް، އޭނާއާ ބައިވެރިވާނޭ ޖިންނީން އަންނާނޭ ނުބުނަންތަ؟" ޒިޔަޒެލް މަޑުމަޑުން ބުނެލިއެވެ. ފަރުވާތެރިކަމާއެކު އީޝަލްގެ މޫނަށް މީކާޢިލް ބަލާލިއެވެ.\n"އެންމެ ރަނގަޅު" ޖަދަލުކުރުމުގެ ހިތްވަރު ގެއްލިފައިވާ ފަދައަކުން މީކާޢިލް ބުންޏެވެ. އީޝަލް ހުރި ގޮތުން ވެސް އޭނާ އެ ހުރީ ކުރިމަތިލުމަކަށް ތައްޔާރުވެގެންކަން އެނގުނެވެ.\nމިހާތަނަށް ކަންތައްތައް ހިނގަމުންއައި ގޮތް ޒިޔަޒެލް އޮޅުން ފިލުވައިދިނެވެ. ރަށުތެރެއިން އެކި ދިމާއަށް ހަތޯރާއި ސޭމެސްއާއި ދާރިއުސް ފޮނުވާލެވިފައިވާ ވާހަކަ ވެސް އޭނާ ބުންޏެވެ. އެމީހުންނާއެކު ލުގަލްބަންދާ ހުރިކަމާއި މިޒަރެންނާ ހަވާލުވެފައިވާ މަސައްކަތް ވެސް ޒިޔަޒެލް އޮޅުން ފިލުވައިދިނެވެ.\n"އޭނާއަށް އަހަރެންނެތްކަން އެނގުނީ، އެ ނުކުތީ އަހަރެން ހޯދަން... އެކަމަކު މިތަނުގައި އޭނާގެ އައުވާނަކު ހުންނާނެކަން ޔަގީން" ރައުލް ވާހަކަދެއްކިއެވެ.\n"ކަލޭމެންގެ ތެރެއިން އެކަކު ވެސް ލޮނާ ގާތްނުވާތި، އަހަރެމެން ކުރިމަތިލާނީ އެ މީހުން ހިކިފަހަށް އެރުމުން، އެ މީހުންނަށް ވެސް ހިކިފަހަށް ނާރާ އަހަރެމެންނާ ދިމައެއްނުކުރެވޭނެ، ފުރަތަމަ ޖެހޭނީ ހިކިފަހަށް އަރާނޭ ގޮތެއް ހޯދަން، އެހެންވެއްޖެނަމަ އަހަރެމެންގެ މެދުގައި ހަނގުރާމަ ފެށޭނެ، ރަޙުމެއްނެތް އަނިޔާވެރި ވަރުގަދަ ހަނގުރާމައަކަށްވާނެ، އެ މީހުންގެ ތެރޭގައި ތިބީ ކިހާ ވަރެއްކަމެއް ސޭމެސްއަކަށް ވެސް ބުނެދޭކަށް ނޭނގުނު، އޭނާ އެ ދަނީ އެމީހުންގެ ހަރަކާތްތައް ވަރަށް ރަނގަޅަށް ބަލަމުން" ޒިޔަޒެލް ބުންޏެވެ.\n"އަޅުގަނޑުމެން ކިހިނެއް ހަދަންވީ" އީޝަލް ބުންޏެވެ.\n"ރައުލްއާ ދެ މީހުން މިކަމަށް ތައްޔާރުވާންވީ، ދެމެދުގައި ވާހަކަދައްކާ... އަހަރެން އީޝަލްގެ ކޮޓަރިއަށް ދަންދެން އެތަނުގައި މަޑުކުރޭ... ދޭ އެތެރެއަށް" ޒިޔަޒެލް ބުންޏެވެ. އޭނާގެ ބަސް ޤަބޫލުކޮށް އީޝަލްގެ އަތުގައި ހިފައިގެން ރައުލް އަވަސްވެގަތީ ގޭތެރެއަށް ވަނުމަށެވެ.\nރާވިންއާއި ޔާފިއާއަށް ކަންތައްކުރަންވީ ގޮތް ޒިޔަޒެލް ކިޔައިދިނެވެ. ޔާފިއާއަކީ އެއްވެސް ވަރަކަށް ހަނގުރާމައަކާ ކުރިމަތިލި ޒުވާނެއްނޫނެވެ. ހެވިކަމުގެ އެއްވެސް ހުނަރެއް އޭނާގެ ނެތެވެ. ޒިޔަޒެލްގެ ގާތުން ޔާފިއާ ދުރަށް ނުދިއުމަށް އޭނާ އެންގިއެވެ. އަދި މީކާޢިލް ގާތު ޠަލަބްއާއި ސިއްތާއާ ވާހަކަދައްކައި އެމީހުންނަށް ކުރެވޭނޭ ކަމަކީ ކޮބައިތޯ އޮޅުން ފިލުވުމަށް ބުންޏެވެ. އީޝަލްއާ އެއްކޮޅަށް އެމީހުން ތިބިނަމަ ވަރުބަލި ފިލުވާލަން މަޑުކޮށްލާނޭ ފުރުޞަތެއް ނެތްކަން ޒިޔަޒެލް ބުންޏެވެ. މީހުން އެތުރިގެން ތިބޭނޭ ގޮތް ކަނޑައެޅޭނީ ޠަލަބްއާއި ސިއްތާގެ ވާހަކަތައް އަޑުއެހުމަށްފަހުކަމަށް ޒިޔަޒެލް ބުންޏެވެ.\nނިންޖެއްނެތި ޒިޔަޒެލްއާއި ދެން ތިބި ބައިވެރި އުޅެއުޅެ ތިއްބައި އެ މީހުންގެ ތެރެއަށް އާރަމް ފައިބައިފިއެވެ. ޒިޔަޒެލް ފޮނުވި މެސެޖު އޭނާއަށް ލިބުނީއެވެ. އާރަމްއައީ އަބްދުﷲއާއި ޔޫޝަޢުމެންގެ ގާތުން ޒިޔަޒެލް ބޭނުންވި ލިޔުންތަކެއް ހިފައިގެންނެވެ. އޭގައި އަބްދުﷲގެ އިރުޝާދުތައް ލިޔެވިފައި ހުއްޓެވެ. ޒިޔަޒެލް އެ ލިޔުންތައް ބަލަން ފެށިއެވެ.\n"އާރަމް... ކަލޭ ގެނައީ އަހަރެންނަށް މިތަން ދޫކޮށް ދެވެން ނެތީމަ، އަހަރެންނަށް ފެންނަނީ ދެން ކަލޭ އެނބުރި ދާން، ކަލޭގެ އަނބިދަރީންގެ ގާތަށް ދޭ... ޝުއްބާގެ ފިރިމީހާއާއި ދަރީންގެ ބައްޕަ އަހަރެންގެ ސަބަބުން ގެއްލޭކަށް ނޭދެން" ޒިޔަޒެލްގެ ކުތުބުޚާނާގައި ލިޔުންތައް ބަލަން އިނދެ ބުންޏެވެ.\n"ޝުއްބާއާއި ހުރިހާ ކުދީންނަށް ސާފުކޮށް ކިޔައިދީފީފައި މިއައީ، މީކާޢިލްއަކީ ކަލޭ ދަރިއެއް ފަދައިން ލޯބިވާ ޒުވާނެއް، ދެން ހުރީ އީޝަލް... އެ ކުއްޖާ އުފަންވީއްސުރެ އަހަރެމެން ދެ މީހުންގެ ދިރިއުޅުމުގައި ވެސް ޚާއްޞަ ޖާގައެއް އެކުއްޖާވަނީ ހަދާފައި، އަހަރެންގެ އަމިއްލަ ދަރީން ރައްކާތެރިކުރާ ފަދައިން އެކުއްޖާ ރައްކާތެރިކުރަން އަހަރެން ބޭނުން، އެކުއްޖާފުޅުގެ ދިރިއުޅުން އަދިކިރިޔާ މި ފެށުނީ... ކަލޭ ކަންބޮޑުވެފައިވާ ވަގުތެއްގައި އަހަރެން ކަލޭ ދޫކޮށްލާފައި ހިނގައިދާނޭ ހީކޮށްގެން ވެސް ނުވާނެ، ޒިޔަޒެލް... އަހަރެންގެ އަމިއްލަ ނަފްސަށްވުރެ ވެސް ބޮޑަށް ކަލެއަށް އިތުބާރުކުރަން، މިކަމުން އަހަރެމެންނަށް ކުރި ލިބޭނޭ ގޮތެއް ކަލޭގެ ތޫނުފިލި ބުއްދީން ނިކަން ހޯދަބަލަ، އަހަރެން މިހުރީ ކަލޭ އެދިއްޖެ ކޮންމެ ކަމެއް ފަހިކޮށްދޭން އައިސް، މިތަނުގައި އެތިބަ ކުދީންގެ ތެރެއިން ކުއްޖަކަށް އަނިޔާއެއް ލިބޭތަން ދުށުމަކީ ކެތްކުރަން ފަސޭހަވާނޭ ކަމެއްނޫން" ޒިޔަޒެލް އިން މޭޒުގެ ދޮށުގައި އޭނާއާ ފުރަގަސްދީ ދޮރާ ދިމާއަށް ބަލަން ހުރި އާރަމް ބުންޏެވެ.


Sheikh Hasina avahaarakollan ulhunu kamuge kushugai 10 meehakah maruge adhabu | Mihaaru\nބަންގްލަދޭޝްގެ ބޮޑު ވަޒީރު ޝެއިޚް ހަސީނާ. --ފޮޓޯ:ރޮއިޓާސް\nޝެއިޚް ހަސީނާ އަވަހާރަކޮށްލަން އުޅުނުކަމުގެ ކުށުގައި 10 މީހަކަށް މަރުގެ އަދަބު\n20 އޯގަސްޓް 2017 - 15:103comments\nޑާކާގެ ސްޕެޝަލް ޓްރަޔަލް ޓްރިބިއުނަލްގެ ފަނޑިޔާރު މުމްތާޒް ބޭގަމް އިއްވި ހުކުމްގައި 76 ކިލޯގެ ބޮމެއް ގޮއްވާލަން އުޅުނު ކަމުގެ ކުށުގައި އެކަކަށް އުމުރު ދުވަހުގެ ޖަލު ހުކުމް އަދި ނުވަ މީހަކަށް ވަނީ 20 އަހަރުގެ ޖަލު ހުކުމް އިއްވައިފަ އެވެ. ބޮމުގެ ހަމަލާ ދޭން އުޅުނު އިރު ހަސީނާ އަކީ ބަންގްލަދޭޝްގެ އިދިކޮޅު ލީޑަރެވެ.\nބޮމުގެ ހަމަލާ ދޭން އުޅުނީ އިންތިޚާބުގެ ކެމްޕޭން އެއްވުމެއްގައި ހަސީނާ ތަގްރީރު ކުރެއްވުމަށް ހަމަޖެހިފައިވާ ސްޓޭޖުގަ އެވެ. ޖުލައި 21، 2000 ގައި ދޭން އުޅުނު މި ހަމަލާގައި ހަސީނާ ސްޓޭޖަށް ވަޑައިގަތުމުގެ ކުރިން ބޮން ވަނީ ހޯދައިފަ އެވެ.\nހަސީނާ އަވަހާރަކޮށްލަން ރޭވުމުގެ އެންމެ އިސް މީހަކަށް ހުރި މުފްތީ ހަންނާނަށް ވަނީ މަރުގެ އަދަބު ދީފަ އެވެ. އޭނާ އަށް މަރުގެ އަދަބު ދިނީ 2004 ވަނަ އަހަރު އިނގިރޭސި ހައި ކޮމިޝަނާ އަވަހަރާކޮށްލަން އަތު ބޮމުގެ ހަމަލާއެއް ދޭން އުޅުނުކަމުގެ ކުށުގަ އެވެ. ހަންނާން ހައްޔަރުކުރީ އޮގަސްޓް 2005 ގަ އެވެ. އޭނާ ދަންޖެއްސީ މި އަހަރުގެ އެޕްރީލް މަހު އެވެ.\nއިތުރު ލިޔުންތައް މަރުގެ އަދަބު ބަންގްލަދޭޝް ޝައިޚް ހަސީނާ


2.2 billion meehunah zika virus jehumuge furusathu ebaoyi\n2.2 ބިލިއަން މީހުނަށް ޒިކާ ވައިރަސް ޖެހުމުގެ ފުރުސަތު އެބައޮތް!\nޒިކާ ވައިރަހުގެ އަސަރު އަދި އޭގެ އަޑު ދުނިޔޭގައި މަޑުވެފައި ވަނިކޮށް އަނެއްކާވެސް މިވަނީ ޒިކާއާ މެދު އިތުރަށް ސަމާލުކަން ދޭންވާ ވަރުގެ ހަބަރެއް ފެންމަތިވެފަ އެވެ. ޖާނަލް އީލައިފްގައި ޝާއިއުކޮށްފައިވާ މި ހަބަރެއްގައި ބުނަނީ ޒިކާ ވައިރަސް ފެތުރެމުންދާ ސަރަހައްދު ތަކުގައި 2.2 ބިލިއަން މީހުން ދިރިއުޅެމުން އަންނަ ކަމަށެވެ. އަދި އެ މީހުންނަށް ޒިކާ ވައިރަހުގެ އަސަރު ކުރުމުގެ ފުރުސަތު ބޮޑު ކަމަށެވެ.\nޒިކާ ވައިރަހަކީ އޭގެ ސަބަބުން ބަނޑުގައި ހެދި ބޮޑުވަމުން އަންނަ ތުއްތު ދަރިފުޅުގެ ސިކުނޑި ހެދި ބޮޑުވުމަށް ހުރަސް އަޅާ މައިކްރޯސެފަލީ ކިޔާ ބައްޔެއް ޖެހޭ ވައިރަހެކެވެ. މި ބައްޔަކީ މިހާތަނަށް އެއްވެސް ވެކްސިނެއް އަދި ފަރުވާއެއް ވެސް ހޯދިފައިނުވާ ބައްޔެކެވެ. މި ބަލީގެ އަލާމާތްތަކުގެ ތެރޭގައި ގަދަ އަށް ހުން އައުމާއި ހަންގަނޑު ހަލާކުވެ ބިހި ފަދަ ތަކެތި ނެގުން ހިމެނެ އެވެ.\nޒިކާ ވައިރަހާ ބެހޭގޮތުން ކުރި މި ދިރާސާގައި ބައވެރިވި ޑރ. އޮލިވް ބްރޭޑީ ވިދާޅުވީ ޒިކާ ވައިރަހުގެ އަސަރު ކުރުމުގެ ފުރުސަތު އޮތް ހިސާބުތަކުގައި 2.2 ބިލިއަން މީހުން އުޅެމުން އަންނަ އިރު އެތައް ހާސް ކުދިންނެއް ސިކުނޑީގެ އުނިކަމާއެކު އުފަންވުމުގެ ފުރުސަތުވެސް އެބައޮތް ކަމަށެވެ.\nޒިކާ ވައިރަސް ފެތުރޭ ހިސާބު ތަކުގެ ތެރޭގައި ދެކުނު އެމެރިކާ އާދި އެފްރިކާވެސް ފާހަގަކުރެވެ އެވެ. އަދި މިހާރު މި ވައިރަސްވަނީ ދެކެނު އޭޝިއާ އާއި ހަމައަށް ދަތުރު ކޮށްފަ އެވެ. ހާއްސަކޮށް އެފްރިކާ އަދި ދެކުނު އޭޝިއާ އަގައި މި ވައިރަސް ފެތުރުމުގެ ފުރުސަތު ބޮޑު ކަމަށްވެ އެވެ.\nމި ދިރާސާގައި ބައިވެރިވި ސައިންޓިސްޓުން ބުނީ މިހާ ބޮޑު ކޭސްއެއް ރިޕޯޓުނުކޮށް މިއޮތީ ކީއްވެކަން އަދި ސާފުނުވާ ކަމަށެވެ. ޑެންގީ ނުވަތަ މެލޭރިއާ ކަމަށް ޝައްކުކޮށްގެން ރިޕޯޓު ނުކުރާ ކަމަށް ބޮޑަށް ބެލެވޭ ކަމަށެވެ.\nމޮޑާނާއިން ކޮވިޑް ވެކްސިން 30،000 މީހުނަށް ދެނީ


Alifaanuge haadhisaa eh control kuran fuluhun namoonaa dhakkaifi | Mihaaru\nއަލިފާނުގެ ހާދިސާގައި ތޫމް ކެފޭގެ ބަދިގެ އަށް ގެއްލުންވެފައި. -- ފޮޓޯ: ޕޮލިސް\nއަލިފާނުގެ ނުރައްކާ ހާދިސާއެއް ކޮންޓްރޯލްކުރަން ފުލުހުން ނަމޫނާ ދައްކައިފި\n25 މެއި 2019 - 00:28 37 comments\nއާޓިފިޝަލް ބީޗް ކުރިމައްޗަށްވާ ގޮތަށް ބޮޑުތަކުރުފާނު މަގުގައި ހުންނަ، އަރަބި ކެެއުންތަކަށް ހާއްސަ ތޫމް ކެފޭގެ ބަދިގޭގައި އަލިފާނުގެ ހާދިސާއެއް ހިނގައިގެން ފުލުހުންނަށް ރިޕޯޓްކުރީ މިރޭ 10:20 ހާއިރު އެވެ. ފުލުހުން ބުނި ގޮތުގައި އެ ރިޕޯޓް ލިބުނުތާ ދެ މިނެޓް ތެރޭގައި ފުލުހުން ވަނީ ގަލޮޅު ޕޮލިސް ސްޓޭޝަންގައި ހުރި، އަލިފާން ނިވާ ދެ ފުޅިއާ އެކު، ހާދިސާ ހިނގި ތަނަށް ގޮސް އަލިފާން ނިއްވުމުގެ މަސައްކަތް ފަށައިފަ އެވެ.\nކެފޭގައި މީހުން ހިދުމަތް ހޯދަން ތިއްބާ ހިނގި މި ހާދިސާގައި ރޯވެފައި ހުރީ ރެސްޓޯރަންޓުގައި ބޭނުންކުރާ ނުވަ ގޭސް ފުޅީގެ ތެރެއިން އެއް ފުޅީގަ އެވެ. އެ ފުޅި ގޮވައި އަލިފާން އިތުރަށް ފެތުރުމުގެ ކުރިން ފުލުހުން ވަނީ ފަސް ވަރަކަށް މިނެޓްގެތެރޭގައި އަލިފާން ނިއްވާލައިފަ އެވެ. ގޭސް ފުޅީގައި ރޯވެ ބަދިގޭގައި ހުރި އެހެން ބައެއް އެއްޗެހީގައި ވެސް ރޯވެފައި ވަނިކޮށް އަލިފާން ނިއްވާލަން ގަލޮޅު ޕޮލިސް ސްޓޭޝަންގެ އިތުރުން، ހާދިސާ ހިނގި ތަނާ ކައިރީގައި ހުންނަ ޗައިނާ ގާޑެން ރެސްޓޯރަންޓުން ވެސް އަލިފާން ނިވާ ދެ ފުޅި ގެންގޮސް ބޭނުންކުރި އެވެ. އަދި މީގެ އިތުރުން ތޫމް ކެފޭގައި ހުރި ތިން ފުޅިއެއް ވެސް ބޭނުންކުރި އެވެ.\nއަލިފާން ރޯވުމުން ތޫމް ކެފޭއިން ކަރަންޓު ކަނޑާލައި އެ ސަރަހައްދުގައި ފުލުހުން ހަރަކާތްތެރިވަނީ\nރޯވެފައި ހުރި ގޭސްފުޅި ނިއްވާލައި ބޭރަށް ނެރެ އަދި އެތަނުގައި ހުރި އެހެން ގޭސް ފުޅިތައް ވެސް ފުލުހުން ވަނީ ބޭރަށް ނެރެފަ އެވެ.\nއަލިފާން ރޯވި ގޭސް ފުޅި -- ފޮޓޯ: ޕޮލިސް\nފުލުހުން ބުނީ ހާދިސާގައި އެއްވެސް މީހަކަށް އަނިޔާއެއް ނުވާ ކަމަށެވެ. ފޮޓޯތަކުން ފެންނަ ގޮތުގައި ބަދިގެއަށް ވެސް އަލިފާނުގެ ސަބަބުން މާބޮޑު ގެއްލުމެއް ނުވެ އެވެ.\nމަންޒަރު ދުށް ބައެއް މީހުން ކިޔައިދިން ގޮތުގައި އަލިފާން ރޯވި އިރު ކެފޭގައި ގިނަ އަދަދެއްގެ ބަޔަކު ތިއްބެވެ. ރޯވުމާ އެކު އެންމެން އެތަނުން އެކި ގޮތްގޮތުން ނުކުތް ކަމަށާއި ވަރަށް އަވަހަށް އަލިފާނުގެ އަސަރު ވެސް ކެނޑުނު ކަމަށް އެ ތަނުގައި ތިބި ބައެއް މީހުން ބުންޏެވެ.\nއިތުރު ލިޔުންތައް އަލިފާނުގެ ހާދިސާ އެކްސިޑެންޓް ޕޮލިސް އެމްއެންޑީއެފް ކެފޭ/ރެސްޓޯރެންޓް


ނިދާބޮކި | arippe's blog\nއަށް މެއިލްކޮށްލައްވާ aryph.12@gmail.com މިވެބްސައިޓުގައި ލިޔުމެއް ހިމަނާލުމަށް\nFiled under: ލިޔުންތައް — Leaveacomment\nފިހާރައަކަށްވަދެ “ނިދާ ބޮތްކެއް” ދީބަލާށޭ ބުނެފިނަމަ ފުރަތަމަވެސް އަހާލާނީ ކޮންކުލައެއްތޯއެވެ. ރާއްޖޭގައި ކަރަންޓްގެ ޚިދުމަތް އާންމުވިފަހުން މީ ފިހާރަތަކުން އަޅުގަނޑަށް އިވޭ ވަރަށް އާންމު އަޑެކެވެ. އެކި މީހުންނަށް ކަމުދާނީ އެކި ކުލައިގެ ބޮތްކެވެ. އަނެއްބަޔަކު ވިސްނާނީ މި ބޮކީގެ އަލިމިން ހުންނާނެވަރާއި މެދުގައެވެ. އަދި އެއްފަހަރު ގަންނަ ކުލަ އަނެއްފަހަރު ނުގަންނަ މީހުންވެސް ތިބޭނެއެވެ. އެއީ ގަނެވުނު ކުލަބޮކިން ނުވަތަ “ނިދާ ބޮކިން” އެންމެ ހިތްއެދޭ ބޭނުން ނުފުދުމުންނެވެ.\nދުނިޔޭގައި ކޮންމެ ކަމަކަށްވެސް އާހޯދުންތައް ހޯދާ އިހަށްވުރެ ރަނގަޅުގޮތްތައް ތަޢާރަފް ކުރަމުންދެއެވެ. މިގޮތުން ހިތްހަމަޖެހޭ ކުލައެއްގެ ފަނޑު އަލީގައި ނިދާލުމަކީ މިހާރަކު އެހާ އުނދަގޫކަމެއް ނޫނެވެ. ގަނެވުނު ކުލަބޮކީގެ ކުލައާއިމެދު ހިތްހަމަނުޖެހި އޮންނާކަށްވެސް ނުޖެހޭނެއެވެ. އެންމެ ބޮތްކެއްގެ އެހީގައި 16 ކުލައިގެ އަލީގައި ނިދާލުމަކީ މިހާރު ދާދި ފަސޭހަކަމެކެވެ.\nމިފަހަރު އެންމެހާ ކިއުންތެރިންނާ މި ހިއްސާ ކޮށްލަނީ އެއްލައިޓްގައި 16 ކުލައިގެ އަލި ހުންނަ ބޮތްކެއްގެ ވާހަކައެވެ. މިލައިޓަކީ އެންމެފަހުގެ “ލެޑް” ލައިޓްގެ ޓެކްނޮލޮޖީ ހިމެނޭގޮތަށް ފަރުމާ ކުރެވިފައިވާ ލައިޓެކެވެ. ރިމޯޓް ކޮންޓްރޯލެއް ހިމެނޭ މިލައިޓްގެ އަލީގެ މިންވަރުވެސް ގަދަކޮށް އަދި މަޑުކޮށްވެސް ހެދޭނެއެވެ.\nމިލައިޓުން 16 ކުލައިގެ އަލި ލިބޭނެއެވެ. އެވަގުތަކު “މޫޑު” ހުންނަ ގޮތަކަށް ލައިޓުގެ ކުލަ ބަދަލުކޮށްލަންވީއެވެ. އައި.އާރު. ރިމޯޓުގެ އެހީގައެވެ. ފެހިކުލަ، ރަތްކުލަ ނުވަތަ ނޫކުލައަށެވެ. ފިޔާތޮށި ނޫނީ މެރޫން ކުލައަށެވެ.\nމިލައިޓަކީ5ވަޓްގެ ލެޑް ލައިޓެކެވެ. ލެޑް ލައިޓަކީ ވަރަށް ޢުމުރު ދިގު އެއްޗެކެވެ. އެހެންކަމުން އަބަދާ އަބަދު “ނިދާ ބޮކި” އަނދައިގެން އުޅޭކަށް ނުޖެގޭނެއެވެ. އަދި ލައިޓް ދިއްލާ ނިވާހަދަން ތެދުވާކަށްވެސް ނުޖެހޭނެއެވެ. ހަމައެކަނި ރިމޯޓަށް ފިތާލާށެވެ. ބޭނުން ކުލައެއް ބަހައްޓާށެވެ. ދެއް ބޭނުންވާ މިންވަރަކަށް އަލި ދައްކޮށްލާށެވެ. ހިތްހަމަޖެހުމާ އެކު އޮވެ ނިދާލާށެވެ.\nމިލައިޓަކީ މިނޫނަސް ތަފާތު ބޭނުންތަކަށްވެސް ބޭނުން ކުރެވޭގޮތަށް ފަރުމާ ކުރެވިފައިވާ ލައިޓެކެވެ.\n« މަދިރި ކޮންޓްރޯލް ކުރުމަކީ ޑެންގީހުން ކޮންޓްރޯލްވުން\nބަޙުސް މުބާރާތުގެ ފައިނަލް »\nވާހަކަ ރުބްރިކް June 6, 2017\nއަދަބިއްޔާތު ޔުނިޓް ޓެސްޓު May 17, 2017\nމަޒުމޫނު މާކު ކުރުން – ރުބްރިކް May 17, 2017\nސިޓީ ލިޔުން April 10, 2017\nކިޔުމުގެ ދޭހަ April 5, 2017\nއަމިއްލަ ރަސްމީ ސިޓީ ލިޔުން August 17, 2016\n(no title) May 14, 2016\nކިޔުމުގެ ދޭހަ – ވަގުތުކިޔުން May 14, 2016\nޚުލާސާކުރުން – މަސައްކަތުކަރުދާސް May 13, 2016


ކެންޑިޑޭޓުންގެ މަންދޫބުންނަށް ވުމަށް އެދި ފޯމު ހުށަހެޅުމުގެ ފުރުޞަތު ހުޅުވާލުން - ޅ. ކުރެންދޫ, ފ. ނިލަންދޫ އަދި ދ. މީދޫ ބައި-އިލެކްޝަން\n26 ފެބުރުއަރީ 2022, 12:00 އިއުލާން\nޅ. ކުރެންދޫ ކައުންސިލްގެ ރައީސް އިންތިޚާބު ކުރުމަށް ބާއްވާ ބައި- އިލެކްޝަނާއި ފ. ނިލަންދޫ އަދި ދ. މީދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަން\n2022 މާރިޗު 26 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ޅ. ކުރެންދޫ ކައުންސިލްގެ ރައީސް އިންތިޚާބު ކުރުމަށް ބާއްވާ ބައި- އިލެކްޝަނާއި ފ. ނިލަންދޫ އަދި ދ. މީދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަންގެ ވޯޓު ނެގުން އޮންނަ ދުވަހު، ވޯޓުނެގުމާއި ވޯޓުގުނުމުގެ ކަންތައްތައް ހިނގާ ނުހިނގާގޮތް ބެލުމަށް، ވޯޓުނެގުމާއި، ވޯޓު ގުނުމުގެ ކަންތައްތައް ހިނގާ، އެމީހެއްގެ މަސްލަހަތު ހިމެނޭ ކޮންމެ މަރުކަޒަކަށް 1 (އެކެއް) މަންދޫބަކު ޢައްޔަން ކުރުމުގެ ފުރުޞަތު، ޤަވާއިދު ނަންބަރު 2020/R-6 (ލޯކަލް ކައުންސިލްތަކުގެ އިންތިޚާބުގެ ޤަވާއިދު) ގެ 28 ވަނަ މާއްދާގެ (ހ) އާއި ޤަވާއިދު ނަންބަރު 2020/R-7 (އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބުގެ ޤަވާއިދު) ގެ 19 ވަނަ މާއްދާގެ (ހ) އިން ކޮންމެ ކެންޑިޑޭޓަކަށްވެސް ލިބިދެއެވެ.\nމި ގޮތުން، ކެންޑިޑޭޓުންގެ މަންދޫބުންގެ ގޮތުގައި ކުރިމަތިލުމަށް ޝައުޤުވެރިވާ ފަރާތްތަކަށް 2022 ފެބުރުވަރީ 26 ވާ ހޮނިހިރު ދުވަހުގެ 15:00 ން ފެށިގެން،2022 މާރިޗު 03 ވާ ބުރާސްފަތި ދުވަހުގެ 15:00 އާ ހަމަޔަށް އެ ފުރުޞަތު ހުޅުވާލައިފީމެވެ.\n(ހ) އިންތިޚާބުގެ ކަންތައްތައް ހިނގާ ނުހިނގާގޮތް ބެލުމަށް ކެންޑިޑޭޓުންގެ މަންދޫބުންނަށްވުމަށް ހުއްދަ ދެވޭނީ އަންނަނިވި ޝަރުޠުތައް ފުރިހަމަވުމުންނެވެ.\n(ށ) އިންތިޙާބަށް ކެންޑިޑޭޓުންގެ މަންދޫބުންގެ ގޮތުގައި ކުރިމަތިލުމަށް އެދޭފަރާތްތަކުން، އަންނަނިވި ލިޔުންތަކާއި ތަކެތި އިލެކްޝަންސް ކޮމިޝަނަށް ހުށަހަޅަން ވާނެއެވެ.\nއައި.ޑީ ކާޑުގައިވާ ފޮޓޯ ނޫން ފޮޓޯއެއް ފާހުގައި ޖަހަން ބޭނުންވާނަމަ، ކެންޑިޑޭޓުގެ މަންދޫބަކަށް ވުމަށް އެދޭފަރާތުގެ ޕާސްޕޯޓު ސައިޒުގެ ކުލަ ފޮޓޯ (ޕާސްޕޯޓުގެ މިންގަނޑަށް ފެތޭ، JPEG/PNG ފޯމެޓުގައި ސޮފްޓް ކޮޕީ.)\nކެންޑިޑޭޓުން ޢައްޔަންކުރާ މަންދޫބުންނަށް ވުމަށްއެދޭ ފަރާތްތަކުގެ ފޯމު ބަލައިގަތުމަށް ހަމަޖެހިފައިވަނީ 2022 ފެބުރުވަރީ 26 ވާ ހޮނިހިރު ދުވަހުގެ 15:00 ން ފެށިގެން،2022 މާރިޗު 03 ވާ ބުރާސްފަތި ދުވަހުގެ 15:00 އާ ހަމަޔަށް އީމެއިލް މެދުވެރިކޮށެވެ. ކެންޑިޑޭޓުން ޢައްޔަންކުރާ މަންދޫބުންނަށް ވުމަށް އެދޭ ފޯމު މެއިލްކުރާނީ މި ކޮމިޝަނުގެ [email protected] އީމެއިލަށެވެ.\n25 ރަޖަބު 1443\n26 ފެބުރުވަރީ 2022\n- ކެންޑިޑޭޓުގެ މަންދޫބަކަށް ވުމަށް އެ ދޭ ފޯމު\n- ކެންޑިޑޭޓުންގެ މަންދޫބުންގެ އިޤްރާރު\n- އޮބްޒާވަރުންނާއި މޮނިޓަރުންނާއި ކެންޑިޑޭޓުންގެ މަންދޫބުންގެ ސުލޫކީ މިންގަނޑު


Atholhuthereygaives vaccine rakkaakuraane nizaam gaaimkuraane: Dr. Nazla | Jazeera\tއަތޮޅުތެރޭގައިވެސް ވެކްސިން ރައްކާކުރާނެ ނިޒާމް ގާއިމްކުރާނެ: ޑރ. ނަޒްލާ - Jazeera\nއަތޮޅުތެރޭގައިވެސް ވެކްސިން ރައްކާކުރާނެ ނިޒާމް ގާއިމްކުރާނެ: ޑރ. ނަޒްލާ\nމުޙައްމަދު އަފްޒަލް December 21, 2020 205 views0\nމާލެއެކޭ އެއްގޮތަށް އަތޮޅުތެރޭގައިވެސް ކޮވިޑް-19 ވެކްސިން ރައްކާކުރާނެ ނިޒާމް ގާއިމްކުރާނެކަމަށް ހެލްތު އިމަރޖެންސީ އޮޕަރޭޝަން ސެންޓަރުގެ ތަރުޖަމާނު ޑރ.ފާތިމަތު ނަޒްލާ ރަފީޤް ވިދާޅުވެއްޖެއެވެ. ޑރ.ނަޒްލާ މިހެން ވިދާޅުވީ ރޭ އެޗްއީއޯސީގައި ބޭއްވެވި ނޫސްވެރިންގެ ބައްދަލުވުމުގައި ވާހަކަދައްކަވަމުންނެވެ.\nމި ބައްދަލުވުމުގައި ވާހަކަދައްކަވަމުން ޑރ.ނަޒްލާ ވިދާޅުވީ، ޑަބްލިއުއެޗްއޯއާއި ޔުނިސެފްގެ އެހީތެރިކަމާއެކު ވެކްސިން ރައްކާކުރުމަށް ބޭނުންވާ ސާމާނު ގެނައުމުގެ މަސައްކަތްކުރަމުން އަންނަ ކަމަށެވެ. އެގޮތުން، ވެކްސިން ރައްކާކުރުމަށް ބޭނުންވާ ރެފްރިޖަރޭޓަރ ގެނެސް ބެހެއްޓުމުގެ އިންތިޒާމްތައް ހަމަޖައްސާނެކަން ޑރ. ނަޒްލާ އިއުލާންކުރެއްވިއެވެ.\nމީގެއިތުރުންވެސް، ކޮންމެ ރަށެށްގައި ވެކްސިން ޖަހައިދިނުމަށް ވަކި ބަޔަކު ހާއްސަކުރުމަށްވެސް ނިންމާފައިވާކަމަށް އެޗްއީއޯސީގެ ތަރުޖަމާނު ވިދާޅުވިއެވެ. މިގޮތުން، ވެކްސިން ޖަހާފަރާތްތަކާއި ޑޮކްޓަރުންނާއި ނަރުހުންނަށްވެސް ވެކްސިންގެ ސައިޑްއެފެކްޓްސް ދެނެގަންނާނެ ގޮތްތަކާއި ބެހޭގޮތުން މައުލޫމާތު ދިނުމަށް ވަނީ ހަމަޖެހިފައެވެ. އަދި، ވެކްސިނާއި ބެހޭ ހާއްސަ ޑޭޓާ ބޭސްއެއް ތައްޔާރުކޮށް ސައިޑް އިފެކްޓްސް ފެންނަ ފަރާތްތައް ރިކޯޑްކޮށް އިންވެސްޓިގޭޓް ކުރާންކަމަށް ޑރ. ނަޒްލާ ވިދާޅުވިއެވެ.\nދިވެހިރާއްޖެއަށް ބޭނުންވާ ވެކްސިންގެ ފުރަތަމަ ޝިޕްމެންޓް އަންނަ އަހަރުގެ ފުރަތަމަ ކުއާޓަރގައި ގެނައުމަށް ސަރުކާރުން އަންނަނީ މަސައްކަތް ކުރަމުންނެވެ. ވެކްސިން ފުރަތަމަ ދިނުމަށް ހަމަޖެހިފައިވަނީ ފްރަންޓްލައިންގައި މަސައްކަތްކުރާ މީހުންނަށާއި އުމުރުން 50 އަހަރުން މަތީގެ މީހުންގެ ތެރެއިން ދާއިމީ ބަލިތަކަށް ފަރުވާ ހޯދަމުންދާ ފަރާތްތަކަށެވެ.


Umurun 20 Aharuge Mason Mount Ah Huvafen Hageegathakah - Vaguthu\nއުމުރުން 20 އަހަރުގެ މޭސަން މައުންޓަށް ހުވަފެން ހަގީގަތަކަށް\nއުމުރުން 20 އަހަރުގެ މޭސަން މައުންޓަކީ ޗެލްސީގެ އުފެއްދުމެކެވެ. މީގެ ދެތިން އަހަރު ކުރިން ސީނިއާ ޓީމުގައި އޭނާ ހިމެނިފައިވީ ނަމަވެސް، އާންމުކޮށް ސީޒަންތައް ހޭދަކުރަނީ ލޯންގައެވެ. މިދިޔަ ސީޒަންގައިވެސް މޭސަން މައުންޓް ހޭދަކުރީ ލޯން އެއްބަސްވުމެއްގެ ދަށުން ދެވަނަ ޑިވިޝަންގެ ޑާބީ ކައުންޓީގައެވެ. އޭރު ޑާބީގެ ކޯޗަކީ މިހާރު ޗެލްސީގެ ކޯޗު ފްރޭންކް ލަމްޕާޑެވެ.\nމި ސީޒަނަށް ޗެލްސީ ނުކުތީ ބޮޑެތި ޗެލެންޖުތަކަކާ އެކުގައެވެ. 18 އަހަރުން ދަށުގެ ކުޅުންތެރިޔަކު، ފީފާގެ އުސޫލުތަކާ ހިލާފަށް ކްލަބަށް ގެނައި މައްސަލައެއްގައި ޓްރާންސްފާ ނުކުރެވޭ ގޮތަށް ފީފާއިން ނިންމާފައިވުމަކީ ޗެލްސީއަށް ކުރިމަތިވި އެންމެ ބޮޑު ގޮންޖެހުމެވެ. ލަމްޕާޑުގެ ކެރިއަރުގައިވެސް ނަގަން ޖެހޭނެ އެންމެ ބޮޑު ޒިންމާއެވެ. ޗެލްސީގެ ޒުވާން ކުޅުންތެރިންނަށް އިސްކަންދީ، ޗެލްސީގެ ރޫހުގައި ކުޅޭ ކުޅުންތެރިން ލަމްޕާޑު ބޭނުންވިވެސް މެއެވެ.\nއޭގެ ތެރެއިން އެެއް ކުޅުންތެރިޔަކީ މޭސަން މައުންޓެވެ. ލަމްޕާޑުގެ އިތުބާރުވެސް އޮތް ކުޅުންތެރިއެކެވެ. ޗެލްސީގެ ސަޕޯޓަރުންނަށް ފެންނަ ގޮތުންނަމަ، ދެވަނަ ލަމްޕާޑެކެވެ. ސީޒަން ފެށިގެން މިހާތަނަށް ކުޅުނު ތިން މެޗުންވެސް ޗެލްސީއަށް މޮޅެއް ނުލިބި އޮތް އޮތުމަކީ މާ ބޮޑު ކަންބޮޑުވުމެއް ނޫން ކަމަށް ލަމްޕާޑް ދެކެއެވެ. ޗެލްސީގެ ކުޅުން އިންތިހާއަށް ރަނގަޅެވެ. ހާއްސަކޮށް ވިދަމުންދާ ތަރިއަކީ ރޭގެ މެޗުގައިވެސް ޗެލްސީން މި ސީޒަންގައި ޖެހި ފުރަތަމަ ގޯލްވެސް ޖެހި މޭސަން މައުންޓެވެ.\nރޭގެ ގޯލާއެކު އޭނާއަށް ކުރެވުނު އިހުސާސްވެސް ނޭނގޭ ކަމަށް ބުނެފައިވެއެވެ.\n"އުމުރުން ހަ އަހަރުން ފެށިގެން އަހަރެން މި މަސައްކަތް ކުރަނީ ޗެލްސީގައި. ކްލަބުގެ އެކަޑެމީގެ ތެރެއިން އައިސް ސީނިއާ ލެވެލްއަށް އަރަން މި ކުޅެނީ. ޗެލްސީގެ ދަނޑުގައި ސަޕޯޓަރުން ކުރިމަތީގައި ގޯލް ޖަހާ، އެ ކުރެވުނު އިހުސާސަކީ ހުވަފެން. އެއީ މިދިޔަ ހުރިހާ ދުވަހެއްގައިވެސް އަހަރެން ދެކެމުންދިޔަ ހުވަފެން. ޕޮއިންޓަކުން ނިންމާލަން ޖެހުމަކީ ލިބުނު ދެރައެއް. އެކަމަކު މި މަސައްކަތް ކާމިޔާބުވާނެ،" މޭސަން މައުންޓް ބުންޏެވެ.\nތަންދޮރު ނޭނގޭ މީހެއް ލިޔުނު އެއްޗެއްތަ؟ މޭސަން މައުންޓް ކިޔަނީ. މައުންޓަންއޭ ނީންނާނެ ނަމުގަ މައުންޓްގެ ދިގުގޮތަށް ވިޔަސް...\nއޮގަސްޓް 19, 2019 13:24\nކަލޭ ދެލޯ ހުޅުވައިގެން ކިޔާބަލަ! ???\nއޮގަސްޓް 19, 2019 19:03\nބަވާ އަޅާފީ ހެޔޮނުވާނެ ???


Mi Aharuge Dhevana Quarter Gai Dhaulathu Ge Reserve Ithuru Vehjje މި އަހަރުގެ ދެވަނަ ކުއާޓަރުގައި ދައުލަތުގެ ރިޒާވް އިތުރުވެއްޖެ – Huvadhoo News Mi Aharuge Dhevana Quarter Gai Dhaulathu Ge Reserve Ithuru Vehjje Huvadhoo News\nމި އަހަރުގެ ދެވަނަ ކުއާޓަރުގައި ދައުލަތުގެ ރިޒާވް އިތުރުވެއްޖެ\nމޯލްޑިވްސް މޮނިޓަރީ އޮތޯރިޓީ (އެމްއެމްއޭ)\nމި އަހަރުގެ ދެވަނަ ކުއާޓަރުގައި ދައުލަތުގެ ރިޒާވް މިދިޔަ އަހަރާއި އަޅާބަލާއިރު އިތުރުވެއްޖެއެވެ.\nމޯލްޑިވްސް މޮނިޓަރީ އޮތޯރިޓީ (އެމްއެމްއޭ) އިން ނެރުނު ކުއާޓާލީ ބުލެޓިންގައި ބުނެފައިވާ ގޮތުގައި، މިދިޔަ އަހަރާއި އަޅާބަލާއިރު މިއަހަރުގެ ދައުލަތުގެ އާމްދަނީ އިތުރުވެފައިވަނީ ޓެކްސްގެ ގޮތުގައި ލިބިފައިވާ ޢާމްދަނީ އިތުރުވުމެވެ.\nމިއަހަރުގެ ދެވަނަ ކުއާޓާ ނިމުނު އިރު ޖުމުލަ ރިޒާވުގައި 912.4 މިލިއަން ޑޮލަރު އެބަހުއްޓެވެ. މިދިޔަ އަހަރުގެ މި މުއްދަތުގައި ދައުލަތަށް އާމްދަނީގެ ގޮތުގައި ލިބިފައިވަނީ 10.5 މިލިއަން ރުފިޔާއެވެ.\nމިއީ މި އަހަރުގެ ފުރަތަމަ ކުއާޓާގައި ރިޒާވް ހުރި ވަރަށް ވުރެ އަށް އިންސައްތަ އިތުރުވުމެކެވެ. މި އަހަރުގެ ފުރަތަމަ ކުއާޓާގައި ރިޒާވްގައި ހުރީ 844.7 މިލިއަން ޑޮލަރެވެ.\nއެގޮތުން މިދިޔަ އަހަރު ކޯވިޑް-19ގެ ސަބަބުން ފަތުރުވެރިކަން ހީނަރުވެ ޓެކްސްގެ ގޮތުގައި ދައުލަތަށް ލިބުނު ޢާމްދަނީ ވަނީ ދަށްވެފައެވެ. ނަމަވެސް ރާއްޖޭގެ ފަތުރުވެރިކަން މިހާރު ރަނގަޅުވަމުން އަންނާތީ ފަތުރުވެރިކަމުން ދައުލަތަށް ލިބޭ އާމްދަނީވެސް އަންނަނީ އިތުރުވަމުންނެވެ.\nއެމްއެމްއޭއިން ބުނިގޮތިގައި ދައުލަތުގެ ރިޒާވް ކުއްލިއަކަށް އިތުރުވީ ސަރުކާރުން މި އަހަރު ވިއްކި ސުކޫކާއި އިންޑިއާގެ ރިޒާވް ބޭންކުގެ ކަރަންސީ ސްވޮޕް ފެސިލިޓީގެ ސަބަބުންނެވެ.\nމިއަހަރުގެ މިހާތަނަށް ދައުލަތުގެ ޙަރަދުތައް އުޅެނީ 18.1 މިލިއަން ރުފިޔާގައެވެ. މިދިޔަ އަހަރު ޚަރަދުތައް އުޅުނީ 18.3 މިލިއަން ރުފިޔާގައެވެ. މިއަހަރު އެންމެ ބޮޑު ޚަރަދެއްކޮށްފައިވަނީ ރިކަރަންޓް ޚަރަދުތަކަށެވެ. އެއީ %78އެވެ. ޢަދަދުން ބަލާނަމަ މިއީ 14.1 މިލިއަން ރުފިޔާއެވެ.\nމޯލްޑިވްސް މޮނިޓަރީ އޮތޯރިޓީ


Jammiyyaa thakuge aharee report hushahelhumuge muhddhathu ithurukohfi - One Online\nރާއްޖޭގެ އަންހެނުންގެ ޖަމިއްޔާތައް ގުޅިގެން ބޭއްވި ބައްދަލުވުމެއްގެ ތެރެއިން ---\nޖަމިއްޔާތަކުގެ މިދިޔަ އަހަރުގެ އަހަރީ ރިޕޯޓް ހުށަހެޅުމުގެ މުއްދަތު އިތުރުކޮށްފި\nމިހާރު ދުނިޔޭގައި ހަލުވިކަމާއެކު ފެތުރެމުންދާ ކޮވިޑް19 އާ ގުޅިގެން ރައްކާތެރި ފިޔަވަޅެއްގެ ގޮތުން ޖަމިއްޔާތަކުގެ މިދިޔަ އަހަރުގެ އަހަރީ ރިޕޯޓް ހުށަހެޅުމުގެ މުއްދަތު ފަސްކޮށްފައިވާ ކަމަށް މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަމަންޓުން ބުނެފިއެވެ.\nޔޫތު މިނިސްޓްރީން ކުރި އިއުލާނެއްގައި ބުނީ އަހަރީ އާއްމު ޖަލްސާ އަދި ހިންގާ ކޮމެޓީއަށް މެންބަރުން ހޮވުމަށް ބާއްވާ ޖަލްސާތައް، ސަރުކާރުން ނިންމާފައިވާ ކުއްލި ހާލަތުގެ ނުމުމާއި ހަމަޔަށް ފަސްކޮށްފައިވާ ކަމަށެވެ.\nޔޫތު މިނިސްޓްރީން ބުނީ މީހުން އެއްތަނަކަށް އެއްވެ ޖަމިއްޔާތަކުން ހިންގާ ޕްރޮގްރާމްތައްވެސް މިހާލަތު ނިމެންދެން މަޑުޖައްސާލުމަށެވެ. އަދި ޖަމިއްޔާތަކުން ހުށަހަޅާ ހުރި ލިޔެކިއުންތައް އެ މިނިސްޓްރީގެ އީމެއިލް [email protected] އަށް ފޮނުވުމަށް އެދޭކަމަށެވެ.\nޔޫތު މިނިސްޓްރީން ވަނީ އެ މިނިސްޓްރީގެ ބެލުމުގެ ދަށުގައިވާ ހުރިހާ ކުޅިވަރު ކުޅޭތަންތަން ވެސް ކޮވިޑް19 އާއި ގުޅިގެން ބަންދުކޮށްފައެވެ.\nދުނިޔޭގެ އެކި ކަންކޮޅުތަކުގައި ހަލުވިކަމާއި އެކު ފެތުރެމުންދާ ކޮވިޑް19 އަށް ރާއްޖެއިން 13 މީހުން ޕޮޒިޓިވް ވެފައިވާތީ ރާއްޖެއިން ވަނީ ސިއްހީ ކުއްލި ނުރައްކަލުގެ ހާލަތު 30 ދުވަހަށް އިއުލާން ކޮށްފައެވެ. ރާއްޖެއިން ކޮވިޑް19 އަށް ޕޮޒިވްވި އެންމެން ނަކީ ވެސް ބިދޭސީންނެވެ.\nގުޅޭ ޓެގު ކޮރޯނާ ވައިރަސް މިނިސްޓްރީ އޮފް ޔޫތް، ސްޕޯޓްސް އެންޑް ކޮމިއުނިޓީ އެމްޕަވާމަންޓް\nހޭންޑްބޯލް އެސޯސިއޭޝަންގެ އަހަރީ އާންމު ޖަލްސާ މުއްދަތެއް ނެތް ގޮތަށް ފަސްކޮށްފި


galehiri: ދެބައޮޑުވުމުގެ ނަތީޖާ\nދެބައޮޑުވުމުގެ ނަތީޖާއަކީ މުޅި މުޖުތަމަޢު ފިތުނައިގެ އަލިފާންގަނޑަކަށް ވައްޓާލުމެވެ. ކުޑަކުޑަ މުޖުތަމަޢެއްގެ ތެރޭގައި އުޅޭ މަދު މީސްކޮޅެއްގެ ތެރޭގައި ހިނގާނެ ކަންތައްތަކަކީ އެ މުޖުތަމަޢެއްގައި އުޅޭ އެންމެ ނަށްމެ ނޭނގި ނުހުންނާނެ ކަންކަމެކެވެ. އަދި ހަމަ އެފަދައިން ކަމެއްގެ ދޮގު ނުވަތަ ތެދު ވާހަކައެއް ނަމަވެސް ފަސޭހައިން ނުފެތުރި ނުދާނެކަން ކަށަވަރެވެ. ހަމަ މިފަދައިން އެވާހަކައެއް ރައްދުވާ ފަރާތް ނުވަތަ އެފަރާތެއްގެ މީހުންނަށް މިވާހަކަތައް އަޑު ނުއިވި ނުދާނެކަންވެސް އެންމެންމެ ރަނގަޅަށް ދަނެއެވެ.\nބުނެލެވޭ ކުޑަކުޑަ އެއްޗަކުންވެސް މުޅި މުޖުތަމަޢު ފަސާދައިގެ ވަޅުގަނޑަކަށް ވެއްޓުން އެކަށީގެންވެއެވެ. ހަމަ އެފަދައިން ބުނެލެވޭ ކުޑަކުޑަ އެއްޗަކުން މުޖުތަމަޢުގެ ފޭރާން ވަރުގަދަވެގެންވެސް ގޮސްފާނެތެވެ. ހިތާމައަކީ އަޅުގަނޑުމެންގެ މި ކުޑަކުޑަ މުޖުތަމަޢުތެރޭގައި މީހެއްގެ ނުވަތަ ބައެއްގެ އަބުރާއި ޢިއްޒަތް ނަގާލުމަށް ނުވަތަ ކުރަންއުޅޭ ކަމަކަށް ހުރަސްއެޅުމުގެ ބޭނުމުގައި ނުވަތަ އެނޫންވެސް އަމިއްލަ އެދުމަކަށްޓަކައި ދޮގު ވާހަކަތަކާއި ވަހުމުން ފުރިގެންވާ ފިތުނަވެރި އަޑުތައް މުޖުތަމަޢުގެ ފޭރާން ވަރުގަދަވާ ކަހަލަ ވާހަކަތަކަށްވުރެ ގިނައިން ފެތުރުމެވެ.\nކޮންމެ މުޖުތަމަޢެއްގައިވެސް ރަނގަޅު އާދަކާދަ އާއި ރަނގަޅު ނޫން އާދަކާދަތައްވެސް ހުންނާނެކަން އެއީ އެކަމަކަށް އެއްވެސްމީހަކު ކަމަކަށްނުވާ ޖަދަލެއް ކުރުމަށް ނޫން ގޮތަކަށް އިންކާރުކުރެވޭނެ ކަމެއްނޫނެވެ. އެގޮތުން ގިނަ ޙާލަތްތަކުގައި އެކުވެރިކަމާއި އެއްބައެއްވަންތަ "މީހުންކަން" ދައްކުވާދޭ ދިވެހިންގެ ތެރެއިން އަޅުގަނޑަށް ފާހަގަކުރެވުނު އެންމެ ހިތްދަތިވާ އާދައަކީ ދެބައޮޑުވުމާއި ދޮގު ވާހަކަ ފެތުރުމެވެ. ކަށަވަރެވެ. މިއީ އެންމެންގެ ވާހަކައެއް ނޫނެވެ. މަދު ބައެއްގެ މިފަދަ ނޭއްގާނި ޢަމަލުތަކުން މުޅި މުޖުތަމަޢު ހަލާކުގެ ތެރެއަށް ވެއްޓެން މެދުވެރިވާ ބައެއްގެ ވާހަކައެވެ. މުޅި ރާއްޖެ ތަޙައްމަލު ކުރާ އެންމެ ބޮޑު ފިކުރީ ބަލިމަޑުކަމަކީ ދެބައޮޑުވުމޭ ބުނުމަކީ ގޯހަކަށް ނުވާނެއެވެ.\nގިނަ ފަހަރަށް މިފަދަ ވާހަކަތައް ދެކެވިފައި ހުންނަނީ ގަސްތުގައި މީހަކަށް ދެރައެއް ދިނުމަށް ނުވަތަ އެމީހާގެ އަބުރާއި ޢިއްޒަތް ނެތިކޮށްލާށެވެ. ނަމަވެސް ބައެއް ފަހަރު ނޭނގުމެއްގެ ތެރޭގައި ނުވަތަ ޝައްކެއްގެ ތެރޭގައި ވެސް ދޮގުވާހަކައެއް ނުވަތަ އަޑެއް ފަތުރާލެވެއެވެ. އަދި ބައެއް ޙާލަތުގައި މަޖަލަކަށްވެސް މިފަދަ ވާހަކަތައް ދައްކައި އެންމެފަހުން ހިތާމަވެރި ކަންތައްތައް މެދުވެރިވާގޮތްވެސް ވެއެވެ.\nދެމަފިރިންގެ ދޭތެރެއިން ފެށިގެން މުޅި އާޢިލާގެ ތެރޭގައި، އެއްބަނޑު އެއްބަފާ މީހުންނާއި މައިންބަފައިން ފެށިގެން އަވަށު އެންމެންގެ ތެރޭގައި، ގޭދޮށުގައި ކުޅެން އުޅޭ ކުދިވެރިން ފެށިގެން އަނެއްގޯތި ކުދިވެރިން ދޭތެރޭ، ރައްޓެހިންނާއި ލޯބިވެރިންގެ ދޭތެރޭގައި، އެއްރަށުން ފެށިގެން އަނެއް ރަށާއި، މުޅި އަތޮޅުގައި، މަސައްކަތު މާޙައުލުން ފެށިގެން ޤަޢުމުގެ ހިންގާ ބާރުތަކާއި އެހެނިހެން ދާއިރާ މެދުގައި، ފިތުނަވެރިކަމާއި، ނަފްރަތާއި، ރުޅިވެރިކަމާއި، ޙަސަދައާއި، ދެކޮޅުވެރިކަން ފެންނަނީ ރުހުމުގެ ލޮލަކަށް އައިބެއް ނުފެންނާނެއޭ ބުންޏަސް، އަދި އެ ލޯވެސް އަނދިރި ނޫނިއްޔާ ފެންނާނެއޭ ބުނާހާ ސާފުކޮށެވެ. މިއީ ހިތާމަ ހުރި އެހެނަސް އިއްޔެއްސުރެން ފެށިގެން މިއަދާ ހަމައަށް ފެންނަން ހުރި ޙަޤީގަތެކެވެ. އަދި މާދަމާގެ މަންޒަރުގައި ބޮޑުކޮށް ފެންނާނޭ އަނދިރިގަނޑެއްގެ އަޞްލެވެ.\nކޮންމެއަކަސް ދުލަކީ ވަރަށް ނުރައްކާތެރި އެއްޗެކެވެ. އެއީ މިދުނިޔޭގައި ވާ އެންމެ ބިނާކުރުވަނިވި، އަދި ހަމަ އެހެންމެ އެންމެ ފަނާކުރުވަނިވި، ހަތިޔާރެވެ. މިއަކަށް ދެބަސްވާނެ ޖާގައެއް ނެތެވެ. އެހެނީ މިއީ މާތް ރަސޫލާގެ ޙަދީސް ތަކުންވެސް އެނގެން އޮންނަ ހަޤީގަތަކަށްވާތީއެވެ. އަދި އެކަލޭގެފާނުގެ ރިޞާލަތުން މި ގުނަވަނުގެ ބޭނުން ހެޔޮގޮތުގައި ހިފާނެ ގޮތުގެ ނަސޭޙަތްތަކާއި ފިލާވަޅުތައް ފެންނާންހުރި ކަމެކެވެ. ހިތްހެޔޮކަމާއި އޯގާތެރިކަމާއި އިސްލާމީ އަޚްވަންތަކަމާއި އެކުގައި އޭގެ ބޭނުން ކުރަންޖެހޭނޭ ކަމެކެވެ.\nނަމަވެސް ހިތާމައަކީ އަޅުގަނޑުމެންގެ އަޤީދާގެ ބަލިކަށިކަމާއި ދުނިޔެވީ ބޭނުންތަކަށް ހުންނަ ވަޖިދައެއްގެ ބޮޑުކަމުން ނުވަތަ ޝައިތާނާގެ ވަސްވާހަށް އަޅުގަނޑުމެންގެ ނަސްލު ވިއްކާލެވިފައި ހުންނަ ބޮޑުކަމުން އަޅުގަނޑުމެންނަށް ދުލުގެ ބޭނުން ހެޔޮގޮތުގައި ނުހިފެވޭކަމެވެ. ބުނެވޭ ބައެއް ލަފްޒު ނުވަތަ ޖުމްލަތަކުގެ ސަބަބުން މުޖުތަމަޢު ފިތުނަ ފަސާދައިގެ ތެރެއަށް ވެއްޓެން ދިމާވާކަމެވެ. ދޭދޭމީހުންގެ މެދުގައާއި ދޭދޭ ޖަމާޢަތްތަކުގެ މެދުގައި ފިތުނައިގެ ހުޅުރޯވެ، މުޖުތަމަޢު އަނދާ އަޅިއަށްވުމެވެ. މިފަދަ އަމަލުތަކުން އަޅުގަނޑުމެން ދުރުހެލިވެގެން މެނުވީ، މުޖުތަމަޢުގެ ހެވާއިލާބައަށް ބޭނުންވާ އެއްވެސް މީހަކު ދެކޭން ބޭނުންވާނޭ އިޖްތިމާޢީ ކުރިއެރުމެއް ނުލިބޭނެކަން ކަށަވަރެވެ.\nދެބައޮޑުވުމަކީ ބަލިކަށި ފިކުރީ ބައްޔެއްކަމަށް އަޅުގަނޑު ސިފަކުރާ ސަބަބަކީ އެފަދަ ޢަމަލު ހިންގާ މީހުންނަކީ އެމީހުންގެ ފިކުރުގެ ދުނިޔެވީ ބަޔާއި އާޚިރަތުގެ ބައި ހަމަހަމަނުވާ ބަޔަކަށްވާތީއެވެ. އެއީ އެމީހުންނަކީ މާބޮޑަށް ދުނިޔެވީ ފިކުރުގެ މީހުންނަށް، ހަމައެކަނި މާއްދީ ބަޔަކަށް ވާތީއެވެ. މިބައްޔަކީ އެއަށް ވެކްސިނެއް ނުވަތަ ބޭހެއް ނުވަތަ ފަންޑިތައެއްވެސް އޮތް ބައްޔެއްނޫނެވެ. މިކަމުގައި އޮތް އެންމެމޮޅު ޙައްލަކީ އަޅުގަނޑުމެންގެ އަޤީދާ ވަރުގަދަކުރުމެވެ. އެކަކު އަނެކަކަށް ކުރާ އިޙްތިރާމް އެއީ ތިމާއަށާއި އަނެކާއަށްވެސް ކިހާ މުހިންމު އެއްޗެއްކަން ދަތުމެވެ. ތިމާގެބުއްދި ތަންދިން މިންވަރަކުން މުޖުތަމަޢުގައި ހުރި ބަލިމަޑު ކަންތައްތައް ތިމާގެ ޖަމާއަތަށާއި އަންނަންއޮތް ޖީލަށްޓަކައި ރަނގަޅުކުރަން މަސައްކަތް ކުރުމެވެ.\nހަމަ އެފަދައިން ދެބައޮޑުވާ މިހުންނަށް ހިތްވަރުދިނުމުގެ ބަދަލުގައި އެމީސްމީހުންނަށް ވިސްނައިދީ ރަނގަޅު ކުރުވުމެވެ. އަދި އެފަދަ ދޮގު ވާހަކަތަކުގެ ޝިކާރައަކަށްވެފައި ތިބި މީހުންނަށް އިންޞާފުގެ ނަޒަރަކުން ދެކިގެން އެކަމެއް ޙައްލުކުރުމެވެ. ރަނގަޅެވެ. ގެއްލިއްޖެ އަބުރަކީ އަނބުރައި ލިބޭނެ އެއްޗެއްނޫނެވެ. ހަމަ އެހެންމެ އެއީ އެ ނެގި މީހަކަށްވެސް ދުވަހަކު ލިބޭނެ އެއްޗެއްނޫނެވެ. މާތް ﷲ އަޅަމެންގެ މި ކުޑަކުޑަ މުޖުތަމަޢު ފިތުނައާއި ނަރަކައިގެ އަލިފާނުންވެސް ސަލާމަތް ކުރައްވައިފާންދޭވެ. އާމީން.\nލިޔުއްވީ: ޙަސަން ޢަބުދުﷲ


އަބަދުވެސް މިހިތުގާ ވެޔޭ (6) | Esfiya - Dhivehi Vaahaka Site\nޝާން އަށް ބުނާނެ އެއްޗެއްވެސް ހަދާނެ ގޮތެއްވެސް ނޭގުނެވެ. ނުހާ އާ ދިމާލަށް ޝާން ބަލާލިއެވެ. އޭރު ނުހާ އޮތީ ގަދަ ނިންޖެއްގައި ނިދިފައެވެ. އޭނާ އަށް އިވުނީ ނުބައިކޮށޭ ހިތާ އަނެއްކާވެސް ޑޮކްޓަރު ކުރެން އަހާލިއެވެ.\n” ނުހާ އިނީ ޝާންގެ ދަރިއަކަށް ބަލިވެ. މިހާރު ބަޑަށް3ހަފްތާ.” ޑަކްޓަރު ތަކުރާރު ކޮށްލިއެވެ. ޝާންގެ މޫނުމަތިން އުފާވެރިކަމުގެ އެއްވެސް ކުލަވަރެއް ނުފެނެއެވެ. ފެންނަމުން ދިޔައީ ނުރުހުންތެރިކަމާ ނަފްރަތެވެ. އޭރު އަކްރަމް އެމަޖެންސީ ރޫމް ކައިރީގައި ހާސް ކަމާއެކު ހިންގަމުން ދިޔައެވެ. ވެގެން އުޅޭ ގޮތެއް އެގެން ކެތްމަދުވެފައި އަކްރަމް ހުއްޓާ ޝާން އައިސް ބޭރަށް ނުކުތެވެ. އަދި އަކްރަމް ގާތުގައި އައުމަށް ބުނެފައި ޝާން ގޮސް ވަނީ އޭޑީކޭ ހޮސްޕިޓަލް ތެރޭގައި ހުންނަ ކުޑަ ކުޑަ ޕާރކަށެވެ. އަކްރަމް ކުޑަކުއްޖެއް ފަދައިން ޝާން ފަހަތުން ދިޔައެވެ. ނުއްލިއަކަށް އަކްރަމްގެ މޫނު މަތީގައި ޝާން ޖެހިއެވެ. އަކްރަމްއަށް ކޯމަތީގައި އަތް އަޅާލެވުނީ ވީ ތަދެއްގެ ބޮޑުކަމުންނެވެ.\n” އަހަރެން ހިޔެއް ނުކުރަން އަކްރަމްތީ ތިހާ ވިޔާނުދާ މީހެއް ކަމަކަށް… ކަލޭތީ އަހަރެންގެވެސް ގާތް ރަހުމަތްތެރިއެއްނުން. ދެން ކީއްވެ ކަލޭ މަގޭ އަންހެނުން… ޗީ… އަހަރެން ބޭނުމެއްނުން ކަލޭ އަހަރެންވެސް އަދި ނުހާވެސް ފެންނަ ހިސާބަށް އަންނާކަށް.. މަމީ ނުބައި މީހެއްކަން އަންގާލާނަން.. ” ޝާން ގެ ރުޅިގަޑު އިރެއް އިރަކަށް ދިޔައީ ގަދަވަމުންވެ. މީހާ ތުރުތުރު އަޅަމުންދިޔައެވެ. ކިޔޭ ނުކިޔޭ އެއްޗެއް ހުދު ޝާން އަކަށްވެސް ނޭގެއެވެ.\n” ޝާން އެއީ އަހަރެން ގަސްދުގަ ކުރި ކަމެއް ނޫނޭ… އަހަރެން ކިޔާ އެއްޗެއްވެސް އަޑުއަހާބަލަ” އަކްރަމް ބެލީ ޝާންއަށް ވިސްނަދެވޭތޯއެވެ. ނުހާގެ ކުށެއް މިކަމުގައި ނެތްކަން އަންގަން އަކްރަމް ހުރީ އިންތިހާއަށް ބޭނުންވެފައެވެ. އަކްރަމް ދައްކާ އެއްވެސް ވާހަކަ އެއް ޝާން އަހާކަށް ބޭނުމެއް ނޫނެވެ. އަދި އެތަނުން ނިކުމެގެން ޝާން ހިގައިގަތެވެ. އަކްރަމްވެސް ހަދާނެގޮތް ހުސްވެފައި އެތާއިން ބެންޗެއްގައި އިށީދެލެވުނެވެ.\nޝާން މަޑު ހިގުމެއްގައި އެމެޖެންސީ ރޫމާ ދިމާލަށް ހިނގަމުން ދިޔައެވެ. ޒުވާން އަންހެން ކުދިންގެ ނަޒަރު ހުއްޓިފައިވަނީ ޝާން އަށެވެ. އޭނާގެ ދޮންކަމާއި، ފުރިހަމަ އިސްކޮޅާއި ހަރަކާތް ތަކަކީ ކޮންމެ އަންހެނެއްވެސް ހިތްއެދޭ ކަންތައްތަކެވެ. ޝާން ގޮސް އެމެޖެންސީ ރޫމަށް ވަތްއިރު ނުހާ އޮތީ ހޭލައެވެ. މޫނު އެއްފަރާތަކަށް އަބުރާލައިގެން އޮތް އިރު ނުހާގެ ކަރުނަތައް ފައިބާތަން ޝާންނަށް ފެނުނެވެ. އެވަގުތު ޑަކްޓަރުވެސް ކައިރީގައި ހުއްޓެވެ.\n” އަޅުގަނޑު ނުހާ ޕްރެގް ވާހަކަ ބުނީއްސުރެ އުފަލުން ރޮނީ….” ޑޮކްޓަރު ވަރަށް ހެވިލާފައި ޝާނަށް ބަލާލަމުން ބުނެލިއެވެ. ޝާން ހައިރާންވެފައި ނުހާއަށް ބަލާލިއެވެ. އަދި ޑަކްޓަރުގާތުގައި އެދެމަފިރިންނަށް ވަގުތުކޮޅެއް ދިނުމަށް އެދުނުވެ. ނުހާ އޮތް އެދުގެ ގައިރީގައި ހުރި ފޮތި ގަނޑުތައް ކަހާލުމަށްފަހު ޝާން އައިސް ނުހާ ގާތުގައި އިށީނެވެ.\n” ނުހާ… ” ޝާންގެ އަޑުގައި ވަނީ ހިތްދަތިކަމެވެ. ނުހާ ޝާނަށް ބަލާލިއެވެ. ޝާން ވެފައި ހުރި ދެރަ ފެނުމުން ނުހާއަށް އިތުރަށް ގިސްލެވުނެވެ.\n” ނުހާ ބަނޑު ބޮޑުވާންވީ އެއްވެސް ސަބަބެއް އަހަންނަކަށް ނުވިސްނޭ.. ނުހާ އަކްރަމްގެ ދަރިއަކަށްތަ ބަޑުބޮޑީ؟ ” ޝާން ނުހާއަށް ބަލަހައްޓައިގެން ހުރެ ސުވާލު ކުރިއެވެ. ނުހާ ނޫނެކޭ ބުނުމުގެ ގޮތުން ދެފަރާތަށް ބޯ ތަޅުވާލިއެވެ. ކިތަންމެ ވާހަކަ އެއް ދައްކަން ބޭނުންވިޔަސް ނުހާއަކަށް ދެއްކޭކަށް ނެތެވެ. އޭނާ ކިތަންމެ ހިތްވަރެއް ކުރިޔަސް އޭނާގެ އަޑު ވަނީ ބެދިފައެވެ. ޝާނަށް އެތައް އެއްޗެއް ކިޔާދޭން ބޭނުންވިއެވެ. ނަމަވެސް އެހިތްވަރު ނުހާގެ މިއަދަކު ނެތެވެ.\n” ދެން ކާކުގެ؟ ނުހާ އަކްރަމް އިތުރުން އެހެން މީހެއްވެސް…. ނުހާ…. ހަމަ ގައިމުވެސް ތީ އަހަރެންގެ ކަމެއް ނުން…. އަހަރެން ހަދާނެއް ނުވޭ އަހަރެން ނުހާއާ އެންމެފަހުން ކައިރިވި ދުވަހެއްވެސް.. އަހަންނަށް އިނގޭ އެއްޗަކީ…” ޝާން އަށް ބުނެވުނީ މިހިސާބަށެވެ. އޭނާއަށް ފުން އަސަރު ތަކެއް ކޮށްފިއެވެ.\nނުހާ އާ ޝާން އާދެމީހުން އެކަކު އަނެކަކު ގައިގާ ނުބީހޭތާވެސް އަހަރުތަކެއްވެއްޖެއެވެ. ޝާން ނުހާ ކިތަންމެ ބޭނުންވެގެން އަޔަސް ކައިރިއެއް ނުވެއެވެ. ދެން އޭނާގެ ދަރިއަކަށް ނުހާ ބަޑުބޮޑޭ ބުނުމުން އެކަން އޭނާ ގަބޫލުކުރާނީ ކިހިނަކުންހެއްޔެވެ. ނުހާވެސް ވިސްނުމެއްގައި ގެއްލިފައި އޮތެވެ. މިއީ ކޮންކަހަލަ އިމްތިހާނެއްބާއޭ ހިތަށް އަރަމުން ދިޔައެވެ. އޭނާއަށްވެސް އޭނާ ބަނޑު ބޮޑުވާންވީ ސަބަބެއް ނުވިސްނެއެވެ.\nއަވަސް ފަރުވާއަށްފަހު ނުހާ ގެއަށް ދޫކޮށްލެވުނެވެ. ހުރިހާ ވަގުތެއްގައިވެސް ޝާން ނުހާ ގާތުގައި ހުއްޓެވެ. ބައެއް މީހުން އެދަމަފިރިންގެ ފޮޓޯތައް ނަގަމުން ދިޔައެވެ. ނަމަވެސް އެކަމަށް މާ ފަރުވާލެއް ނެތި ދެމީހުން ގެއަށް ދިޔައެވެ.\nހަފްތާ ދުވަސް ފާއިތުވެގެން ދިޔައެވެ. ނުހާއަށް އެކި އެކި ކަހަލަ ގޮތްތައް ވަމުން ދިޔައެވެ. ހޮޑުލެވުމާއި މީހާ އަބަދުވެސް ހުންނަނީ ވަރުބަލި ކޮށްފައެވެ. ޝާންގެ އެއްވެސް ސަމާލުކަމެއް ނުހާއަކަށް ނުލިބެއެވެ. ކުރިން ވިއްޔާ ނުހާއާ ވަހަކަ ދައްކާތާއެވެ. ނަމަވެސް މިހާރު ޝާން ނުހާއަށް ބަހެއްވެސް ނުބުނެއެވެ. ޝާން ނިދަނީވެސް ޒާންގެ ކޮޓަރީގައި އޮވެއެވެ. ނުހާ ދެކެންވެސް ޝާން ބޭނުންނުވާ ކަހަލައެވެ.\nސިޓިންގްރޫމްގައި ނުހާ އިށީދެލައިގެން އިނީ ޓީވީ ހުޅުވައިންނެވެ. އޭރު ގަޑިން ރޭގަނޑު 12 ޖަހަނީއެވެ. ޝާން ގެއަށް ނައިސްގެން ކަންބޮޑެވެފައި ނުހާ އިނެވެ. އާންމުކޮށް 11 ޖެހުމުގެ ކުރިން ގެއަށް އަންނަ ޝާން މިރޭ މާލަސްވެއްޖެއެވެ. ނުހާގެ ފޯނު ކުއްލިއަކަށް ރިންގްވާން ފެށިއެވެ. ފޯނު ނަގާ ބަލާލި އިރު ގުޅަމުން ދިޔައީ އަކްރަމެވެ. އަކްރަމް ކޮންމެ ދުވަހަކު ނުހާއަށް ގުޅައެވެ. ނަމަވެސް އެދުވަހަށްފަހު ނުހާ އަކްރަމްގެ ކޯލްތަކަކަށް ޖަވާބެއް ނުދެއެވެ. ކޮންމެ ފަހަރަކުވެސް ފޯނު ކަޑާލަނީއެވެ.\nޕްލީސް ނުހާ. ފޯނު ނަގާބަލަ… އަހަރެން ދައްކާ ވާހަކަ އަޑުއަހާބަލަ.. އަހަރެންވެސް ބޯ ހަލާކުވަނީ ނުހާއަށް ވީ ގޮތް ނޭގޭތީ.. ޕްލީސް – އަކްރަމްގެ މެސެޖެއް އައެވެ. އިރުކޮޅެއް ފަހުން އަކްރަމް ގުޅިއެވެ. ނުހާ ފޯނުނަގާ ކަންފަތުގައި ޖެހިއެވެ.\n” ހަލޯ.. ނުހާ.. ހާލު ކިހިނެއްތަ؟ އަހަރެން މިހިރީ ވަރަށް ކަންބޮޑޫވެފަ.. ޝާން ވެސް މިހާރު އަހަރެން ގުޅީމަ ފޯނެއް ނުނަގާ… ނުހާ.. އަހަންނަށް މައާފް ކުރޭ.. އެރޭ އަހަރެމެން ދެމީހުންދެމެދު އެއްވެސް ކަމެއް ނުވޭ… ނުހާ.. ޕްލީސް ވާހަކަ ދައްކަބަލަ..” އަކްރަމް ހާސްކަމާއެކު ބުނެލިއެވެ.\n” ކީކޭ… ނުވެޔޭ އެއްވެސް ކަމެއް… އަހަރެން ހަދާންވޭ އަކްރަމް ގައިގާ އަހަރެން ބައްދައިގެން ރުއި ހަދާންވެސް… އަދި ހެދުނު ހޭލިއިރު އަކްރަމް ކީއްވެ އަހަރެން ކައިރީ އޮންނަން ޖެހުނީ؟…” ނުހާ އަށް ބުނެވުނީ އެވަރަށެވެ. ނުހާގެ އަރު ބެދޭގޮތްވިއެވެ. އަކްރަމް އަކީ އޭނާއަށް ދިމާވާ ކޮންމެ ކަމެއްގައިވެސް އެހީތެރި ވުމުގައި އެންމެ ކުރީ ސަފުގައި ހުންނަ އެކަކެވެ. މިއަދު އޭނާ އިންތިހާއަށް ވެދިޔަ ކަންތައް ހަދާން ނައްތާލަން ބޭނުމެވެ. ނަމަވެސް އޭނާގެ ހިތުން އެކަމެއް ހަދާން ނުނެތުނެވެ.\nނުހާއަށް ވެސް ވަނީ ކުށް ކުރެވިފައެވެ. އޭނާގެ ފިރިމީހާގެ ލޯބާއި ބީހުންތަކަށް ފެންބޮވައިގަނެފައި ވުމުގެ ސަބަބުން އޭނާވެސް އިޚްތިޔާރުން ބޭރުވީއެވެ. އެކަން ހިތަށް އަރާ ކޮންމެ ފަހަރަކު ނުހާ އޭނާގެ އަމިއްލަ ނަފްސު ދެކެ ރުޅި އާދެވެއެވެ.\nކުއްލިއަކަށް ގޭގެ ދޮރު ހުޅުވާލާފައި ޝާން ވަދެގެން އައެވެ. ނުހާގެ ކަންފަތުގައި އިން ފޯނު ނަގާ ފޮރުވާލެވުނެވެ. ނުހާ ފުރަގަހަށް ފޯނުލީ ވަގުތު އޮޅުމަކުން ލައުޑް ސްޕީކަރަށް ފޯނު ލެވުނެވެ.\n” ލެޓްސް މީޓް ނުހާ.. ޕްލީސް… އަހަރެން އިންތިޒާރު ކުރާނަން” އަކްރަމް މިހެން ބުނެލި އަޑު މުޅި ސިޓިންގް ރޫމަށް ގުގުމާލިއެވެ. ޝާނަށް ހުރެވުނުތަނެއްވެސް ނޭގުނެވެ. ބާރު ހިގުމެއްގައި އައިސް ނުހާގެ ފަން ދިގު އިސްތަށި ގަޑުގައި ހިފާ ވާން ކޮށްލިއެވެ.\n“އައްދޯތް ޝާން..” ނުހާއަށް ވީ ތަދުން ހަޅޭއްލަވައިގަނެވުނެވެ.\n” ކަލޭތީ ހާދަ ގޮތްކުޑަ އަންހެނެކޭ.. ކަލޭ ބަޑުގަ އޮތް ދަރިފުޅުގެ ބައްޕަގެ އަޑު އަހާނުލާ ކަލެއަށް ނިދިވެސް ނުޖެހޭތަ؟ ” ޝާން ލުއްކިއެއް ޖަހާލަމުން ނުހާގެ އިސްތަށިގަނޑުން ދޫކޮށްލިއެވެ.\nއެވަގުތުން ޝާންގެ ފަހަތުން އަންހެން ކުއްޖަކު އައިސް މަޑުކޮށްލިއެވެ. ކަޅުކަންގަދަ ބުޅި އިސްތަށިގަނޑު އޭނާގެ ހަމުގެ ކުލައާ ވަރަށް ގުޅެއެވެ. ލައިގެން ހުރީ ކުރު ސޯޓަކާއި ގަޔަށް ދޫ ހުދު ޓީޝާރޓެކެވެ. އިސްތަށިގަނޑު ނިއުޅުވާލާފައި ހުރުމުން މީހާގެ ރީތިކަން އިތުރަށް ފުރިހަމަ ވެއެވެ. ނުހާއަށް ހުރީ ވާނުވާ ނޭގިފައެވެ. މީހާއަށް ވީ ތަދުން ހުރިތަނަށް ގަޑުވިކަހަލައެވެ.\nluv it curiously waiting for next 👌..\nMi part vx varah reethi. Ma Sha Allah 🥀🥀💯 kon irakun next part up kollaani. Avahah up kollahche.\nVvvv reethi mi part vx.. Whn is next part… Curiously waiting for next part ngey 💖💖💖💖💖\nV v v salhi…….speechless😯😯😯plot ves v furihama…Saranghae💞💞💞💞💞💞curiously waiting……. Krystal I want you to reply the comments ……badeyrigandu eynee Korean welcome series ge photo that?????\nThank you ❤..\nI havent watch that drama… that picture is from MY HOLO LOVE….\nI just started commenting 🤗\nSaranghae… I purple you 💜💜\n7 th vana part is uploaded. Thank you for the support. ☺\nހިތާމަ ކުރުވާހަކަ ލޯބި January 11, 2019\nހިތާމަ ލޯބި June 26, 2021\nއެލޯބި5ވަނަބައި\nމޫސުން ދިއުމުން މަލެއް ނުބިދެވޭނެއެވެ.\nހަޤީޤީ ހިތާމަ ޅެން ލޯބި December 2, 2018


Mulhi Rajjey ge tharika dhiraasaa kuran survey eh hadhanee\nމުޅި ރާއްޖޭގެ ތަރިކަ ދިރާސާ ކުރަން ސާވޭއެއް ހަދަނީ\nލ. މުންޑޫ ގަނބުރުސްތާނެއް ދިރާސާ ކުރުމުގެ ތެރެއިން- ފޮޓޯ- މޯލްޑިސްހެރިޓޭޖް އޮކްސިސް\nމުޅި ރާއްޖޭގެ ތަރިކައިގެ ދިރާސާ ސާވޭއެއް ހެދުމަށް ހެރިޓޭޖް މިނިސްޓްރީން ނިންމައިފި އެވެ.\nހެރިޓޭޖް މިނިސްޓްރީން މި ސާވޭ ކުރުމުގެ ބޭނުމަކީ ރާއްޖޭގައި މިހާރު ފެންނަން ހުރި މިސްކިތްތަކާއި ގަބުރުސްތާނުތަކާއި އިހުގެ ބިނާތަށް ފަދަ ހުރިހާ އާސާރީ ތަރިކައެއް ޒަމާނީ ވަސީލާތްތަށް ބޭނުންކޮށްގެން ލިޔެ ރައްކާ ކުރުމެވެ. ސާވޭ ކޮށް ތަރިކައިގެ މައުލޫމާތު އޮންލައިންކޮށް ލިބެން ހުންނަ ގޮތަށް ހެރިޓޭޖް މިނިސްޓްރީން ހަމަޖައްސާނެ އެވެ.\nސާވޭ ކުރުމުގެ މަޝްރޫއުގައި އިސްކޮށް ހަރަކާތްރިވާނީ އިގިރޭސީވިލާތުގެ އޮކްސްފޯޑް ސެންޓާ ފޯ އިސްލާމިކް އިސްޓަޑީސް ގެ ޑރ. މައިކަލް ފީނާގެ ބެލުމުގެ ދަށުންނެވެ. މި މަޝްރޫއަށް މަލީ އެހީތެރިކަން ފޯރުކޮށް ދޭނީ އޭކޭޑިއާ ޗެރިޓަބަލް ޓްރަސްޓް އިންނެވެ.\nމި މަޝްރޫއުގެ މައުލޫމާތު ދެމުން ޑރ. މައިކަލް ފީނާ ވިދާޅުވީ، ސާވޭ ކުރަނީ ރާއްޖޭގެ ފަޅު ރަށްތަށްވެސް ހިމަނައިގެން ކަމަށެވެ. އަދި ސާވޭގެ ތެރެއިން އިތުރު އާސާރީ ސަރަހައްދުތައް ފެންނާނެ ކަމަށް ލަފާ ކުރެވޭ ކަމަށް ވެސް އޭނާ ވިދާޅުވި އެވެ. މީގެ އިތުރުން ވެސް ރާއްޖޭގެ ތަރިކަތަކުގެ ތްރީ ޑީ ވީޑިއޯ ހެދުމަށްފަހު ވާޗުއަލް ލައިބްރަރީއެއް ގާއިމްކުރާނެ ކަމަށް ވެސް ޑރ.މައިކަލް ފިނާ ވިދާޅުވި އެވެ.\nއިތުރަށް މައުލޫމާތު ދެމުން އޭނާ ވިދާޅުވީ، ސާވޭ ކުރުމަށް ރަށްރަށަށް ދާއިރު، އެރަށުގެ ތަރިކައާ ބެހޭ ގޮތުން މައުލޫމާތުދީ ހޭލުންތެރިކުރުވުމުގެ ޕްރޮގްރާމްތަށް ހިންގުމަށް ހަމަޖެހިފައިވާ ކަމަށެވެ. އަދި ވަކިން ފާހަގަކުރެވޭ އާސާރީ ތަކެތި އިތުރަށް ދިރާސާ ކުރުމަށްފަހު ދާރުލް އާސާރުގައި ބަހައްޓާނެ ކަމަށެވެ.\nމި ސާވޭގެ އިންޓަނޭޝަނަލް އެޑްވައިޒަރީ ބޯޑުގައި އިތުރު ފަސް ބޭފުޅެއްވެސް ހިމެނެ އެވެ. އެ ބޭފުޅުންނަކީ ޑރ. މައުރޫފް ޖަމީލް، ޑރ. އެލިޒަބަތް ލަމްބޮމް، ޑރ. އެންޑްރިއު ޕީކުކް، ޑރ. ޒަވިއާ ރޯމިރާ އަދި ޕްރެފެސާ އެރިއޯ ގްރިފްތްސް އެވެ.\nތަރިކަ ޔުމްނާ މައުމޫން\nމުންނާރު ސާފުކުރުމުގެ މަސައްކަތް ރައީސް ބައްލަވާލައްވައިފި\nމުންނާރު ބެލެހެއްޓުން ސްޓެލްކޯއަށް\nއޯއައިސީގެ ރަންޔޫބީލްގައި ދިވެހި ފަންނާނުންނަށް ފުރުސަތު\nހުކުރު މިސްކިިތް ވަގުތީ ގޮތުން ބަންދުކޮށްފިި


Dho?! Red Carpet ge Kurin: Raafiyath ge Style\nރެޑް ކާޕެޓްގެ ކުރިން: ރާފިޔަތުގެ ސްޓައިލް\nއަބަދަށް ފެހި ރާފިޔަތޭ އެންމެން ކިޔަނީ އޭގައި ސަބަބުތަކެއް ހުރެގެން. މިއީ މުނިފޫހިފިލުވުމުގެ ދާއިރާގައި މުސްކުޅި ނުވި އަޑެއް އަދި ސްޓައިލެއް\nމުނިފޫހިފިލުވުމުގެ ދާއިރާގައި މުސްކުޅި ނުވި އަޑަކީ އަދި ސްޓައިލަކީ ވެސް މިއީ އެވެ. އަބަދަށް ފެހި ރާފިޔަތޭ އެންމެން ކިޔަނީ ސަބަބުތަކެއް ހުރެގެންނެވެ. އެކަމަކު ރާފިޔަތު ބުނަނީ އޭނާގެ ރީތިކަމާއި ހިތްގައިމު ސްޓައިލްގައި މާ ބޮޑު ސިއްރެއް ނެތް ކަމަށެވެ. އެކަމަކު ރެޑް ކާޕެޓް ހަފުލާއެއްގެ ކުރިން އެ ހަފުލާއަކަށް އޭނާ ތައްޔާރުވާ ގޮތާއި ރީތިވުމަށް ގެންގުޅޭ ސްޓައިލްތަކަށް ބަލައިލަމާ ހިނގާށެވެ. މި އިންޓަވިއުގައި ރާފިޔަތު ކިޔައިދޭނީ ރެޑްކާޕެޓް ހަފުލާއަކަށް ނުވަތަ އެނޫން ވެސް ހަފުލާއަކަށް އޭނާ ތައްޔާރުވާގޮތާއި އެ ހަފުލާގެ ކުރިން ވިސްނުމާއި ސްޓައިލް ގެންގުޅޭ ގޮތެވެ.\n1- ހަފުލާއަކަށް ދައުވަތު ލިބުމުން އެންމެ ފުރަތަމަ ހިތަށް އަރަނީ ކީކޭ؟ އަދި އެއަށް ފަހު ދެން އަވަސްވެގަނެވެނީ ކޮން ކަންކަމަކަށް؟\n"އެންމެ ފުރަތަމަ އެ ހަފުލާއަކަށް ދައުވަތު ލިބުނީމަ ޝުކުރު އަދާކޮށްލެވެނީ. ދެން ވިސްނެނީ ހަފުލާ އަށް ދާން ޑްރެސްއަޕްކުރާނެ ގޮތަކާ މެދު. ހެދުން އަޅާއިރު ވިސްނަންނީ ޑީސެންޓްކޮށް އަދި އަމިއްލަ އަށް ވެސް ކޮމްފޯޓަބްލް ގޮތަކަށް ހެދުން އަޅަން."\n2- ރެޑްކާޕެޓްގައި ދާއިރު އެންމެ މުހިންމު ވަނީ މޭކަޕްތަ ނުވަތަ ހެދުންތަ؟\n"އަޅުގަނޑު އިސްކަން ދެނީ މޭކަޕަށް ވުރެން ހެދުމަށް."\n3- މޭކަޕާއި ހެދުން ޗޫޒްކުރާއިރު ކޮން ގޮތަކަށްތަ ވިސްނަނީ އަދި ލާނެ އެއްޗަކާއި އަޅާނެ މޭކަޕާ މެދު ގޮތެއް ނިންމަން އާންމުކޮށް ކިހާ ވަގުތެއް ނަގާތަ؟\n"އެންމެ ފުރަތަަމަ ވެސް ލާނެ ހެދުމަކާ މެދު ވިސްނާފަ ގުޅަނީ އަޅުގަނޑުގެ ޑިޒައިނަރު ޝަމް އަށް. ޝަމްލާއާ ޑިސްކަސްކޮށްފަ، އެ ހަފުލާއަކާ އެންމެ ގުޅޭ ގޮތަކަށް ހެދުން އަޅަން މަސައްކަތްކުރަނީ."\n4- އެ ހުރިހާ ކަމެއް ނިންމަނީ އަމިއްލަ އަށްތަ ނުވަތަ ޑިޒައިނަރާއި މޭކަޕް އާޓިސްޓުން ބުނާ ގޮތަށްތަ ހަދަނީ؟\n"ޑިޒައިނަރު (ޝަމްލާ) އާ ޑިސްކަސްކޮށްފަ ބޮޑަށް އޭނަގެ ހިޔާލު ހުންނާނީ. ޑިޒައިނާއެއް ވީމަ ބޮޑަށް އެކަހަލަ ކަންކަމުގައި ދޫކޮށްލަނީ އޭނަ އަށް. ވަރަށް ގިނަ ދުވަހު އެކުގައި މަސައްކަތްކުރީމަ ޝަމް އަށް އެނގޭނެ ހަފުލާތަކަށް ދާން އަޅުގަނޑު ޑްރެސްއަޕްކުރާ ގޮތް ވެސް. މިހެން ބުންޏަސް ރާވީގެ އޮޕީނިއަން ވެސް ދެން. ޝަމް އަށް ވެސް އެނގޭނެ ރާފީ ބޭނުންވާ ގޮތް. މޭކަޕް އާންމުކޮށް ކުރާ ރިޒް އަށް ވެސް އެނގޭނެ ބޭނުންވާ ގޮތް."\n5- އެހެން ފެޝަން ޑިޒައިނަރުންނާއި މޭކަޕް އާޓިސްޓުންގެ ފަރާތުން ރީތިކޮށްދިނުމުގެ ފުރުސަތު ލިބޭތަ؟\n"އަދި ނުލިބޭ އެކަހަލަ ފުރުސަތުތަކެއް އެކުގައި މަސައްކަތްކޮށްލާކަށް. ހެދުން ޑިޒައިންކުރަން ވެސް މޭކަޕްކުރަން ވެސް ނެތް އެކަހަލަ ފުރުސަތެއް ލިބިފައި. އެކަމަކު ރިއްފަތު އާއި ނާޒިއާ އަކީ އަޅުގަނޑު ފާހަގަކޮށްލަން ބޭނުންވާ ދެ ޑިޒައިނަރުން. އެއީ އެމީހުންގެ ހެދުންތައް ވެސް ވަރަށް ޑީސެންޓްކޮށް ހުންނަނީ. ކޮންމެ މީހަކު ފެހިޔަސް ޑީސެންޓްކޮށް ހުންނަ ނަމަ އަޅުގަނޑަށް ވަރަށް ކަމުދޭ."\n6- ރެޑްކާޕެޓަށް ބޭނުންވާ ހެދުން ޑިޒައިންކޮށް ފަހައި ތައްޔާރުކުރަން އާންމުކޮށް ކިހާ ދުވަހެއް ނަގާތަ؟ އެގޮތަށް އެންމެ ގިނަ ދުވަސް ނެގި ހެދުމާއި އެންމެ އަވަހަށް ނިމުނު ހެދުމަކީ ކޮބާ؟\n"މިސާލަކަށް މާދަމާ އޮންނަ އިވެންޓަކަށް މިއަދު ގުޅިޔަސް ބަރާބަރު ގަޑިއަށް ހެދުން ތައްޔާރުކުރެވޭ. މިހާތަނަށް އަބަދުވެސް ގަޑިއަށް ހެދުން ނިމިގެން ލިބޭ. އެއް ދުވަސް ދެ ދުވަސް ކުރިން ވެސް ލިބިފައި އެބަހުރި."\n7- މަޝްހޫރު މީހަކަށް ވީމަ އިވެންޓްތަކަށް ދާން ތައްޔާރުވާއިރު ވަރަށް ފަސޭހަދޯ އެހެންވީމަ؟\n"ކޮންމެވެސް ވަރަކަށް ފީލްވޭ."\n8- ބޯހަދައި މޭކަޕްކުރަން ކިހާ ވަގުތެއް ނަގާތަ؟\n"މޭކަޕަށް ދަނީ އިވެންޓަށް ދާން އޮންނަ ގަޑީގެ ވަން އެންޑް ހާފް އަވާސް ކުރިން. އަޅުގަނޑަކީ ހެއާ އަށް ވެސް މާ ބޮޑެތި ގޮތްތަކެއް ހަދާ މީހެއް ނޫންވީމަ ހެއާ އަށް ވެސް އާންމުކޮށް އެއްގަޑިއިރު ދާނީ."\n9- ރެޑްކާޕެޓް ހަފުލާ އަށް ދިއުމުގެ ކުރިން އެ ދުވަހު އުޅޭ ގޮތް ނުވަތަ އުޅެން ޖެހޭ ގޮތް ކިޔައިދީބަލަ؟\n"ލައިވް ޕާފޯމަންސެއް ދޭން ޖެހޭ ހަފުލާއެއް ނަމަ ވީހާ ވެސް ބޮޑަކަށް އަޑަށް ރެސްޓް ދެވޭތޯ ބަލަނީ. ލައިވް ޕާފޯމަންސެއް ނަމަ އިވެންޓްގައި ލާނެ ހެދުން ވެސް އެއް ދުވަސް ކުރިން ނިންމާ ތައްޔާރުވަން. ވަރަށް ރިލެކްސްކޮށް އުޅެލަން ބޭނުންވަނީ ޕާފޯމްކުރަން ޖެހޭ ދުވަހު."\n10- އެންމެފަހުން ރެޑްކާޕެޓް ހަފުލާ އަށް ނުކުމެވި އެންމެންގެ ކުރިމަތީގައި ހިނގާލެވުނީމަ އެކުރެވޭ އިހްސާސް ބުނެދީބަލަ؟\n"މިހާތަނަށް އެކަހަލަ ހުރިހާ އިވެންޓްތަކަކުން ވެސް ލިބިފައި ހުރީ ވަރަށް ޕޮޒިޓިވް ކޮމެންޓްސް. އެންމެ ފުރަތަމަ ވެސް ކޮމެންޓްސް ލިބޭނީ ހެދުމަށް. ހެދުން ޑީސެންޓް ކަމަށް ބުނާ ކޮމެންޓްސްތައް ލިބޭނީ ފުރަތަމަ ވެސް. އެއީ ވަރަށް އުފާވާ ކަމެއް. ހަފުލާ އަށް ރީތިވެގެންދާއިރު ވެސް އަޅުގަނޑަށް އޮވޭ ޔަގީންކަން ނެގެޓިވް ކޮމެންޓްސް ނާންނާނެކަމުގެ."\n11- ހަފުލާތަކަށް ބޭނުންކުރާ ވޯޑްރޯބަށް ހަދަނީ ކިހިނެތް ހަފުލާ އަށް ފަހު؟\n"ހަފުލާ އަށް ދާން ބޭނުންކުރާ ވޯޑްރޯބް އެ ހަފުލާއެއް ނިމުނީމަ ޑްރައިކްލީންކޮށްފައި ވަރަށް ރީއްޗަށް ޕެކްކޮށްފައި މިހާތަނަށް ހުރިހާ ހެދުމެއް ވެސް ހުންނާނެ ބަހައްޓާފައި އަދި ހަމަ. މިހާރު ވަރަށް ބައިވަރު ވެސް ވެއްޖެ، ތަންކޮޅެއް އުނދަގޫ ވެސް މެ ގެންގުޅެން ވެސް. އެކަމަކު ހުންނާނެ އެ އެއްޗެހިތައް ރީއްޗަށް ބަހައްޓާފައި. ވަރަށް ގިނަ މީހުން އަހާ ވިއްކަން ވެސް. އެކަމަކު ވެސް އަޅުގަނޑު ބޭނުންވަނީ ބަހައްޓަން އަދި. ބޮޑެތި އިވެންޓްތަކުގައި ބޭނުންކުރި ހެދުންތަކާ އެކު ގާތްގަނޑަކަށް 50-60 ހެދުން އޮންނާނެ ހެން ހީވަނީ. ބޮޑު ދެ ފޮށި ފުރެން ދެން އެބަހުރި ހެދުންތައް. ބައެއް ހެދުންތައް ހުންނާނެ ފެމިލީގެ އެހެން ކުދިން ހަފުލާތަކަށް ދާން ގެންގޮސްފައި ވެސް."\n12- ހަފުލާއަކަށް ގޮސް ގެން އުޅެނިކޮށް ދިމާވި އެންމެ ލަދުގަތް ކަމަކީ ކޮބައިތަ؟\n"މިހާރު ދެން ވަރަށް ދިމާނުވޭ. އެކަމަކު ކުރީގައި ނަމަ ލައިވް ޝޯތަކުގައި ވެސް ލިޕްސިންކްކުރޭ. މިހާރު ހުރިހާ ހަފުލާތަކެއްގައި ވެސް ލައިވްކޮށް ހުށަހަޅައިދޭނީ. ކުރިން އެގޮތަށް ލިޕްސިންކްކުރާއިރު ލަވައާ އަނގަ ދިމާނުވެ ހިނގައިދާނެ ކަހަލަ ކަމެއް ވެދާނެތީ ވަރަށް ވިސްނައިގެން ހުންނަން ޖެހެނީ. އެކަހަލަ އިވެންޓްތައް އޭރުގަ ކުޑަކޮށް އަންކޮމްފޮޓަބަލް. އެބަހުރި އަނގައާ ލަވަކިޔުމާ ދިމާނުވެފައި ވެސް."


Bill Gates "Single" Vumaai Eku Gina Bayaku Message Kuran Fashaifi - Vaguthu\nބިލިއަނަރު ބިލް ގޭޓްސް އާއި މެލިންޑާގެ ކައިވެނި ރޫޅާލަން ނިންމިކަން އިއުލާން ކުރުމާއިއެކު ގިނަ ބަޔަކު އަންނަނީ ބިލް ގޭޓްސްއަށް މެސެޖުކުރަމުންނެވެ.\nބިލް ގޭޓްސް އާއި މެލިންޑާގެ 27 އަހަރު ދުވަސްވީ ކައިވެނި ރޫޅާކަން ނިންމާ އިއުލާން ކޮށްފައިވަނީ އިއްޔެގެ ވަގުތެއްގައެވެ. އެމެރިކާގެ މީޑިއާތަކުން ބުނާ ގޮތުގައި ވަރީގެ މައްސަލަ ވޮޝިންޓަންގެ ކިންގް ކައުންޓީ ކޯޓަށް ހޯމަ ދުވަހު މެލިންޑާ ވަނީ ހުށަހަޅާފައެވެ. ބިލް ގޭޓްސް ކޮށްފައިވާ ޓްވީޓެއްގައި ބުނެފައިވަނީ ވަރިވަނީ އިތުރަށް ދެމަފިރިންގެ ގޮތުގައި ދިރިއުޅުން ކުރިޔަށް ގެންދެވެން ނެތުމުން ކަމަށެވެ.\nބިލް ގޭޓްސްއަށް ތާއީދު ކުރާ މީހުންނާއި މީސް މީޑިއާ ބޮޑެތި ޕްލެޓްފޯމް ތަކުގައި އުޅޭ މީހުންނަށް މި ހަބަރު ވެގެން ދިޔައީ ސިހުން ގެނުވި ކަމަކަށެވެ. އެންމެންނަށް ވެސް ގަބޫލު ކުރެވިފައިވަނީ މި ދެމަފިރިންނަކީ ނުހަނު ލޯބިން އުޅޭ ބަޔަކަށް ވެފައި ދުވަހެއްގައި މިފަދަ ގޮތަކަށް ވަކިވާން ނުނިންމާނެ ކަމަށެވެ.\nޓްވިޓާ އާއި އިންސްޓަގްރާމް ބޭނުންކުރާ ގިނަ ބަޔަކު މިހާރު ދަނީ ބިލް ގޭޓްސްއަށް މެސެޖު ކުރަމުންނެވެ. މައިކްރޮސޮފްޓްގެ ނަން ބޭނުންކޮށްގެން ޖޯކް މެސެޖުތަކާއި ޕިކްއަޕް ލައިންސް ބަޔެއް ފަރާތްތަކުން ދަނީ ބިލްގޭޓްސްއަށް ފޮނުވަމުން ކަމަށް ރިޕޯޓުތައް ބުނެއެވެ.\nބިލް ގޭޓްސް ސިންގަލް ވުން ވެގެން ދިޔައީ އެއްބަޔަކަށް އީދެއް އައި ފަދަ ކަމަކަށެވެ. މީސް މީޑިއާއަށް ބަލައިފިނަމަ ގިނަ މީމްތައް ގުޅުވާފައި ހުންނަނީ ބިލް ގޭޓްސް އާއި މެލިންޑާގެ ކައިވެނި ރޫޅުމާއެވެ.\nބައެއް މީހުންގެ މެސެޖުތަކުގައި އާއިލާގެ ކުދިން ހުސްކޮށް ތިބި ކަމަށާއި، އެ ކުދިންނަކީ ކެއްކުމަށް މޮޅު ގެވެހި ކުދިން ކަމަށް ބުނެފައިވެއެވެ.\nމެއި 5, 2021 15:57\nރޮކްފެލާ ވެކްސިން ދާދާ ބިލްގޭޓްސް.


Male' Rayyithun Ves Beynun Vanee Raees Yaameen Speed Ge Tharahggee: Muizzu\nމާލެ ރައްޔިތުންވެސް ބޭނުންވަނީ ރައީސް ޔާމީންގެ ސްޕީޑުގެ ތަރައްގީ: މުއިއްޒު\nކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ---\nމާލެސިޓީގެ ރައްޔިތުންވެސް މިއަދު ބޭނުންވަނީ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ތަރައްގީގެ ސްޕީޑު ކަމަށް އެމަނިކުފާނު ސަރުކާރުގެ ހައުސިން މިނިސްޓަރު އަދި ޕީޕީއެމްގެ ޓިކެޓުގައި މާލެސިޓީ ކައުންސިލްގެ މޭޔަރު ކަމަށް ވާދަކުރައްވާ ޑރ. މުހައްމަދު މުއިއްޒު ވިދާޅުވެއްޖެއެވެ.\n"މިއީ މަގޭ ރާއްޖެ" މިނަމުގައި ޕީޕީއެމްގެ ކައުންސިލް އިންތިހާބުގެ ކެމްޕެއިން ލޯންޗު ކުރުމަށް ރޭ ކާނިވާ ސަރަހައްދުގައި ބޭއްވި ޖަލްސާގައި ވާހަކަދައްކަވަމުން ޑރ. މުއިއްޒު ވިދާޅުވީ ރައީސް ޔާމީން މިއަދު ވެރިކަމުގައި ހުންނެވި ނަމަ މާލެ ސަރަހައްދުގައި ތަރައްގީގެ ބިޔަ ބޮޑެތި މަޝްރޫއުތަކެއް ކުރިޔަށް ދާނެ ކަމަށާއި އެ މަސައްކަތްތައް ނިމެންވެސް ކައިރިވާނެ ކަމަށެވެ.\nމުއިއްޒު ވިދާޅުވީ ރައީސް ޔާމީނަށް ދެވަނަ ދައުރެއް ލިބުނު ނަމަ ހުޅުމާލެ ދެވަނަ ފިޔަވަހީގައި އަޅާފައިވާ ފްލެޓުތަކުގައި މިހާރު މީހުން ދިރިއުޅެން ފަށާނެ ކަމަށެވެ. އަދި ކިންގް ސަލްމާނު މިސްކިތްވެސް މިދިޔަ އަހަރުގެ ޖުލައި މަހު ހުޅުވޭނެ ކަމަށާއި މާލެ އާއި ތިލަފުށި ގުޅާލާ ބްރިޖުގެ އަމަލީ މަސައްކަތް ވެސް މިހާރު ހުންނާނީ ފެށިފައި ކަމަށެވެ.\nމާލެ ރައްޔިތުންވެސް ދެކެން ބޭނުންވީ އެ ތަރައްގީއާ އެ ސްޕީޑު ކަމަށް މުއިއްޒު ވިދާޅުވިއެވެ. އެ ސްޕީޑުގައި އަދިވެސް ރާއްޖެ ތަރައްގީ ކުރެވިދާނެކަން ފާހަގަކުރައްވާ މުއިއްޒު ވިދާޅުވީ އެކަން ކުރެވެން ދެން އޮތީ މާލެ ސިޓީ ކައުންސިލަށް ރައީސް ޔާމީންގެ ތަރައްގީގެ ފިކުރުގައި ތިބި ޕީޕީއެމްގެ ކެންޑިޑޭޓުން އިންތިހާބު ކުރުމުން ކަމަށެވެ.\n"މާލެއަށް އެބަ ބޭނުންވޭ އިހުލާސްތެރިކަމާއެކު އަޒުމު ވަރުގަދަކޮށް ހިންގުންތެރިކަމާ އެކު މަަސައްކަތް ކުރާނެ ސިޓީ ކައުންސިލެއް އެފަދަ ލީޑާޝިޕަށް ގެންނަން އެބަ ޖެހޭ، އެ ކަން ވާނީ ޕީޕީއެމްއަށް،" މުއިއްޒު ވިދާޅުވި އެވެ.\nރޭގެ ޖަލްސާގައި މުއިއްޒު ވަނީ މާލެއާ ގުޅޭ ގޮތުން އެމަނިކުފާނު ދެކިލައްވާ ތަސައްވަރުވެސް ހާމަ ކޮށްދެއްވާފައެވެ. އެގޮތުން އެމަނިކުފާނު ވިދާޅުވީ މާލޭގެ ރައްޔިތުން އެންމެ ބޮޑަށް ބޭނުންވާ އެއް ކަމަކީ ބޯހިޔާވަހިކަން ކަމަށް ވިދާޅުވެ މުއިއްޒު ވިދާޅުވީ އެކަމަކީ މިދިޔަ ސަރުކާރުން ވަރަށް ބޮޑު މަސައްކަތްތަކެއް ކުރި ދާއިރާއެއް ކަމަށެވެ. އެހެންނަމަވެސް މި ސަރުކާރުން އެ ދާއިރާއަށް ދައްކަމުން ގެންދަނީ ވަރަށްބޮޑު ކަންބޮޑުވުންތަކެއް ހުރި މަންޒަރުތަކެއް ކަމަށް ވިދާޅުވިއެވެ.\nމާލޭގައި ކުނި އެކަނި ކަހާލުމަކީ މާލެ ސާފުތަނަކަށް ވާނެ ކަމެއް ނޫން ކަމަށާއި މާލޭގެ ފެހިކަން އިތުރުކޮށް ހިތްފަސޭގަ ޕާކުތައް ހަދަންޖެހޭ ކަމަށް މުއިއްޒު ވިދާޅުވިއެވެ. އަދި މާލެއަކީ ތިމާވެއްޓާއި ރައްޓެހި ތަނަކަށް ހަދަން ޖެހޭ ކަމަށްވެސް މުއިއްޒު ވިދާޅުވިއެވެ.


1. ސްކޫލް ހެލްތް ޕޮލިސީއާއި އެއްގޮތްވާ ގޮތުގެމަތިން، ދަރިވަރުންނާއި މުވައްޒަފުންނަށް އަދި ބެލެނިވެރިންނަށް އަމާޒުކޮށް ރާވާ ހިންގަންޖެހޭ ޕޮރޮގްރާމްތައް ރާވާ ހިންގުން.\n2. ދަރިވަރުންނަށް ދެވޭ ޚިދުމަތުގައި އެހީތެރިކަމާއި ފަރުވާތެރިކަން ބެހެއްޓުން.\n3. ސިއްހީ ފަރުވާޔަށް ބޭނުންކުރާ އެންމެހާ ތަކެތި ބެލެހެއްޓުން.\n4. ސިއްހީ ގޮތުން ފާހަގަކުރާ އެކިއެކި ދުވަސްތައް ފާހަގަކުރަން އެހީތެރިވުން.\n5. ސްކޫލުގެ ހެލްތް ސްކުރީންއާއި ރިސްކު އެސަސްމަންޓް ހެދުން.\n6. ހެލްތު ރޫމުން ފަސްޓް އެއިޑް ލިބޭނެ އިންތިޒާމު ހަމަޖެއްސުން\n7. ސްކޫލުގެ އިމާރާތާއި ގޯތިތެރެއާއި ފާޚާނާތަކުގެ ސާފުތާހިރުކަން ދުވަހުން ދުވަހަށް ޗެކްކޮށް ހައްލުކުރަންޖެހޭ ކަންކަން ކަމާބެހޭ ފަރާތްތަކަށް ހިއްސާކޮށް އެކަންކަން ރަނގަޅުކުރުން.\n8. ޞިއްޙީ މައްސަލަތައް ހުންނަ ދަރިވަރުންގެ ބެލެނިވެރިންނާއި ބައްދަލުކޮށް އެހީތެރިވެދިނުން.\n9. ތަޢުލީމީ ދާއިރާ ހަރުދަނާ ކުރުމަށް މިނިސްޓްރީ އޮފް އެޑިޔުކޭޝަނުނާއި ސްކޫލުން ކުރާ އެންމެހާ މަސައްކަތުގައި ބައިވެރިވެ، އެއްބާރުލުން ދިނުން.\n1. ކޮމިއުނިޓީ ހެލްތު، ޕްރައިމަރީ ހެލްތުކެއަރ އަދި ޕަބްލިކް ހެލްތުގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް 4ގެ ސަނަދެއް ހާސިލްކޮށްފައިވުން.\nނޯޓް: މިމަޤާމަށް އައްޔަން ކުރުމަށް، ވަޒީފާއަށް އެދިފައިވާ މީހާއަށް ކްރައިޓީރިޔާގެ ހުރިހާ ބަޔަކުން %45 (ސާޅީސް ފަހެއް) އިން ސައްތައަށްވުރެ މަތިވާންޖެހޭނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޮކްޓޯބަރ 8 ވާ (އަންގާރަ) ދުވަހުގެ 14:00 ގެ ކުރިން، ކަލާފާނު ސްކޫލް އޮފީހަށެވެ.\n(ހ) މި މަޤާމަށް މީހުން ހޮވުމަށް ހަމަޖެހިފައިވަނީ އިންޓަވިޔު ކުރުމަށް ފަހުގައެވެ. އިންޓަވިޔު އޮންނާނީ،9އޮކްޓޯބަރ 2019 އާއި 17 އޮކްޓޯބަރ 2019 އާއި ދެމެދުގެ ވަގުތެއްގެ ތާރީޚެއްގައި ކަލާފާނު ސްކޫލްގައެވެ. އަދި މިމުއްދަތުގެ ތެރޭގައި ކުރިމަތިލާފައިވާ މަޤާމަށް ސްކޫލުން އަންގާ ދުވަހެއްގައި އިންޓަރވިޔު އޮންނާނެއެވެ.\n30 ސެޕްޓެންބަރ 2019


Junior Netball Championship nimi, Dream Team thah Hovaifi - AO News\nޖޫނިއަރ ނެޓްބޯލް ޗެމްޕިއަންޝިޕް ނިމި، އެކި ޢުމުރުފުރާތަކުން ޑްރީމް ޓީމު ހޮވައިފިއެވެ.\nމާފަންނު ރަނިންގ ޓްރެކް ކައިރީ އޮންނަ ސިންތެޓިކް ނެޓްބޯލް އައުޓްޑޯރ ކޯޓުގައި މި މާރޗު މަހުގެ 19 ވަނަ ދުވަހާއި ހަމައަށް ކުރިއަށްދިޔަ މި މުބާރާތުގައި 12 އަހަރުން ދަށާއި 14 އަހަރުން ދަށް އަދި 16 އަހަރުން ދަށުގެ ޓީމުތައް ވަނީ ބައިވެރިވެފައެވެ.\nމިއީ ނެޓްބޯޅައިގެ ހުނަރުވެރި ޒުވާނުން ކުޅުންތެރިން އުފައްދާ، އެ ކުޅުންތެރިންނަށް މުބާރާތްތަކުގައި ވާދަކުރުމުގެ ފުރުސަތުތައް ހޯދައިދިނުމަށް ނެޓްބޯލް އެސޯސިއޭޝަނުން މުޅިން އަލަށް މިއަހަރު ބޭއްވި މުބާރާތެކެވެ.\nމި މުބާޜާތުގެ 12 އަހަރުން ދަށުގެ ޗެމްޕިއަންކަން ހޯދީ ޕަރޕަލް ޗީޓަރސްއެވެ. ރަނަރ-އަޕް ޓީމަކަށް ފިއޮންޓީ އެކަޑަމީ ހޮވުނު އިރު، ތިންވަނަ ޓީމަކީ ގްރީން ވިންގްސްއެވެ. 14 އަހަރުން ދަށުގެ ޗެމްޕިއަންކަން ފިއޮންޓީ އެކަޑަމީ ހޯދިއިރު، ރަނަރ-އަޕް ޓީމަކީ ޝޫޓިންގ ސްޓާރއެވެ. އަދި 16 އަހަރުން ދަށުގެ ޗެމްޕިއަންކަން ތަންޑަރ ބާރޑްސް ހޯދި އިރު، ރަނަރ-އަޕް ޓީމަކީ ފިއޮންޓީ އެކަޑަމީއެވެ.\nމި މުބާރާތް ނިމުމާއެކު އެކި ޢުމުރުފުރާއިން ޑްރީމުތައް ވަނީ ހޮވާފައެވެ. އެގޮތުން 12 އަހަރުން ދަށުގެ ޑްރީމުގައި ހިމެނެނީ ގްރީން ވިންގްސްގެ ފާތިމަތު ޝައުސާ ޝާކިރު، ޕާރޕަލް ޗީޓަރސްގެ އާލާ އަހްމަދު އިނާޒު، މަރިޔަމް ނަތާރާ ނަސީރު އަދި މަރިޔަމް އުޔޫން އިގްބާލް އާއި ފިއޮންޓީ އެކަޑަމީގެ ތާރާ އެލެނާ ޝިފާހު، އައިމިނަތު ސާރާ ހަލީމް އާއި ރޯޔަލް ބްލޫގެ ޢައިޝަތު ނޯޔާ ބިންތް ނަދީމްއެވެ.\n14 އަހަރުން ދަށުގެ ޑްރީމް ޓީމުގައި ހިމެނުނީ ޝޫޓިންގ ސްޓާރގެ މަލަކް އިސްމާއިލް މާހިރު، ޢައިޝަތު ޝިނާ ޝަފީގު، ޒޯޔާ ޢަލީ މިސްބާހު އާއި ފިއޮންޓީ އެކަޑަމީގެ ތަޒްކިޔާ މުޙައްމަދު މައުޝޫގް، އައިމިނަތު އާނާ އަދި ޝިބާ ހުސައިން ސުހައިލް އާއި ކޮމެޓްސްގެ ޢައިޝަތު އައިލީން ނަދީމްއެވެ.\n16 އަހަރުން ދަށުގެ ޑްރީމް ޓީމުގައި ހިމެނުނީ ތަންޑަރ ބާރޑްސްގެ ޢައިޝަތު ޔަފާ އަހްމަދު، އައިމިނަތު އައިނީ، ޢައިޝަތު ޢީޝަލް ޢަލީ، ޢައިޝަތު ސާޔާ ޝަފީގު އަދި ޢައިޝަތު މަލަކް ޢަލީއެވެ. އަދި ފިއޮންޓީ އެކަޑަމީގެ މަރިޔަމް ސާރާ އިސްމާއީލާއި ހަރިކޭންގެ މިޝްކާ އަފްރާޙް ޙަސަން ވެސް މި ޓީމުގައި ހިމެނެއެވެ.\nމިއަހަރުގެ މުބާރާތުގައި 12 އަހަރުން ދަށުގައި ބައިވެރިވެފައިވަނީ ރޯޔަލް ބްލޫ، ބްލެކް އީގަލްސް، ފިއޮންޓީ އެކަޑެމީ، ޕަރޕަލް ޗީޓަރސް، ފިއޮންޓީ އެކަޑަމީ ޖޫނިއަރސް އަދި ގްރީން ވިންގްސްއެވެ. 14 އަހަރުން ދަށުގައި ކޮމެޓްސް، ފިއޮންޓީ އެކަޑަމީ ޖޫނިއަރސް، ޝޫޓިންގ ސްޓާރ އަދި ފިއޮންޓީ އެކަޑަމީ ބައިވެރިވެފައިވާ އިރު، 16 އަހަރުން ދަށުގައި ވާދަކުރަނީ ހަރިކޭން އާއި ތަންޑަރ ބާރޑްސް އަދި ފިއޮންޓީ އެކަޑަމީއެވެ.


Coalition in vaki vumuge vissnumeh neh, jameel haama kurehvee amilla fulhu hiyaal: JP – Iru\nކޯލިޝަނުން ވަކި ވުމުގެ ވިސްނުމެއްނެތް ނެތް، ޖަމީލު ހާމަކުރެއްވީ އަމިއްލަފުޅު ހިޔާލު: ޖޭޕީ\nޕީޕީއެމާ ގުޅިގެން އެޕާޓީ ވަރުގަދަ ކުރުމަށް އެހީތެރިވާން ޖޭޕީން މަސައްކަތް ކުރަމުންދާ ކަމަށްބުނެ ޖުމްހޫރީ ޕާޓީގެ ލީޑަރ ގާސިމް އިބްރާޙިމްގެ ސްޕެޝަލް އެޑްވައިޒަރ ޑރ. މުހައްމަދު ޖަމީލު އަހުމަދު ދައްކަވާފައިވާ ވާހަކަފުޅަކީ އޭނާގެ އަމިއްލަ ހިޔާލު ކަމަށް އެޕާޓީން ބުނެފިއެވެ.\nވީޓީވީގެ ފަސްމަންޒަރު ޕްރޮގްރާމްގައި ވާހަކަފުޅު ދައްކަވަމުން ޖަމީލް ވިދާޅުވީ، ޖުމްހޫރީޕާޓީގައި އޮތީ އެމްޑީޕީގެ ފިކުރެއް ނޫން ކަމަށެވެ. ޖޭޕީ އޮތީ ޕީޕީއެމް ފިކުރުގައިކަން ހާމަކުރައްވާ ޖަމީލު ވިދާޅުވީ އޭނާ އެމްޑީޕީ ފިކުރުގެ ބޭފުޅެއް ނޫން ކަމަށާއި އެކަން އެމްޑީޕީ މެންބަރުންނަށްވެސް އެނގިވަޑައިގަންނަވާނެ ކަމަށެވެ. ޖަމީލް ވިދާޅުވީ އޭނާ ނިސްބަތްވަނީ ޕީޕީއެމްގެ ފިކުރަށް ކަމަށެވެ. އަދި ޖޭޕީވެސް ހިމެނެނީ އެ ފިކުރުގެ ތެރޭގައި ކަމަށް ޖަމީލު ވިދާޅުވިއެވެ.\nޖަމީލްގެ އެ ވާހަކަތަކަށް ރައްދު ދެމުން ޖޭޕީގެ ސެކްރެޓަރީ ޖެނެރަލް ހުސައިން ރަޝީދު މިއަދު ވިދާޅުވީ، ޖަމީލް ދެއްކެވި ވާހަކަފުޅަކީ ޖޭޕީގެ ވިސްނުން ނޫން ކަމަށެވެ. އަދި ޖޭޕީގެ ފިކުރު އެ ޕާޓީގެ އަސާސީ ގަވައިދުގައި ލިޔެފައިވާ ކަމަށާއި އެ ގަވައިދުގައިވާ ގޮތުގެ މަތިން މިއަދު ޖޭޕީ އޮތީ ސަރުކާރާއެކު ކޯލިޝަނެއްގައި ކަމަށް ހުސައިން ވިދާޅުވިއެވެ.